
fj SPRiT abstraict, ravy et ecstatic, 

Qui, fréquentant les Cieulx, ton origine» 

As délaissé ton hoste et domestic. 

Ton corps concords, qui tant se morigine 

A tes edictz, en vie peregrine 

Sans sentement, et comme en apathie, 

Vouldrois tu poinct faire quelque sortie 

De ton manoir divin, perpétuel, 

£t ça bas veoir une tierce partie 

Des Faicts joyeux du bon Pantagruel ? 

ENRY, par la grâce de Dieu roy de France, 
au prevost de Paris, bailly de Rouen, senes- 
chaulx de Lyon, Tholouze, Bordeaux, Daul- 
phiné, Poictou, et à tous nos autres justiciers 
et officiers, ou à leurs lieutenants, et à chas- 
cun d'eulx si comme i luy appartiendra, sa- 
lut et dilection. De la partie de nostre cher et bien aymé 
M. François Rabelais, docteur en medicine, nous a esté 
exposé que icelluy suppliant, ayant par cy devant baillé à 
imprimer plusieurs livres en grec, latin, françois et thuscan, 
mesmement certains volumes des Faicts et Dicts héroïques de 
Pantagruel, non moins utiles que délectables, les imprimeurs 
auroient iceulx livres corrompuz, dépravez et pervertiz en 
plusieurs endroictz ; auroient davantage imprimez plusieurs 
autres livres scandaleux, au nom dudict suppliant, à son 
grand desplaisir, préjudice et ignominie, par luy tostalement 
desadvouez comme faulx et supposez, lesquelz il desireroit, 
soubs nostre bon plaisir et volonté, supprimer. Ensemble les 
autres siens advouez, mais dépravez et déguisez, comme dict 
est, reveoir et corriger et de nouveau reimprimer. Pareille- 
ment mettre en lumière et vente la suitte des Faicts et Dicts 
héroïques de Pantagruel, nous humblement requérant sur ce 
luy octroyer nos letres à ce nécessaires et convenables. Pour 
ce est-il que nous, enclinans libéralement à la supplication 

et requeste dudict M. François Rabelais, exposant, et desi- 
rans le bien et favorablement traicter en cest endroit, à icel- 
luy, pour ces causes et autres bonnes considérations à ce 
nous mouvans, avons permis, accordé et octroyé, et de nostre 
certaine science, pleine puissance et auctorité royale, permet- 
tons, accordons et octroyons par ces présentes qu'il puisse et 
luy soit loysible, par tels imprimeurs qu'il advisera, faire 
imprimer et de nouveau mettre et exposer en vente tous et 
chascuns lesdicts livres et suitte de Pantagruel par luy com- 
posez et entreprins, tant ceulx qui ont ja esté imprimez, 
qui seront pour cest effect par luy reveuz et corrigez, que 
aussi ceulx qu'il délibère de nouveau mettre en lumière; 
pareillement supprimer ceulx qui faulcement luy sont attri- 
buez. Et, affin qu*il ait moyen de supporter les frais néces- 
saires à l'ouverture de ladicte impression, avons par ces 
présentes tresexpressement inhibé et deffendu, inhibons et 
deffendons à tous autres libraires et imprimeurs de cestuy 
nostre royaulme, et autres nos terres et seigneuries, qu'ilz 
n'ayent à imprimer ne faire imprimer, mettre et exposer en 
vente aucuns des dessus dicts livres, tant vieux que nouveaux, 
durant le temps et terme de dix ans ensuivans et consecutifz, 
commençans au jour et dacte de l'impression desdicts livres, 
sans le vouloir et consentement dudict exposant, et ce sur 
peine de confiscation des livres qui se trouveront avoir esté 
imprimez au préjudice de ceste nostre présente permission , 
et d'amende arbitraire. 

Si voulons et vous mandons, et à chascun de vous en- 
droict soy et si comme à luy appartiendra, que nos presens 
congé, licence et permission, inhibitions et defTenses, vous 
entretenez, gardez et observez. Et, si aucuns estoient trou- 
vez y avoir contrevenu, procédez et faictes procéder à ren- 
contre d'eulx par les peines susdictes et autrement. Et du 
contenu cy dessus faictes ledict suppliant jouyr et user plai- 
nement et paisiblement durant ledict temps, à commencer 
et, tout ainsi que dessus est dict, cessans et faisans cesser 
tous troubles et empeschemens au contraire. Car tel est 
nostre plaisir. Nonobstant quelconques ordonnances, res- 
trinctions, mandemens ou defTenses à ce contraires. Et, pour 

ce que de cet présentes l'on pourra aïoir i faire en pJuiiean 
et diTers lieui, Nous Toulons que au vidimia d'icelJei, fiict 
soubi seel rojil, toj loïl idjouslée comme i ce preieni ori- 
ginal. 

Donné i Ssinci GerniBia en Laye le liiiesme jour d'aontl. 
l'an de grâce mil cinq cen> cinquanle, el de nosire rcgne le 

Par te Roy, le cardinal de Chaiiillon prineni. 

Signi : DU THIER. 



PROLOGUE DE L'AUTHEUR 

M. FRANÇOIS RABELAIS 

FOUR LE TIERS LIVRE DES FAICTS ET DICTS HEROÏQUES 

DU BON PANTAGRUEL 




ONNES gens, beuveurs tresillustres et vous 
goutteux tresprecieux, veistez-vous onc* 
ques Diogenes le philosophe cynic ? Si 
l'avez veu, vous n'aviez perdu la veue, 
ou je suis vrayement forissu d'intelligence et de sens 
logicaL C'est belle chose veoir la clairté du — vin et 
escuz — soleil. J'en demande à l'aveugle né, tant 
renommé par les tressacrés Bibles, lequel, ayant option 
de requérir tout ce qu'il vouldroit, par le commande^ 
ment de Celluy qui est tout puissant, et le dire duquel 
est en un moment par effect représenté, rien plus ne 
demanda que veoir. 

Vous item n'estes jeunes, qui est qualité compé- 
tente pour en vin, non en vain, ains plus que physi- 

cakment philosopher, et désormais- estre du conseil 
bacchicque, pour en lopinant opiner des substance, 
couleur y odeur, excellence, eminence, propriété, fa- 
culté, vertus, effect et dignité du benoist et désiré piot. 
Si veu ne l'avez, comme facilement je suis induict à 
croire, pour le moins avez vous ouy de luy parler. 
Car par l'aêr et tout ce ciel est son bruyt et nom 
jusques à présent resté mémorable et célèbre assez. Et 
puys vous estes tous du sang de Phrygie extraictz, ou 
je me abuse, et, si n'avez tant d'escuz comme avoit 
Midas, si avez vous de luy je ne sçay quoy, que plus 
jadis louoient les Perses en tous leurs otacustes, et que 
plus soubhaytoit l'empereur Antonin, dont depuys 
feut la Serpentine de Kohan surnommée Belles Au- 
reilles. 

Si nen avez ouy parler, de luy vous veulx présente- 
ment une histoire narrer, pour entrer en vin, — beuvez 
doncques, — et propous, — escoustez doncques, — 
vous advertissant , affînque'nesoyezensimplessepippez 
comme gens mescreans, qu'en son temps il feut philo- 
sophe rare et joyeux entre mille. S'il avoit quelques 
imperfection^, aussi avez vous, aussi avons nous. 
Kien n'est, sinon Dieu, perfaict. Si est-ce que 
Alexandre-le-Grandj quoy qu'il eust Arbtoteles pour 
précepteur et domestic, V avoit en telle estimation 
qu'il soubhaytoit, en cas que Alexandre ne feust, estre 
Diogenes Sinopien. 

Quand Philippe, roy de Macedànie, entreprint 
assiéger et ruiner Corinthe, les Corinthiens, par 



PROLOGUE 9 

leurs espions advertiz que contre eulx il venoit en 
grand arroy et exercite numereux, tous feurent non à 
tort espoventez, et ne feurent negligens soy soigneuse 
ment mettre chascun en office et dehvoir pour à son 
hostile venue résister et leur ville défendre. Les uns des 
champs es forteresses retîroient meubles, hestail, 
grains, vins, fruictz, victuailles et munitions neces*- 
saires. 

Les autres remparoient murailles^ dressoient ha^ 
tions, esquarroient ravelins, cavoient fossez, escuroient 
contremines, gabionnoient défenses, or donnoient plates^ 
formes, vuidoient chasmates, rembarroient faulses 
brayes, erigeoient cavalliers^ ressapoient contres^ 
carpes, enduisoîent courtines, produisoient moyneaux, 
taluoient parapetes, enclavoient barbacaneSy asse^- 
roient mâchicoulis], renouoienf herses sarrazinesques 
et cataractes, assoyoient sentinelles, forissoient pa- 
trouilles ; chascun estoit au guet, chascun portoit la 
hotte; les uns polissoient corseletz, vernissoient aie- 
cretz, nettoioient bardes, chanfrains, aubergeons, 
briguandines, salades, bavieres, cappelines, guis- 
armes, armetz, mourions, mailles, jazerans, bras- 
salz, tassetteSy goussetz, guorgeriz, ho guines, plastrons, 
lamines, aubers, pavoys, boucliers, caliges, grèves, 
soleretz, esprons ; les autres apprestoient arcs, fondes, 
arbalestes, glands, catapultes, phalarices , micraines, 
potz, cercles et lances à feu, balistes, scorpions et 
autres machines bellicques repugnatoires et destruc- 
tives des Helepolides ; esguisoient vouges, picques , 

rançons, halebardes, hanicroches, volains, lances, 
azes guayes, fourches fieres, parthisanes, massues, 
hasches, dards, dardelles, javelines, javelotZy espieux; 
affiloient cimeterres, hrands d'assier, hadelaires, 
paffuz, espées, verduns, estocz, pistoletZy viroletz, 
dagues, mandousianes , poignars, cousteaulx, allu- 
melles, raillons. 

Chascun exerceoit son penard, chascun desrouil^ 
loit son hracquemard. Femme n'estoit, tant preude 
ou vieille feust, qui ne feist fourbir son harnoys, 
comme vous sçavez que les antiques Corinthienes 
estoient au combat couraigeuses, 

Diogenes, les voyant en telle ferveur mesnaige re- 
muer, et n'estant par les magistratz employé à chose 
auculne faire, contempla par quelques jours leur 
contenance sans mot dire ; puys, comme excité d'es- 
prit martial, ceignit son palle en escharpe, recoursa 
ses manches jusques es coubtes, se troussa en cuilleur 
de pommes, bailla à un sien compaignon vieulx sa 
bezasse, ses livres et opistographes, feit hors la ville 
tirant vers le Cranie, qui est une colline et promon- 
toire lez Corinthe, une belle esplanade, y roulla le 
tonneau fictil qui pour maison luy estoit contre les 
injures du ciel, et, en grande véhémence d'esprit des- 
ployant ses braz, le tournoit, viroit, brouilloit, bar- 
bouilloit, hersoit, versoit, renversoit, nattoit, grattoit, 
flattoit, barattoit, bastoit, boutoit, butoit, tabustoit, 
cullebutoit, trepoit, trempoit, tapoit, timpoit, estoup- 
poit, destouppoit, detraquoit, triquotoit, tripotoit. 

chapotoit, croulloit, elançoit, chamailloit, bransloit^ 
esbransloit^ levait, lavoit, clavoit, entravait, hracquait, 
bricquait, hlacquait, tracassait, ramassait, clabassaity 
afestait, affustait, baffauait, enclauait, amadauait, 
gaildronnait , mittannait, tastannait, bimbelatait, 
clabassait, terrassait, bistariait^ vrelappait, chalup^ 
paity charmait, armait, gizarmait, enharnachait, 
empennachait, caparassannait ; kdevallaitde mant à 
val, et prxcipitait par le Cranie ; puys de val en 
mant le rappartait, camme Sisyphus faict sa pierre, 
tant que peu s'en faillit qu'il ne le defançast. 

Ce vayant^ quelq'un de ses amis luy demanda 
quelle cause le mauvait à san corps, san esprit, san 
tanneau ainsi tarmenter. Auquel respandit le phila- 
saphe qu'à aultre afpce n'estant pour la republicque 
employé, il en ceste façon son tonneau tempestoit 
paury entre ce peuple tant fervent et occupé, n'estre 
veu seul cessateur et acieux. 

Je pareillement, quay que soys hors d'effroy, ne 
suis tautesfoys hors d'esmoy, de may voyant n'estre 
faict aulcun pris digne d*auvre, et considérant par 
tout ce tresnable rayaulme de France, deçà, delà les 
mans, un chascun aujaurd'huy say instantement 
exercer et travailler, part à la fortification de sa 
patrie et la défendre, part au repoulsement des enne-- 
mis et les affendre, le tout en police tant belle, en 
ordonnance si mirifîcque, et à profit tant évident pour 
Vadvenir, car desarmais sera France superbement 
bournée, seront Françoys en repous asceurez, que peu 

de chose me retient que je n'entre en l'opinion du bon 
Heraclitus, affermant guerre estre de tous biens père y 
et croye que guerre soit en latin dicte belle, non par 
antiphrase, ainsi comme ont cuydé certains repe- 
tasseurs de vieilles ferrailles latines, parce qu'en 
guerre gueres de beaulté ne voyoient, mais absolu- 
ment et simplement par raison qu'en guerre appa- 
roisse toute espèce de bien et beau, soit decelée toute 
espèce de mal et laidure. Qu'ainsi soit, le roy saige et 
pacifie Salùmon n'a sceu mieulx nous reprxsenter la 
perfection indicible de la Sapience divine que la com- 
parant à l'ordonnance d'une armée en camp. 

Par doncques n'estre adscript et en ranc mis des 
nostres en partie offensive, qui me ont estimé trop 
imbecille et impotent; de l'autre, qui est défensive, 
n'estre employé aulcunement, feust-ce portant hotte, 
cachant crotte, ployant rotte ou cassant motte, tout 
m'estoit indiffèrent, ay imputé à honte plus que mé- 
diocre estre veu spectateur ocieux de tant vaillans, 
disers et chevalereux personnaiges qui, en veue et 
spectacle de toute Europe, jouent ceste insigne fable 
et tragicque comédie, ne me esvertuer de moy-mesmes, 
et non y consommer ce rien mon tout qui me restoit. 
Car peu de gloire me semble accroistre à ceulx qui 
seulement y emploictent leurs ceilz, au demeurant y 
espargnent leurs forces, cèlent leurs escuz, cachent 
leur argent, se grattent la teste avecques un doigt 
comme Landorez desgoustez, baislent aux mousches 
comme veaulx de disme, chauvent des aureilles 

comme asnes de Arcadie au chant des musiciens , et 
par mines en silence signifient qu'ilz consentent à la 
prosopopée. 

Prins ce choys et élection, ay pensé ne faire exer~ 
cice inutile et importun si je remuois mon tonneau 
diogenic, qui seul m'est resté du naufrage faict par le 
passé on Far de Mal' encontre, A ce trihallement de 
tonneau, que feray-je, en vostre advis ? Par la vierge 
qui se rebrasse, je ne sçay encores. 

Attendez un peu que je hume quelque traict de 
ceste bouteille. C'est mon vray et seul Helicon, c'est 
ma fontaine caballine, c'est mon unicque enthusiasme, 
Icy, beuvant, je délibère, je discours, je resoulz et 
concluds. Après l* épilogue, je riz, j'escripz, je com- 
pose, je boy, Ennius beuvant escrivoit, escrivant 
beuvoit. Mschylus, si à Plutarche foy avez en Sym- 
posiacis^ beuvoit composant, beuvant composoit; Ho- 
mère jamais n'escrivit à jeun ; Caton jamais n'escrivit 
que après boyre, affin que ne me dictez ainsi vivre sans 
exemple des bien louez et mieulx prisez. Il est bon et 
frays assez, comme vous diriez sus le commencement 
du second degré. Dieu, le bon Dieu Sabaoth, c'est- 
à-dire des armées, en soit éternellement loué ! Si de 
mesmes vous autres beuvez un grand ou deux petitz 
coups en robbe, je n'y trouve inconvénient aulcun, 
pourveu que du tout louez Dieu un tantinet, 

Puys doncque que telle est ou ma sort ou ma des- 
tinée, car à chascun n'est oultroyé entrer et habiter 
Corinthe, ma délibération est servir et es uns et es 

autres; tant s'en fault que je reste cessateur et inutile. 

Envers les vastadours^ pionniers et rempareurs, je 
feray ce que feirent Neptune et Apollo en Troie, 
soubs Laomedon ; ce que feit Kenaud de Montaulban 
sus ses derniers jours. Je serviray les massons, je 
mettray bouillir pour les massons, et, le past terminé^ 
au son de ma musette mesureray la musarderie des 
musars. Ainsi fonda, bastit et édifia Amphion, son- 
nant de sa lyre, la grande et célèbre cité de Thebes. 

Envers lés guerroyans je voys de nouveau percer 
mon tonneau, et de la traicte, laquelle par deux 
prxcedens volumes, si par l'imposture des imprimeurs 
n'eussent esté pervertiz et brouillez, vous feust assez 
congneuCy leurs tirer du creu de nos passetemps epice- 
naires un guallant tiercin, et consécutivement un 
joyeulx quart de sentences pantagruelicques. Par moy 
licite vous sera les appeler diogenicques. Et me auront, 
puysque compaignon ne peuz estre, pour architriclin 
loyal refraischissant à mon petit povoir leur retour 
des alarmes, et laudateur, je diz infatiguable , de 
leurs prouesses et glorieulx faicts d'armes. Je n'y 
fauldray, par lapathium acutum de Dieu, si Mars 
ne failloit à Quaresme; mais il s'en donnera bien 
guarde, le paillard! 

Me souvient toutesfoys avoir leu que Ptolemé, fîlz 
de Lagus, quelque jour, entre autres despouilles et 
butins de ses conquestes, prxsentant aux ^Egyptiens 
en plain théâtre un chameau bactrian tout noir et un 
esclave biguarré tellement que de son corps l'une part 

estoit noire, l'autre blanche, non en compartiment de 
latitude par le diaphragme, comme feut celle femme 
sacrée à Venus indicque, laquelle feut recongneue 
du philosophe Tyanien entre le fleuve Hydaspes et le 
mont Caucase, mais en dimension perpendiculaire, 
choses non encores veues en Egypte, esperoit par 
offre de ces nouveaultez Vamour du peuple envers soy 
augmenter. Qu'en advient il 1 A la production du 
chameau, tous f eurent effroyez et indignez ; à la veue 
de Vhomme biguarré, aulcuns se mocquerent, autres 
le abhominerent comme monstre infâme créé par 
erreur de nature. Somme, l'espérance qu'il avoit de 
complaire à ses ^Egyptiens, et par ce moyen extendre 
l'affection qu'ils luy portoient naturellement, luy 
decoulla des mains. Et entendit plus à plaisir et délices 
leurs estre choses belles, eleguantes et parfaictesy que 
ridicules et monstrueuses, Depuys, eut tant l'esclave 
que le chameau en mespris, si que bien toust après, 
par negligenee et faulte de commun traictement, fei- 
rent de vie à mort eschange, 

Cestuy exemple me faict entre espoir et craincte 
varier, doublant que pour contentement propensé 
je rencontre ce que je ahhorre : mon thesaur soit 
charbons ; pour Venus advieigne Barbet le chien ; en 
lieu de les servir, je les fasche; en lieu de les esbau^ 
dir, je les offense; en lieu de leurs complaire, je des- 
plaise; et soit mon adventure telle que du coq de 
Euclion, tant célébré par Plaute en sa Marmite et 
par Ausone en son Gryphon et ailleurs, lequely pour 

en grattant avoir descouvert le thesaur, eut la couppe 
guorgée. 

Advenent le cas, ne seroit-^e pour chevreter^ 
Autresfoys est il advenu, advenir encores pourroit. 
Non fera. Hercules ! Je recongnois en eulx tous une 
forme specificque et propriété individuale, laquelle 
nos majeurs nommoient Pantagruelisme , moyennant 
laquelle jamais en maulvaise partie ne prendront 
choses quelconques; Hz congnoistront sourdre de 
bon, franc et loyal couraige. Je les ay ordinairement 
veuz bon vouloir en payement prendre, et en icel^ 
luy acquiescer, quand débilité de puissance y a esté 
associé. 

De ce poinct expédié, à mon tonneau je retourne. 
Sus à ce vin, compaings lEnfans, beuvez à pleins guo- 
detz. Si bon ne vous semble, laissez le. Je ne suys de 
ces importuns Lifrelofres qui, par force, par oultraige 
et violence, contraignent lesLans et compaignons trin- 
quer, voire caros et alluz, qui pis est. Tout beuveur 
de bien, tout goutteux de bien, altérez, venens à ce 
mien tonneau, s'ilz ne voulent, ne beuvent. S'ilz vou^' 
lent, et le vin plaist au guoust de la seigneurie de 
leurs seigneuries, beuvent franchement, librement, 
hardiment, sans rien payer, et ne l'espargnent. Tel 
est mon décret. Et paour ne ayez que le vin faille, 
comme feist es nopces de Cana en Galilée, Autant 
que vous en tirerez par la dille, autant en entonneray 
par le bondon. Ainsi demeurera le tonneau inexpui- 
sible. Il a source vive et vene perpétuelle. 

. Td estait le hrevaige contenu dedans la couppe 
de Tantalus, représenté par figure entre les saiges 
Brachmanes; telle estait en Iberie la montaigne de 
selj tant célébrée par Caton ; tel estait le rameau 
d'or sacré à la déesse soubsterraine, tant célébré par 
Virgile. C^est un vray Cornucopie de joyeuseté et 
raillerie; si quelque foys vous semble estre expuysé 
jusques à la lie, non pourtant sera il à sec; bon 
espoir y gist au fondy comme en la bouteille de Pan- 
doray non desespoir, comme on bussart des Da- 
naîdes. 

Notez bien ce que j'ay dict, et quelle manière de 
gens je invite. Car, affin que personne n'y soit 
trompé, à V exemple de Lucillius, lequel protestait 
n'escrire que à ses Tarentins et Cansentinois , je ne 
l'ay perse que pour vous y gens de bien, beuveurs de 
la prime cuvée, et goutteux de franc alleu. 

Les géants Doriphages, avalleurs de frimats]y ont 
au cul passions assez, et assez sacs au croc pour 
venaison ; y vacquent, s'ilz voulent, ce n'est icy leur 
gibbier. Des cerveaulx à baurlet, grabeleurs de cor- 
rections, ne me parlez, je vous supplie on nom et 
révérence des quatre fesses qui vous engendrèrent et 
de la vivificque cheville qui pour lors les caupploit. 
Des Caphars encores moins, quay que tous soient 
beuveurs oultrez, tous verallet croustelevez, guarniz 
de altération inextinguible et manducation insatiable. 
Paurquay ? Pource qu'ilz ne sont de bien , ains de 
mal, et de ce mal duquel journellement à Dieu reque- 
Rabelais, lll^ 3 

rons tstre délivrez, quoy qu*Uz contrefacent quelques 
foys des gueux, Oncques vieil cinge ne feit belle 
moue. 

Arrière, mastins! hors de la quarriere! hors de 
mon soleil, cakuaille au diable I Venez vous icy cul- 
letans articuler mon vin et compisser mon tonneau ? 
Voyez cy le baston que Diogenes par testament 
ordonna estre prés luy posé après sa mort pour chas- 
ser et esrener ces larves bustuaires et mastins cerbe^ 
ricques. Pourtant, arrière, cagotzl Aux ouailles, 
mastins I Hors d'icy, caphards! de par le diable, 
hay I Estes vous encores là ! Je renonce ma part de 
papimanie, si je vous happe, g22, ^222 ^222222.. 
Davant, davant! Iront i7z? Jamais ne puissiez vous 
fianter que à sanglades d'esirivieres, jamais pisser 
que à l'estrapade, jamais eschauffer que à coups de 
baston ! 

CHAPITRE I 

Commtnt Pantagrutl transporta une colonit 
de Utopiem en Dipsodîe. 

K ANTACRUEL, avoir ealierement con- 
g questé le pays de DIpsodie, en îcelluy 
^ transpoiia une colonie de Utopiens 
1 nombre de 9,876,543,210 hom- 
s les femmes et pecitz enfans, artizans de 
tous mestiers et professeun de toutes sciences libé- 
rales, pour ledict pays refraîchir, peupler et orner, 
mal autrement habité et désert en grande partie. 

Et les transporta non tant pour l'excessive mul- 
titude d'hommes et femmes qui estoieat en Utopie 
multipliez comme locustes. Vous entendez assez. 

ja besoin n'est dadventaige vous l'exposer, que les 
Utopiens avoient les genitoires tant féconds et les 
Utopienes portoient matrices tant amples, gloutes,. 
tenaces, et cellulées par bonne architecture, que au 
bout de chascun neufvieme mois sept enfans pour 
le moins, que masles, que femelles, naissoient par 
chascun mariaige : à Timitation du peuple judaîc 
en i£gypte, si de Lyra ne delyre. Non tant aussi 
pour la fertilité de sol, salubrité du ciel et commo- 
dité du pays de Dipsodie, que pour icelluy contenir 
en office et obéissance par nouveau transport de 
ses antiques et feaulx subjects, lesquelz de toute 
mémoire autre Seigneur n'avoient congneu, recon- 
gneu, advoué ne servy que luy; et lesquelz, dés 
lors que nasquirent et entrèrent on monde, avec 
le laict de leurs mères nourrices avoient pareille- 
ment sugcé la doulceur et debonnaireté de son 
règne, et en icelle estoient tousdis confictz et 
nourris, qui estoit espoir certain que plus tost de- 
fauldroient de vie corporelle que de ceste première 
et unicque subjection naturellement deue à leur 
prince, quelque lieu que feussent espars et trans- 
portez. Et non seulement telz seroient eulx et les 
enfans successivement naissans de leur sang, mais 
aussi en ceste féaulté et obéissance entretiendroient 
les nations de nouveau adjoinctes à son empire. 
Ce que véritablement advint, et ne feut aulcune- 
ment frustré en sa délibération, car, si les Utopiens 
avant cestuy transport avoient esté feaulx et bien 

recongnoissans, les Dipsodes, avoir peu de jours 
avecques eulx conversé, l'estoient encore d'adven- 
taige, par ne sçaj quelle ferveur naturelle en tous 
humains au commencement de toutes œuvres qui 
leur viennent à gré; seulement se plaignoient, 
obtestans tous les cieulx et intelligences motrices, 
de ce que plus toust n'estoit à leur notice venue 
la renommée du bon Pantagruel. 

Noterez doncques icy, beuveurs, que lams^niere 
d'entretenir et retenir pays nouvellement conques- 
tez n'est, comme a esté l'opinion erronée de certains 
espritz tyrannicques, à leur dam et deshonneur, les 
peuples pillant, forçant, angariant, ruinant, mal 
vexant et régissant avecques verges de fer; brief 
les peuples mangeant et dévorant, en la façon que 
Homère appelle le roy inique Demovore, c'est-à- 
dire mangeur de peuple. Je ne vous allegueray 
à ce propous les histoires antiques, seulement vous 
revocqueray en recordation de ce qu'en ont veu 
vos pères, et vous-mesmes, si trop jeunes n'estez. 

Comme enfant nouvellement né, les fault alaicter, 
berser, esjouir; comme arbre nouvellement planté, 
les fault appuyer, asceurer, défendre de toutes 
vimeres, injures et calamitez; comme personne 
saulve de longue et forte maladie, et venent à con- 
valescence, les fault choyer, espargner, restaurer; 
de sorte qu'ilz conçoipvent en soi cette opinion 
n'estre on monde Roy ne Prince que moins voul- 
sissent ennemy, plus optassent amy. 

Ainsi Osiris, le grand roy des ^Egyptiens, toute 
la terre conquesta, non tant à force d'armes que 
par soulaigement des angaries, enseignemens de 
bien et salubrement vivre, loix commodes, gratieu- 
seté et biensfaicts. Pourtant du monde feut il sur- 
nommé le grand roy Evergetes, c'est-à-dire Bien- 
faicteur, par le commendement de Juppiter faict à 
une Pamyle. 

De faict, Hésiode, en sa HUrarchU, colloque les 
bons d8emon$, appeliez les, si vous voulez. Anges 
ou Génies, comme moyens et médiateurs des dieux 
et hommes, supérieurs des hommes^ inférieurs des 
dieux. Et, pource que par leurs mains nous advien- 
nent les richesses et biens du ciel, et sont conti- 
nuellement envers nous bienfaisans, tousjours du 
mal nous praeservent, les dict estre en office de 
roys, comme bien tousjours faire, jamais mal, estant 
acte unicquement royal. 

Ainsi feut empereur de l'univers Alexandre Ma- 
cedon; ainsi feut par Hercules tout le continent 
possédé, les humains souUageant des monstres, op- 
pressions, exactions et tyrannies, en bon traicte- 
ment les gouvernant, en aequité et justice les 
maintenant, en bénigne police et loix convenentes 
à 4'assiette des contrées les instituant, suppliant à ce 
que deffailloit, ce que abondoit avalluant, et par- 
donnant tout le passé, avecques oubliance sempi- 
ternelle de toutes les offenses praecedentes, comme 
estoit la Amnestie des Athéniens, lors que feureat 

par la prouesse et industrie de Thrasibulus les ty- 
rans exterminez, depuys en Rome exposée par 
Ciceron, et renouvellée soubs l'empereur Aurelian^ 
Ce sont les philtres, iynges et attraictz d'amour, 
moienans lesquelz pacificquement on retient ce que 
péniblement on avoit conquesté, et plus en heur 
ne peut le conquérant régner, soit roy, soit prince, 
ou philosophe, que faisant Justice à Vertus succé- 
der. Sa vertu est apparue en la victoire et conquesté, 
sa justice apparoistra en ce que, par la volonté et 
bonne affection du peuple, donnera loix, publiera 
edictz, establira religions, feradroict à un chascun, 
comme de Octavian Auguste dict le noble poète 
Maro : 

II, qui estoit victeur, par le vouloir 
De gens vaincuz faisoit ses loix valoir. 

C'est pourquoy Homère, en son Iliade^ les bons 
princes et grands roys appelle xoapii^Topaç Xafiv, 
c'est-à-dire ornateurs des peuples. 

Telle estoit la considération de Numa Pompilius, 
roy second des Romains, juste, politic et philosophe, 
quand il ordonna au dieu Terme, le jour de sa 
feste, qu'on nommoit TerminaUsy rien n'estre sacrifié 
qui eust prins mort, nous enseignant que les ter- 
mes, frontières et annexes des royaulmes convient 
en paix, amitié, debonnaireté, guarder et régir, 
sans ses mains souiller de sang et pillerie. Qui aul- 
trement faict, non-seulement perdera l'acquis, mais 

aussi pâtira ce scandale et opprobre, qu'on le esti- 
mera mal et à tort avoir acquis, par ceste consé- 
quence que Tacquest luy est entre mains expiré, 
car les choses mal acquises mal dépérissent ; et ores 
qu'il en eust toute sa vie pacificque jouissance, si 
toutesfoys Tacquest dépérit en ses hoirs, pareil sera 
le scandale sus le defunct, et sa mémoire en malé- 
diction, comme de conquérant inique. Car vous 
dictez en proverbe commun : « Des choses mal 
acquises le tiers hoir ne jouira. » 

Notez aussi, goutteux fieffez, en cestuy article, 
comment par ce moyen Pantagruel feit d'un ange 
deux, qui est accident opposite au conseil de Char- 
les Maigne, lequel feit d'un diable deux, quand il 
transporta les Saxons en Flandre, et les Flamens en 
Saxe. Car, non povant en subjection contenir les 
Saxons, par luy adjoincts à l'empire, que à tous 
momens n'entrassent en rébellion, si par cas estoit 
distraict en Hespaigne ou autres terres loingtaines, 
les transporta en pays sien et obéissant naturelle- 
ment, savoir est Flandres; et les Hannuiers et Fla- 
mens, ses naturelz subjectz, transporta en Saxe, 
non doubtant de leur feaulté, encores qu'ilz trans- 
migrassent en régions estranges. Mais advint que 
les Saxons continuèrent en leur rébellion et obsti- 
nation première, et les Flamens, habitans en Saxe, 
embeurent les meurs et contradictions des Saxons. 

CHAPITRE II 

Comment Panurge ftut faict chastellain de Sa/mi- 
guondin en Dipsodie, et mangeait son hled en 
herbe, 

ONNANT Pantagruel ordre au gouver- 
nement de toute Dipsodie, assigna 
la chastellenie de Salmiguondin à 
Panurge, valent par chascun an 
6,789,106,789 royaulx en deniers certains, non 
comprins l'incertain revenu des hanetons et cacque- 
roles, montant bon an mal an de 2,485,768 à 
2,435,769 moutons à la grande laine. Quelques 
fojs revenoit 1,234^554,321 seraphz, quand estoit 
bonne année dé cacqueroles, et hanetons de re- 
queste, mais ce n'estoit tous les ans. 

Et se gouverna si bien et prudentement Mon- 
sieur le nouveau chastellain qu'en moins de qua- 
torze jours il dilapida le revenu, certain et incertain, 
de sa chastellenie pour troys ans. Non proprement 
dilapida, comme vous pourriez dire, en fondations 
de monastères, érections de temples, bastimens de 
coUieges et hospitaulx, ou jectant son lard aux 
chiens, mais despendit en mille petitz bancquetz et 
festins joyeulx, ouvers à tous venens, mesmement 
tous bons compaignons, jeunes fillettes et mignon- 
nes gualoises. 
Âbastant boys, bruslant les grosses souches pour 

la vente des cendres, prenant argent d'avance, 
achaptant cher, vendent a bon marché, et mangeant 
son bled en herbe. 

Pantagruel, adverti de l'affaire, n'en feut en soy 
aulcunement indigné, fasché, ne marrj. Je vous ay 
jadict et encores redizque c'estoit le meilleur petit 
et grand bon hommet que oncques ceigneit espée. 
Toutes choses prenoit en bonne partie, tout acte 
interpretoit à bien. Jamais ne se' tourmentoit, ja- 
mais ne se scandalizoit. Aussi eust-il esté bien 
forissu du déîfîcque manoir de raison, si aultrement 
se feust contristé ou altéré, car tous les biens que 
le ciel couvre, et que la terre contient en toutes 
ses dimensions, haulteur, profunditéj longitude et 
latitude, ne sont dignes d'esmouvoir nos affections 
et troubler nos sens et espritz. 

Seulement tira Panurge à part et doulcettement 
luy remonstra que, si ainsi vouloit vivre et n'cstre 
aultrement mesnagier, impossible seroit, ou pour 
le moins bien difficile, le faire jamais riche. « Ri- 
che? respondit Panurge. Aviez-vous là fermé vostre 
pensée ? Aviez-vous en soing pris me faire riche en 
ce monde? Pensez vivre joyeulx, de par li bon 
Dieu et li bons homs. Autre soing, autre soucy ne 
soit receup on sacrosainct domicile de vostre céleste 
cerveau. La sérénité d'icelluy jamais ne soit trou- 
blée par nues quelconques de pensement passe- 
menté de meshaing et fascherie. Vous vivent joyeulx, 
guaillard, dehait, je ne seray riche que trop. Tout 

le monde crie : « Mesnaige, mesnaige ! » Mais tel 
parle de mesnaige, qui ne sçayt mie que c'est. 
C'est de moy que fault conseil prendre. Et de moy 
pour ceste heure prendrez advertissement que ce 
qu'on me impute à vice a esté imitation des Uni- 
versité et Parlement de Paris, lieux esquelz con- 
siste la vraye source et vive idée de Pan théologie, 
de toute justice aussi. Haereticque qui en double 
et fermement ne le croyt. Hz toutesfoys en un jour 
mangent leur evesque, ou revenu de l'evesché, 
c'est tout un, pour une année entière, voyre pour 
deux aulcunes foys. C'est au jour qu'il y faict son 
entrée. Et n'y a lieu d'excuse, s'il ne vouloit estre 
lapidé sur l'instant. 

« A esté aussi acte des quatre vertus principales : 
« De Prudence, en prenent argent d'avance. 
Car on ne sçait qui mord ne qui rue. Qui sçayt si 
le monde durera encores Iroys ans ? Et ores qu'il 
durast dadventaige, est-il home tant fol qui se au- 
sast promettre vivre troys ans ? 

Oncq' homme n^eut les Dieux tant bien à main 
Qu'asceuré feust de vivre au lendemain. 

« De Justice : commutative, en achaptant cher, 
je diz à crédit, vendant à bon marché, je diz ar- 
gent comptant. Queb dict Caton en sa Mesnagerie 
sur ce propos? Il fault, dict-il, que le perefamile 
soit vendeur perpétuel. Par ce moyen est impos- 
sible qu'en fin riche ne devieigne, sitousjours dure 

Tapothecque ; distributive, donnant à repaistre aux 
bons, notez bons, et gentilz compaignons, lesquelz 
Fortune avoit jecté comme Ulyxes sus le roc de 
bon appétit, sans provision de mangeaille, et aux 
bonnes, notez bonnes, et jeunes gualoises, notez 
jeunes, car, scelon la sentence de Hippocrates^ jeu- 
nesse est impatiente de faim, mesmement si elle est 
vivace, alaigre, brusque, movente, voltigeante. Les- 
quelles gualoises voluntiers et de bon hayt font 
plaisir à gens de bien, et sont Platonicques et Ci- 
ceronianes jusques là qu'elles se reputent estre on 
monde nées non pour soj seulement, ains de leurs 
propres personnes font part à leur patrie, part à 
leurs amis; 

« De Force, en abastant les gros arbres, comme 
un second Milo, ruinant les obscures forestz, tes- 
nieres de loups, de sangliers, de renards, récepta- 
cles de briguans et meurtriers, taulpinieres de 
assassinateurs, officines de faulx monnoieurs, re- 
traictes d'hsereticques, et les complanissant en clai- 
res guarigues et belles bruieres, jouant des baulx 
boys, et praeparant les sièges pour la nuict du ju- 
gement; 

<( De Tempérance, mangeant moir bled en 
herbe, comme un hermite vivent de salades et ra- 
cines, me émancipant des appetitz sensuelz, et 
ainsi espargnant pour les estropiatz et souffreteux. 
Car, ce faisant, j'espargne les sercleurs, qui guain- 
gnent argent ; les mestiviers, qui beuvent voluntiers 

et saas eau ; les gleneurs, esquelz fault de la fouace ; 
les basteurs, qui ne laissent ail, oignon ne escha- 
lotte es jardins, par l'auctorité de Tbestilis Virgi- 
liane ; les meusniers, qui sont ordinairement larrons, 
et les boulangiers, qui ne valent gueres mieulx. 
Est-ce petite espargne ? Oultre la calamité des mu- 
lotz, le deschet des greniers, et la mangeaille des 
charrantons et mourrins. De bled en herbe vous 
faictez belle saulce verde, de legiere concoction, 
de facile digestion, laquelle vous esbanoist le cer- 
veau, esbaudist les espritz animaulx, resjouist la 
veue, ouvre Tappetit, délecte le goust, assere le 
cœur, chatouille la langue, faict le tainct clair, for- 
tifie les muscles, tempère le sang, allègre le dia- 
phragme, refraiscbist le foje, desoppile la râtelle, 
soulaige les roignons, assouplist les reins, desgour- 
dist les spondjles, vuide les uretères, dilate les vases 
spermaticques, abbrevie les cremasteres, expurge la 
vessie, enfle les genitoires, corrige le prépuce, in- 
cruste le balane, rectifie le membre, vous faict bon 
ventre, bien rotter, vessir, peder, fianter, uriner, 
esternuer, sangloutir, toussir, cracher, vomiter, 
baisler, mouscher, haleiner, inspirer, respirer^ ron- 
fler, suer, dresser le virolet, et mille autres rares 
adventaiges. 

— J'entend bien, dist Pantagruel : vous inférez 
que gens de peu d'esprit ne sçauroient beaucoup 
en brief temps despendre. Vous n'estez le premier 
qui ayt conceu ceste haeresie. Néron le maintenoit, 

et SUS tous humains admiroit C. Caligula, son on- 
cle, lequel en peu de jours avoit, par invention mi- 
rificque, despendu tout l'avoir et patrimoine que 
Tiberius luy avoit laissé» Mais, en lieu de guarder 
et observer les loix cœnaires et sumptuaires des 
Romains, la Orchie, la Fannie, la Didie, la Licinie , 
la Corneîie, la Ltpidiant, la Antie, et des Corin- 
thiens, par lesquelles estoit rigoreusement à un 
chascun défendu plus par an despendre que por- 
toit son annuel revenu, vous avez faict Protervie, 
qui estoit entre les Romains sacrifice tel que Tai- 
gneau paschal entre les juifz. Il y convenoit tout 
mangeable manger, le reste jecter on feu, rien ne 
reserver au lendemain. 

« Je le peuz de vous justement dire, comme le 
dist Caton de Albidius, lequel, avoir en excessive 
despense mangé tout ce qu'il possedoit, restant 
seulement une maison, y mist le feu dedans pour 
dire : Consummatum est, ainsi que depuys dist 
sainct Thomas d'Acquin, quand il eust la lamproye 
toute niangée. Cela non force. » 

CHAPITRE III 
Comment Panurge loue les dehteurs et emprunteurs. 

Aïs, demanda Pantagruel, quand se- 
rez-vous hors de debtes? — Es ca- 
lendres grecques, respondit Panurge, 
lors que tout le monde sera content, 
et que serez héritier de vous-mesmes. Dieu me 
gaiVÏe d'en estre hors ! Plus lors ne trouverois qui 
un denier me prestast. Qui au soir ne laisse levain, 
ja ne fera au matin lever paste. Debvez-vous tous- 
jours à quelq'un? Par icelluy sera continuelle- 
ment Dieu prié vous donner bonne, longue et heu- 
reuse vie : craignant sa debte perdre, tousjours 
bien de vous dira en toutes compaignies, tousjours 
nouveaul:x créditeurs vous acquestera, afiîn que par 
eubc vous faciez versure, et de terre d'aultruy rem- 
plissez son fossé. 

<( Quand jadis en Gaulle, par l'institution des 
Druydes, les serfs, varlets et appariteurs estoient 
tout vifz bruslez aux funérailles et exeques de leurs 
maistres et seigneurs, n'avoient-ilz belle paour que 
leurs maistres et seigneur^ mourussent, car ensem- 
ble force leurs estoit mourir? Ne prioient-ilz conti- 
nuellement leur grand dieu Mercure, avecq Dis, le 
Père aux Escuz, longuement en santé les conser- 
ver? N'estoient-ils soingneux de bien les traie ter et 
servir? Car ensemble povoient-ilz vivre au moins 

jusques à la mort. Croyez qu'en plus fervente dévo- 
tion vos créditeurs priront Dieu que vivez, crain- 
dront que mourez, d'autant que plus ajment la 
manche que le braz et la denare que la vie. Tes- 
moings les usuriers de Landerousse, qui n'a gueres 
se pendirent, voyans les bleds et vins ravaller en 
pris, et bon temps retourner. » 

Pantagruel rien ne respondent, continua Pa- 
nurge : « Vray bot, quand bien je y pense, vous 
me remettez à poinct en ronfle veue, me reprochant 
mes debtes et créditeurs. Dea ! en ceste seule qua- 
lité je me reputois auguste, révérend et redoutable, 
que^ sus l'opinion de tous philosophes qui disent 
rien de rien n'estre faict, rien ne tenent, ne matière 
première, estoys facteur et créateur. 

« Avois créé, quoy? tant debeaulx et bons cré- 
diteurs ! Créditeurs sont, je le maintiens jusques au 
feu exclusivement, créatures belles et bonnes. Qui 
rien ne preste est créature laide et mauvaise, créa- 
ture du grand villain diantre d'enfer. Et faict quoy ? 
Debtès. O chose rare et antiquaire I Debtes, diz-je, 
excedentes le nombre des syllabes résultantes au 
couplement de toutes les consonantes avecques les 
vocales, jadis projecté et compté par le noble Xe- 
nocrates. A la numerosité des créditeurs, si vous 
estimez la perfection des debteurs, vous ne errerez 
en arithmétique praticque. 

« Cuidez-vous que je suis aise quand tous les 
matins autour de moy je voy ces créditeurs tant 

humbles, serviables et copieux en révérences? Et 
quand je note que, moy faisant à l'un visaige plus 
ouvert et chère meilleure que es autres, le paillard 
pense avoir sa depesche le premier, pense estre le 
premier en date, et de mon ris cuyde que soit ar- 
gent content, il m'est advis que je joue encores le 
Dieu de la Passion de Saulmur, accompagné de ses 
anges et chérubins. Ce sont mes candidatz, mes 
parasites, mes salueurs, mes diseurs de bons-jours, 
mes orateurs perpetuelz. 

« Et pensois véritablement en debtes consister 
la montaigne de vertus heroïcque descripte par 
Hésiode, en laquelle je tenois degré premier de ma 
licence, à laquelle tous humains semblent tirer et 
aspirer ; mais peu y montent, pour la difficulté du 
chemin, voyant au jourd'huy tout le monde en de- 
sir fervent et strident appétit de faire debtes et 
créditeurs nouveaulx. Toutesfois il n'est debteur 
qui veult, il ne fait créditeurs qui veult. Et vous 
me voulez débouter de ceste félicité soubeline? 
Vous me demandez quand seray hors de debtes? 
« Bien pis y ha. Je me donne à sainct Babolin, 
le bon sainct, en cas que toute ma vie je n'aye es- 
timé debtes estre comme une connexion et colli- 
gence des cieulx et terre, ung entretenement unic- 
que de l'humain lignaige, je dis sans lequel bien 
tost tous humains periroient; estre par adventure 
celle grande ame de l'univers, laquelle, scelon les 
academicques, toutes choses vivifie. 

Rabelais, lll, 5 

« Qu'ainsi soit, repraesentez-vous en esprit se- 
rain l'idée et forme de quelque monde; prenez, si 
bon vous semble, le trentiesme de ceulx que imagi- 
noit le philosophe Metrodorus, ou le soixante et 
dix huyctieme de Petron, on quel ne soit debteur 
ne créditeur aulcun. Un monde sans debtes! Là 
entre les astres ne sera cours régulier quiconque ; 
tous seront en desarroy. 

« Juppiter, ne s'estimant débiteur à Saturne, le 
dépossédera de sa sphaere, et avecques sa chaîne 
homericque suspendera toutes les intelligences, 
dieux, cieulx, dsemons, génies, heroes, diables, 
terre, mer, tous elemens; Saturne se r'aliera avec- 
ques Mars, et mettront tout ce monde en pertur- 
bation ; Mercure ne vouldra soy asservir es aultres ; 
plus ne sera leur Camille, comme en langue hetrusque 
estoit nommé. Car il ne leurs est en rien debteur ; 
Venus ne sera vénérée, car elle n'aura rien preste; 
la lune restera sanglante et ténébreuse : à quel 
propous luy departiroit le soleil sa lumière ? Il n'y 
estoit en rien tenu. Le soleil ne luyra sus leur 
terre. Les astres ne y feront influence bonne, car 
la terre desistoit leur prester nourrissement par va- 
peurs et exhalations, desquelles disoit Heraclitus, 
prouvoient les stoïciens, Ciceron maintenoit, estre 
ries estoilles alimentées. 

« Entre les elemens ne sera symbolisation, al- 
ternation ne transmutation aucune, car l'un ne se 
reputera obligé à l'autre; il ne luy avoit rien 

preste ; de terre ne sera faicte eau ; l'eau en aer ne 
sera transmuée; de Taer ne sera faict feu; le feu 
n'eschauffera la terre; la terre rien ne produira 
que monstres, Titanes, Aloïdes, Geans ; il n'y pluyra 
pluye, n'y luyra lumière, n'y ventera vent, n'y sera 
esté ne automne; Lucifer se desliera, et, sortant 
du profond d'enfer avecques les furies, les poines 
et diables corauz, vouldra deniger des cieulx tous 
les dieux, tant des majeurs comme des mineurs 
peuples. 

« De cestuy monde rien ne prestant ne sera 
qu'une chienerie, que une brigue plus anomale que 
celle du recteur de Paris, qu'une diablerie plus 
confuse que celle des jeux de Doué. 

a Entre les humains l'un ne saluera l'autre; il 
aura beau crier : « A l'aide, au feu, à l'eau, au 
meurtre ! » personne ne ira à secours. Pourquoi ? 
Il n'avoit rien preste; on ne luy debvoit rien. Per- 
sonne n'a interest en sa conflagration, en son nau-> 
frage, en sa ruine, en sa mort. Aussi bien ne près- 
toit-il rien. Aussi bien n'eust il par après rien 
preste. Brief, de cestuy monde seront bannies Foy, 
Espérance, Charité, car les homes sont nez pour 
l'ayde et secours des homes. En lieu d'elles succé- 
deront Défiance, Mespris, Rancune, avecques la 
cohorte de tous maulx, toutes malédictions et tou- 
tes misères. 

« Vous penserez proprement que là eust Pan- 
dora versé sa bouteille. Les hommes seront loups 

és hommes, loups guaroux et lutins, comme feurent 
Lychaon , Bellerophon , Nabugotdonosor ; bri- 
guans, assassineurs , empoisonneurs, malfaisans, 
malpensans, malveillans, haine portans; un chascun 
contre tous, comme Ismaêl, comme Metabus , 
comme Timon Athénien, qui pour ceste cause feut 
surnommé [xio-avOpwTroç ; si que chose plus facile en 
nature seroit nourrir en Taer les poissons, paistre 
les cerfz on fond de TOcean, que supporter ceste 
truandaille de monde qui rien ne preste. Par ma 
foy, je les hays bien. 

a Et, si au patron de ce fascheux et chagrin 
monde rien ne prestant vous figurez Tautre petit 
monde, qui est l'homme, vous y trouverez un ter- 
rible tintamarre. La teste ne vouldra prester la 
veue de ses yeulx pour guider les piedz et les 
mains ; les piedz ne la daigneront porter ; les 
mains cesseront travailler pour elle; le cueur se 
faschera de tant se mouvoir pour les pouls des 
membres, et ne leurs prestera plus; le poulmon 
ne lui fera prest de ses souffletz ; le foye ne lui en- 
voyra sang pour son entretien ; la vessie ne voul- 
dra estre débitrice aux roignons; l'urine sera sup- 
primée ; le cerveau, considérant ce train desnaturé, 
se mettra en resverie, et ne baillera seulement és 
nerfz, ne mouvement és muscles. 

« Somme, en ce monde desrayé, rien ne deb- 
vant, rien ne prestant, rien ne empruntant, vous 
voirez une conspiration plus pernicieuse que n'a 

figuré iEsope en son apologue, et périra sans 
doubte ; non périra seullement, mais bien lost pé- 
rira, feust-ce iEsculapius mesme, et ira soubdain le 
corps en putréfaction ; l'ame toute indignée , 
prendra course à tous les diables, après mon ar- 
gent. » 

CHAPITRE IV 

Continuation du discours de Panurge, à la louange 
des presteurs et debteurs. 

u contraire , représentez-vous un 
monde autre, on quel un chascun 
preste, un chascun doibve, tous soient 
debteurs, tous soient presteurs. O 
quelle harmonie sera parmy les réguliers mouve- 
mens des cieulz! Il m'est advis que je l'entends 
aussi bien que feit oncques Platon. Quelle sympa- 
thie entre les elemens 1 O comment Nature se y 
délectera en ses œuvres et productions, Ceres 
chargée de bleds, Bacchus de vins, Flora de fleurs, 
Pomona de fruictz, Juno, en son aer serain, seraine, 
salubre, plaisante 1 * 

« Je me pers en ceste contemplation. Entre les 
humains paix, amour, dilection, fidélité, repous, 
banquetz, festins, joye, liesse, or, argent, menue 
monnoye, chaisnes, bagues, marchandises, trote- 
ront de main en main. Nul procès, nulle guerre, 

nul débat; nul n'y sera usurier, nul leschart, nul 
chichart, nul refusant. Vray Dieu ! ne sera ce Taage 
d'or, le règne de Saturne, l'idée des régions oljm- 
picques, es quelles toutes autres vertus cessent, 
Charité seule règne, régente, domine, triumphe . 
Tous seront bons, tous seront beaulx, tous seront 
justes. O monde heureux ! O gens de cestuy monde 
heureux ! O beatz troys et quatre foys ! Il m'est 
advis que je y suis. Je vous jure le bon Vraybis que 
si cestuv monde, beat monde, ainsi à un chascun 
prestànt, rien ne refusant, eust pape foizonnant en 
cardinaulx, et associé de son sacré colliege, en peu 
d'années vous y voiriez les sainctz plus druz, plus 
miraclifîcques, à plus de leçons, plus de veuz, plus 
de bastons et plus de chandelles, que ne sont tous 
ceulx des neufz eveschez de Bretaigne, exceptez 
seulement sainct Ives. 

« Je vous prie, considérez comment le noble 
Patelin, voulant déifier et par divines louenges 
mettre jusques au tiers ciel le Père Guillaume Jous- 
seaulme, rien plus ne dist, sinon, 

Et si prestoit 

Ses denrées à qui en vouloit. 

« O le beau mot ! 

« A ce patron figurez nostre microcosme, id 
est petit monde, c'est l'homme, en tous ses mem- 
bres, prestans, empruntans, doivans, c'est à dire 
en son naturel. Car Nature n'a créé l'homme que 

pour prester et emprunter. Plus grande n'est l'har- 
monie des deux que sera de sa police. L'intention 
du fondateur de ce microcosme est y entretenir 
Tame, laquelle il j a mise comme hoste, et la vie. 
La vie consiste en sang, sang est le siège del'ame; 
pour tant, un seul labeur poine ce monde : c'est 
forger sang continuellement. En ceste forge sont 
tous membres en office propre, et est leur hiérar- 
chie telle que sans cesse l'un de l'autre emprunte, 
l'un à l'autre preste, l'un à l'autre est debteur. La 
matière et métal convenable pour estre en sang 
transmué est baillé par Nature : pain et vin. En ces 
deux sont comprinses toutes espèces des alimens. 
Et de ce est dict le companage en langue go th. 

« Pour icelles trouver, praeparer et cuire, tra- 
vaillent les mains, cheminent les piedz et portent 
toute ceste machine; les yeulx tout conduisent; 
l'appétit en l'orifice de l'estomach, moyenant un 
peu de melancholie aigrette, que luy est transmis de 
la râtelle, admonneste de enfourner viande ; la lan- 
gue en faict l'assay, les dens la maschent, Testo- 
mac la reçoit, digère et chylifie; les veines mesa- 
raïcques en sugcent ce qu'est bon et idoine, 
délaissent les excremens, les quelz, par vertus expul- 
sive, sont vuidez hors par exprés conduictz, puys la 
portent au foye : il la transmue de rechef, et en 
faict sang. 

« Lors quelle joye pensez vous estre entre ces 
officiers, quand ilz ont veu ce ruisseau d'or, qui est 

leur seul restaurant? Plus grande n'est la joye des 
alchjmistes, quand, après longs travaulx, grand 
soing et despense, ilz voyent les metaulx trans- 
muez dedans leurs fourneaulx. Adoncques chascun 
membre se praepare et s'esvertue de nouveau à pu- 
rifier et affiner cestuy thesaur. Les roignons par les 
venes emulgentes en tirent Taiguosité, que vous 
nommez urine, et par les uretères la découlent en 
bas. Au bas trouve réceptacle propre, c'est la ves- 
sie, laquelle en temps opportun la vuide hors ; la 
râtelle en tire le terrestre et la lie, que vous nom- 
mez melancholie ; la bouteille du fiel en soubstraict 
la cholere superflue ; puys est transporté en une autre 
officine pour mieulx estre affiné : c'est le coeur, le- 
quel, par ces mouvemensdiastolicques et systolicques, 
le subtilie et enflambe tellement que par le ventricule 
dextre le met à perfection, et par les venes l'envoyé 
à tous les membres; chascun membre l'attire à soy, 
et s'en alimente à sa guise : pieds, mains, yeulx, 
tous; et lors sont faictz debteurs, qui paravent es- 
toient presteurs. Par le ventricule gausche il le 
faict tant subtil qu'on le dict spirituel, et l'envoyé 
à tous les membres par ses artères, pour l'autre 
sang des venes eschaufîer et esventer; le poulmon 
ne cesse avecques ses lobes et souffletz le refrais- 
chir : en recongnoissance de ce bien, le cœur luy 
en départ le meilleur par la vene arteriale ; en fin, 
tant est affiné dedans le retz merveilleux que par 
après en sont faictz les esprits animaulx, moyen- 

nans les quelz elle imagine, discourt, juge, resoust, 
délibère, ratiocine et remémore. 

« Vertus guoy ! je me naye, je me pers, je 
m'esguare, quand je entre on profond abisme de 
ce monde ainsi prestant, ainsi doibvant. Croyez 
que chose divine est prester : debvoir est vertus he- 
roïcque. 

« Encore n'est ce tout. Ce monde prestant, 
doibvant, empruntant, est si bon que, ceste ali- 
mentation parachevée, il pense desja prester à 
ceulx qui ne sont encores nez, et par prest se per- 
pétuer, s'il peult, et multiplier en images à soy sem- 
blables, ce sont enfans. A ceste fin, chascun mem- 
bre du plus précieux de son nourrissement décide 
et roigne une portion, et la renvoyé en bas : Na- 
ture y a praeparé vases et réceptacles opportuns, 
par les quelz descendent es genitoires en longs 
ambages et flexuositez, reçoit forme compétente, 
et trouve lieux idoines, tant en l'homme comme 
en la femme, pour conserver et perpétuer le genre 
humain. Ce faict le tout par prestz et debtes de 
l'un à l'autre : dont est dict le debvoir de mariage. 

a Poine par Nature est au refusant interminée, 
acre vexation parmy les membres, et furie parmy 
les sens; au prestant, loyer consigné, plaisir, alai- 
gresse et volupté. » 

CHAPITRE V 

Comment Pantagruel déteste les dehteurs et em- 
prunteurs. 

'entends, respondit Pantagruel, et 
me semblez bon topicqueur et af- 
fecté à vostre cause. Mais preschez 
et patrocinez d'icy à la Pentecoste, 
en fin vous serez esbahy comment rien ne me au- 
rez persuadé, et par vostre beau parler jà ne me 
ferez entrer en debtes. Kien, dict le sainct Envoyé, 
à personne ne doibvez, fors amours et dilection mu- 
tuelle. 

« Vous me usez icy de belles graphides et dia- 
typoses, et me plaisent très-bien. Mais je vous diz 
que, si figurez un affronteur efronté, et importun 
emprunteur, entrant de nouveau en une ville jà 
advertie de ses 'meurs, vous trouverez que à son 
entrée plus seront les citoyens en effroy et trépida- 
tion que si la peste y entroit en habillement tel 
que la trouva le philosophe Tyanien dedans Ephese. 
Et suys d'opinion que ne erroient les Perses, esti- 
mans le second vice estre mentir, le premier estre 
dehvoir, car debtes et mensonges sont ordinaire- 
ment ralliez. 

« Je ne veulx pourtant inférer que jamais ne 
faille debvoir, jamais ne faille prester. Il n'est si 

riche qui quelques foys ne doibve, il n'est si pauvre 
de qui quelques foys on ne puisse emprunter. L'oc- 
casion sera telle que la dict Platon en ses Loix, 
quand il ordonne qu'on ne laisse chés soy les 
voysins puiser eau, si premièrement ilz n'avoient 
en leurs propres pastifz foussoié et bêché jusques à 
trouver celle espèce de terre qu'on nomme cera- 
mite, c'est terre à potier, et là n'eussent rencontré 
source ou degout d'eaux. Car icelle terre, par sa 
substance, qui est grasse, forte, lize et dense, re- 
tient l'humidité, et n'en est facilement faict exha- 
lation. Ainsi est-ce grande vergouigne tous] ours, 
en tous lieux, d'un chascun emprunter plus toust 
que travailler et guaingner. Lors seulement deb- 
vroit on, scelon mon jugement, prester, quand la 
personne, travaillant, n'a peu par son labeur faire 
guain, ou quand elle est soubdainement tumbée en 
perte inopinée de ses biens. 

a Pourtant laissons ce propos, et dorénavant ne 
vous attachez à créditeurs ; du passé je vous de- 
livre. 

— Le moins de mon plus, dist Panurge, en ces- 
tuy article sera vous remercier, et, si les remerci- 
mens doibvent estre mesurez par l'affection des 
biensfaicteurs, ce sera infiniment, sempiternelle- 
ment, car l'amour que de vostre grâce me portez 
est hors le dez d'estimation ; il transcende tout 
poix, tout nombre, toute mesure; il est infiny, sem- 
piternel. Mais, le mesurant au qualibre des biens- 

faictz et contentement des recepvans, ce sera assez 
laschement. Vous me faictes des biens beaucoup, 
et trop plus que ne m'appartient, plus que n*ay en- 
vers vous deservy, plus que ne requeroient mes 
mérites, force est que le confesse, mais non mie 
tant que pensez en cestuy article. Ce n'est là que 
me deult, ce n'est là que me cuist et démange, 
car doresnavant, estant quitte, quelle contenence 
auray-je? Croiez que je auray maulvaise grâce pour 
les premiers moys, veu que je n'y suis ne nourry 
ne accoustumé. Je en ay grand paour. 

« D'adventaige, désormais ne naistra ped en 
tout Salmiguondinoys qui ne ayt son renvoy 
vers mon nez. Tous les peteurs du monde petans 
disent : « Voy là pour les quittes. » Ma vie finera 
bien toust, je le praevoy. Je vous recommande 
mon epitaphe, et mourray tout confîct en pedz. Si 
quelque jour, pour restaurant à faire peter les bon- 
nes femmes en extrême passion de colicque ven- 
teuse, les medicamens ordinaires ne satisfont aux 
medicins, la momie de mon paillard et empeté 
corps leurs sera remède praesent. En prenent tant 
peu que direz, elles péteront plus qu'ilz n'enten- 
dent. C'est pourquoy je vous prirois voluntiers que 
de debtes me laissez quelque centurie, comme le 
oy Loys unziesme, jectant hors de procès Miles 
d'Illiers, evesques de Chartres, ieut importuné luy 
en laisser quelque un pour se exercer. J'ayme mieux 
eurs donner toute ma cacqueroliere, ensemble ma 

hannetonniere, rien pourtant ne déduisant du sort 
principal. 

— Laissons, dist Pantagruel, ce propos, je vous 
Tay ja dict une fojs. » 




CHAPITRE VI 

Pourquoy les nouveaulx mariés estoUnt excmptz 

d'aller en guerre. 

Aïs , demanda Panurge , en quelle loy 
estoit--ce constitué et estably que ceulx 
qui vigne nouvelle planteroient, ceulx 
qui logis neuf bastiroient et les nou- 
veaulx mariés seroient exemptz d'aller en guerre 
pour la première année ? — En la loy, respondit 
Pantagruel, de Moses. — Pourquoy, demanda Pa- 
nurge, les nouveaulx mariés? Des planteurs de vi- 
gne je suis trop vieux pour me soucier; je acquiesce 
on soucy des vendangeurs, et les beaubc bastisseurs 
nouveaulx de pierres mortes ne sont escriptz en 
mon livre de vie. Je ne bastis que pierres vives, ce 
sont hommes. — Selon mon jugement, respondit 
Pantagruel, c'estoit afHn que pour la première an- 
née ilz jouissent de leurs amours à plaisir, vacassent 
à production de lignage et feissent provision de 
héritiers ; ainsi, pour le moins, si Tannée seconde 
estoient en guerre occis, leur nom et armes restast 
en leurs enfans. Aussi que leurs femmes on con- 

gneust certainement estre ou brehaignes, ou fé- 
condes, car l'essay d'un an leurs sembloit suffisant, 
attendu la maturité de Taage en laquelle ilz fai- 
soient nopces, pour mieulx, après le decés des ma- 
riz premiers, les colloquer en secondes nopces : les 
fécondes, à ceulx qui vouldroient multiplier en en- 
fans ; les brehaignes, à ceulx qui n'en appeteroient, 
et les prendroient pour leurs vertus, sçavoir bonnes 
grâces, seulement en consolation domesticque et 
entretenement de mesnage. — Les preschèurs de 
Varenes, dist Panurge, détestent les secondes nop- 
ces comme folles et deshonnestes. — Elles sont, 
respondit Pantagruel, leurs fortes fiebvres quar- 
taines. — Voire, dist Panurge, et à frère Enguain- 
nant aussi , qui , en plain sermon , preschant à Pa- 
rillé et détestant les nopces secondes, juroit et se 
donnoit au plus viste diable d'enfer en cas que 
mieulx n'ajmast depuceller cent filles que biscoter 
une vefve. Je trouve vostre raison bonne et bien 
fondée. Mais que diriez-vous si ceste exemption 
leurs estoit oultroyée pour raison que, tout le de- 
cours d'icelle prime année, ilz auroient tant talo- 
che leurs amours de nouveau possédez, comme 
c'est l'aequité et debvoir, et tant esgoutté leurs 
vases spermaticques, qu'ilz en restoient tous effilez, 
tous evirez, tous énervez et flatriz , si que, adve- 
nent le jour de bataille, plus tost se mettroient au 
plongeon comme canes avecques le baguaige que 
avecques les combatans et vaillans champions, on 

lieu onquel par Enjo est meu le hourd, et sont les 
coups departiz, et soubs l'estandart de Mars ne 
frapperoient coup qui vaille, car les grands coups 
auroient ruez sous les courtines de Venus s'amie ? 
Qu'ainsi soit, nous voyons encores maintenant, en- 
tre autres reliques et monumens d'antiquité, qu'en 
toutes bonnes maisons^ après ne sçay quantz jours, 
l'on envoyé ces nouveauz mariez veoir leur oncle 
pour les absenter de leurs femmes , et ce pendent 
soy reposer et de rechief se avitaller pour mieux 
au retour combatre, quoy que souvent ilz n'ayent 
ne oncle ne tante. En pareille fornre que le roy 
Petault, après la journée des Cornabons, ne nous 
cassa proprement parlant, je diz moi et Courcail- 
let, mais nous envoya refraischir en nos maisons. Il 
est encores cherchant la sienne. La marraine de 
mon grand-pere me disoit, quand j'estois petit, 
que 

Patenostres et oraisons 

Sont pour ceulx là qui les retiennent ; 

Un fiffre allans en fenaisons 

Est plus fort que deux qui en viennent. 

« Ce que me induict en ceste opinion est que 
les planteurs de vigne à peine mangeoient raisins 
ou beuvoient vin de leur labeur durant la première 
année, et les bastisseurs, pour l'an premier, ne ha- 
bitoient en leurs logis de nouveau faictz, sur poine 
de y mourir sufFocquez par deffault de expiration, 

comme doctement i'a noté Galen, 1(6. ï. De la 

difficulté de respirer. 

« Je ne l'aj demandé sans cause bien causée, 
ne sans raison bien resonnante. Ne vous des- 
plaise. » 

CHAPITRE VII 
Comment Panurge avait la pusse en l'aureille, et dé- 
sista porter sa magnifîcque braguette. 

'iu lendemain, Panurge se feit perser 

■L l'oreille dexlre à la judaïque, et y ata- 

£cha un petit anneau d'or à ouvraige 

Ëde lauchie, on caston duquel estoit 

une pusse enchâssée ; et estoit la pusse noire, affin 

que de rien ne doubtez (c'est belle chose, estre en 

lous cas bien informé), la despence de laquelle, ra- 

portée à son bureau, ne montoit par quartier gue- 

res plus que le mariage d'une Cigresse hircanicque, 

comme vous pourriez dire 600,000 malvedis. De 

tant excessive despense se fascha lors qu'il feut 

quitte, et depuis la nourrit ea la façon des tyrans 

et advocatz, de la sueur et du sang de ses sub- 

jectz. 

« Print quatre aulnes de buteau, s'en acoustra 
comme d'une robbe longue à simple cousture, dé- 
sista porter le hault de ses chausses, ec attacha des 
lunettes à son bonnet. En tel estât se présenta da- 



PANTAGRUEL 49 

vant Pantagruel, lequel trouva le desguisement es- 
trange, mesmement ne voyant plus sa belle et ma- 
gnifîcque braguette, en laquelle il souloit comme 
en l'ancre sacre constituer son dernier refuge contre 
tous naufraiges' d'adversité. N'entendant le bon 
Pantagruel ce mystère, le interrogea, demandant 
que pretendoit ceste nouvelle prosopopée. 

« J'ai, respondit Panurge, la pusse en l'aureille : 
je me veulx marier. — En bonne heure soit, dist 
Pantagruel, vous m'en avez bien resjouy. Vraye- 
ment, je n'en vouldrois pas tenir un fer chauld. 
Mais ce n'est la guise des amoureux ainsi avoir 
bragues avalades et laisser pendre sa chemise sur 
les genoibc sans hault de chausses, avecques robbe 
longue de bureau, qui est couleur inusitée en rob- 
bes talares entre gens de bien et de vertus. Si 
quelques personaiges de hseresies et sectes parti- 
, culiaires s'en sont autres fois acoutrez, quoy que 
plusieurs l'ayent imputé à piperie, imposture et af- 
fectation de tyrannie sus le rude populaire, je ne 
veulx pourtant les blâmer, et en cela faire d'eulx 
jugement sinistre. Chascun abonde en son sens, 
mesmement en choses foraines, externes et in- 
différentes, lesquelles de soy ne sont bonnes ne 
maulvaises, pource qu'elles ne sortent de nos cœurs 
et pensées, qui est l'ofBcine de tout bien et tout 
mal; bien, si bonne est, et par le esprit munde rei- 
glée l'affection; mal, si hors aequité par l'esprit 
maling est l'affection dépravée. Seulement me 
Rabelais. IIL 7 

deplaist la nouveaulté , et mespris du commun 
usaige. 

— La couleur, respondit Panurge, est aspre aux 
potz, à propos : c'est mon bureau; je le veulx do- 
rénavant tenir et de prés reguarder à mes affaires. 
Puys qulune foys je suis quitte, vous ne veistes 
oncques homme plus mal plaisant que je seraj, si 
Dieu ne me ayde. Voiez cy mes bezicles : à me 
veoir de loing, vous diriez proprement que c'est 
frère Jan Bourgeoys. Je croy bien que, l'année qui 
vient, je prescheray encores une foys la croisade. 
Dieu guard de mal les pelotons. Voiez vous ce 
bureau ? Croiez qu'en luy consiste quelque occulte 
propriété à peu de gens congneue. Je ne l'ay 
prins qu'à ce matin, mais desjà j'endesve^ je de- 
guene, je grezille d'estre marié et labourer en dia- 
ble bur dessus ma femme, sans craincte des coups 
de baston. O le grand mesnaiger que |je seray ! 
Après ma mort, on me fera brusler en bust hono- 
rificque^ pour en avoir les cendres, en mémoire et 
exemplaire du mesnaiger perfaict. Corbieu ! sus 
cestuy mien bureau ne se joue pas mon argentier 
d'allonger les ss, car coups de poing troteroient en 
face. Voyez moy davant et darriere : c'est la forme 
d'une toge, antique habillement des Romains on 
temps de paix. J'en ay prins la forme en la co- 
lumne de Trajan à Rome, en l'arc triumphal 
aussi de Septimius Severus. Je suis las de guerre ^ 
las de sages et hocquetons; j'ay les espaules 



PANTAGRUEL Dl 

toutes usées à force de porter harnois. Cessent 
les anneSy reignent les toges, au moins pour toute 
ceste subséquente année, si je suis marié, comme 
vous me allegastez hier par la loy mosaïque. 

a Au reguard du hault de chausses, ma grande 
tante Laurence jadis me disoit qu'il estoit faict 
pour la braguette. Je le croy, en pareille induction 
que le gentil falot Galen, lib. 9, De V usage de nos 
membres, àict la teste estre faicte pour les jeulx, 
car nature eust peu mettre nos testes aux genoulx 
ou aux coubtes; mais ordonnant les yeulx pour des- 
couvrir au loing, les fixa en la teste comme en un 
baston au plus hault du corps, comme nous voyons 
les phares et haultes tours sus les havres de mer 
estre érigées, pour de loing estre veue la lanterne. 

« Et, pource que je vouldrois quelque espace 
de temps, un an pour le moins, respirer de l'art 
militaire, c'est à dire me marier, je ne porte plus 
braguette, ne par conséquent hault de chausses, 
car la braguette est première pièce de harnoys pour 
armer l'homme de guerre ; et maintiens jusques au 
feu, exclusivement entendez, que les Turcs ne sont 
aptement armez, veu que braguettes porter est 
chose en leurs loix défendue. » 

Commtnt la braguetU tsl première pièce de harnais 
entre gens de guerre. 

OULEz-vous, dist Pantagruel, mainte- 
nir que la braguette est pièce pre- 
mière de hamois militaire? C'est doc- 
trine moult paradoxe et nouvelle, car 
nous disons que par esprons on commence soy 

— Je le maintiens, respondit Panurge, et non à 
tord je le maintiens. Vo^ez comment Nature, vou- 
lent les plantes, arbres, arb risse au Iï , herbes et 
zoophjtes, une] fois par elle créez, perpétuer et 
durer en toute succession de temps, sans jamais 
dépérir les espèces, encores que les individuz pé- 
rissent, curieusement arma leurs germes et semen- 
ces, es quelles consiste icelle perpétuité, et les a 
muniz et couvers, par admirable industrie, degous- 
ses, tagines, testz, noyaulx, ealicules, coques, es- 
piz, pappes, escorces, échines poignans, qui leurs 
sont comme belles et fortes braguettes naturelles. 
L'exemple y est manifeste en poix, febves, faseoiz, 
noix, alberges, cotton, colocynthes, bledz, pavot, 
citrons, chastaignes, toutes piaules généralement, 
es quelles voyons apertement le germe et la se- 

mence plus estre couverte, munie et année qu'au- 
tre partie d'icelles. 

« Ainsi ne pourveut Nature à la perpétuité de 
l'humain genre, ains créa i*home nud, tendre, fra- 
gile, sans armes ne offensives ne défensives, en 
estât d'innocence et premier aage d'or, comme 
animant, non plante : comme animant, diz-je, né 
à paix, non à guerre, animant né à jouissance miri- 
ficque de tous fruictz et plantes vegetables, ani- 
mant né à domination pacificque sus toutes bestes. 
Advenent la multiplication de malice entre *le$ hu- 
mains en succession de l'aage de fer et règne de 
Juppiter, la terre commença à produire orties, char- 
dons, espines, et telle aultre manière de rébellion 
contre l'home entre les vegetables. D'autre part, 
presque tous animaulx, par fatale disposition, se 
émancipèrent de luy, et ensemble tacitement cons- 
pirèrent plus ne le servir, plus ne luy obéir, en 
tant que résister pourroient, mais luy nuire scelon 
leur' faculté et puissance. L'home adoncques, voû- 
tent sa première jouissance maintenir et sa pre- 
mière domination continuer^ non aussi povant soy 
commodément passer du service de plusieurs ani- 
maulx, eut nécessité soy armer de nouveau. 

— Par la dive Oye Guenet ! s'escria Pantagruel, 
depuys les dernières pluyes tu es devenu grand li- 
frelofre, voyre, diz-je, philosophe. 

— Considérez, dist Panurge, comment Nature 
l'inspira soy armer, et quelle partie de son corps il 

commencza premier armer. Ce feut, par ia vertus 
Dieu, ia couille 

Et le bon messer Priapus, 
Quand eut faict, ne la pria plus. 

(( Ainsi nous le tesmoigne le capitaine et philo- 
sophe Hebrieu Moses, affermant qu'il se arma 
d'une brave et gualante braguette, faicte par moult 
belle invention de feueilles de figuier, lesquelles 
sont naïfves et du tout commodes en dureté, ia- 
cisure, frizure, polissure, grandeur, couleur, odeur, 
vertus et faculté pour couvrir et armer couilles. 

(( Exceptez moy les horrificques couilles de 
Lorraine, lesquelles à bride avalée descendent au 
fond des chausses, abhorrent le mannoir des bra- 
guettes haultaines , et sont hors toute méthode ; 
tesmoing Viardiere, le noble valentin, lequel, un 
premier jour de may , pour plus guorgias estre , je 
trouvay à Nancy, descrotant ses couilles extendues 
sur une table comme une cappe à l'espaignole. 

« Doncques ne fauldra dorénavant dire, qui ne 
vouldra improprement parler, quand on envoyra le 
franc taulpin en guerre : 

Saulve Tevot le pot au vin, 

c'est le cruon. Il faut dire : 

Saulve Tevot le pot au laict, 

ce sont les couilles, de par tous les diables d'enfer. 
La teste perdue, ne perist que la personne : les 

couiiles perdues, periroit toute humaine nature. 
C'est ce que meut le gualant Cl. Galen, lih, i, De 
spermate, à bravement conclure que mieulx, c'est à 
dire moindre mal seroit poinct de cœur n'avoir 
que poinct n'avoir de genitoires. Car là consiste, 
comme en un sacré repositoire, le germe conserva- 
tif de l'humain lignage. Et croieroys pour moins de 
cent francs que ce sont les propres pierres moye- 
nans les quelles Deucalion et Pyrrha restituèrent le 
genre humain, aboly parle déluge poétique. C'est ce 
qui meut le vaillant Justinian, lib, 4^ De cagotis tolUn" 
dis, à mettre summumhonum in hraguibmetbraguetis, 

« Pour ceste et aultres causes, le seigneur de 
Merville, essayant quelque jour un harnoys neuf, 
pour suyvre son Roy en guerre, car du sien anti- 
que et à demy rouillé plus bien servir ne se povoit, 
à cause que depuys certaines années la peau de son 
ventre s'estoit beaucoup esloignée des roignons, 
sa femme consydera, en esprit contemplatif, que 
peu de soing avoit du pacquet et baston commun 
de leur mariage, veu qu'il ne Tarmoit que de mail- 
les, et feut d'advis qu'il le munist très bien et ga- 
bionnasts d'ung gros armet de joustes, lequel estoit 
en son cabinet inutile. 

« D'icelle sont escriptz ces vers on tiers livre du 
Chiabrena des pucelles : 

Celle qui veid son mary tout armé. 
Fors la braguette, aller à l'escarmouche, 

Luy dist : « Amy, de paour qu'on ne vous touche. 

Armez cela, qui est le plus aymë. » 

Quoy? tel conseil doibt-il estre blasmé? 

Je diz que non : car sa paour la plus grande 

De perdre estoit, le voyant animé, 

Le bon morceau dont elle estoit friande. 

<( Désistez doncques vous esbahir de ce nouveau 
mien acoustrement. » 



CHAPITRE IX 

Comment Panurge se conseille à Pantagruel pour 
sçavoir s'il se doibt marier, 

ANTAGRUEL rien ne replicquant, conti- 
nua Panurge, et dist avecques un pro- 
fond soupir : « Seigneur, vous avez 
ma délibération entendue, qui est me 
marier, si de mal encontre n'estoient tous les trous 
fermez, clous et bouclez. Je vous supply, par l'a- 
mour que si long temps m'avez porté, dictez m'en 
vostre advis. — Puis, respondit Pantagruel, qu'une 
foys en avez jecté le dez, et ainsi l'avez décrété et 
prins en ferme délibération, plus parler n'en fault : 
reste seullement la mettre à exécution. 

— Voyre mais, dist Panurge, je ne la voul- 
drois exécuter sans votre conseil et bon advis. — 
J'en suis, respondit Pantagruel, d'advis et vous le 
conseille. — Mais, dist Panurge, si vous congnois- 

siez que mon meilleur feust tel que je suys demeu- 
rer, sans entreprendre cas de nouvelleté, j'ayme- 
rois mieulx ne me marier poinct. — Poinct 
doncques ne vous mariez, respondit Pantagruel. — 
Voyre mais, dist Panurge, vouldriez vous qu'ainsi 
seulet je demeurasse toute ma vie sans compaignie 
conjugale? Vous sçavez qu'il est escript : Veh soli. 
L'homme seul n'a jamais tel soûlas qu'on veoyd 
entre. gens mariez. — Mariez vous doncq, de par 
Dieu, respondit Pantagruel. 

— Mais si, dist Panurge, ma femme me faisoit 
coqu, comme vous sçavez qu'il en est grande année, 
ce seroit assez pour me faire trespasser hors les 
gonds de patience. J'aime bien les coquz, et me 
semblent gens de bien, et les hante voluntiers; 
mais, pour mourir, je ne le vouldroys estre. C'est 
un poinct qui trop me poingt. — Poinct doncques 
ne vous mariez, respondit Pantagruel, car la sen- 
tence de Senecque est véritable hors toute excep- 
tion : Ce qu'à auliruy tu auras faict^ soys certain 
qu'aultruy te fera, — Dictez vous, demanda Pa- 
nurge, cela sans exception? — Sans exception il le 
dict, respondit Pantagruel. — Ho ho! dist Pa- 
nurge, de par le petit diable, il entend en ce 
monde ou en l'aultre. 

« Voyre mais, puis que de femme ne me peuz 
passer en plus qu'un aveugle de baston, car il fault 
que le virolet trote, aultrement vivre ne sçauroys, 
n'est ce le mieulx que je me associe quelque hon- 

8 

neste et preude femme qu'ainsi changer de jour 
en jour avecques continuel dangier de quelque 
coup de bastôn, ou de la veroUe pour le pire? Car 
femme de bien oncques ne me feut rien, et n'en 
desplaise à leurs mariz. — Mariez vous doncq, de 
par Dieu, respondit Pantagruel. 

— Mais si, dist Panurge, Dieu le vouloit, et 
advint que j'esposasse quelque femme de bien, et 
elle me batist, je seroys plus que tiercelet de Job 
si je n'enrageois tout vif, car Ton m'a dict que ces 
tant femmes de bien ont communément maulvaise 
teste, aussi ont elles bon vinaigre en leurmesnaige. 
Je l'auroys encores pire, et luy battroys tant et 
trestant sa petite oye, ce sont braz, jambes, teste, 
poulmon, foye et râtelle, tant luy deschicqueterois 
ses habillemens à bastons rompuz, que le grand 
Diole en attendroit l'ame damnée à la porte. De 
ces tabus je me passerois bien pour ceste année, et 
content serois n'y entrer poinct. — Point doncques 
ne vous mariez, respondit Pantagruel. 

— Voire mais, dist Panurge, estant en estât tel 
que je suis, quitte, et non marié; notez que je diz 
quitte en la maie heure, car, estant bien fort en- 
debté, mes créditeurs ne seroient que trop soin- 
gneux de ma paternité; mais quitte, et non marié, 
je n'jay personne qui tant de moy se souciast et 
amour tel me portast qu'on dit estre amour con- 
jugal, et, si par cas tombois en maladie, traicté ne 
serois qu'au rebours. Le saige dict: Là où n'est 

femmey j'entends merefamiles, et en mariage légi- 
time, le malade est en grand estrif. J'en ay veu claire 
expérience en papes, legatz, cardinaulx, evesques, 
abbez, prieurs, presbtres et moines. Or là jamais 
ne m'auriez. — Mariez-vous doncq, de par Dieu, 
respondit Pantagruel. 

— Mais si, dist Panurge, estant malade et im- 
potent au debvoir de mariage, ma femme, impa- 
tiente de ma langueur, à aultruy se abandonnoit, et 
non seulement ne me secourust au besoing, mais 
aussi se mocquast de ma calamité, et, que pis est, 
me desrobast, comme j'ay veu souvent advenir, ce 
seroit pour m'achever de paindre, et courir les 
champs en pourpoinct. — Poinct doncques ne vous 
mariez, respondit Pantagruel. 

— Voire mais, dist Panurge, je n'aurois jamais 
aultrement fîlz ne filles légitimes, es quelz j'eusse 
espoir mon nom et armes perpétuer, es quelz je 
puisse laisser mes heritaïges et acquestz, j'en feray 
de beaulx un de ces matins, n'en doubtez, et d'a- 
bondant seray grand retireur de rantes, avecques 
les quelz je me puisse esbauldir, quand d'ailleurs 
serois meshaigné, comme je voys journellement 
vostre tant bening et débonnaire père faire avecques 
vous, et font tous gens de bien en leur serrail et 
privé. Car, quitte estant, marié non estant, estant 
par accident fasché, en lieu de me consoler, advis 
m'est que de mon mal riez. — Mariez vous doncq, 
de par Dieu, respondit Pantagruel. 



/ 

CHAPITRE X 




Comment Pantagruel remonstre à Panurge difficile 
chose estre le conseil de mariage, et des sors Ho- 
mériques et Virgilianes» 

osTRE conseil, dist Panurge, soubs 
correction, semble à la chanson de 
Ricochet. Ce ne sont que sarcasmes, 
mocqueries et redictes contradictoires. 
Les unes destruisent les aultres. Je ne sçay es quelles 
me tenir. — Aussi, respondit Pantagruel, en vos 
propositions tant y a de Si et de Mais que je n'y 
sçaurois rien fonder ne rien resouldre. N'estez vous 
asceuré de vostre vouloir? Le poinct principal y 
gist, tout le reste est fortuit et dépendent des fa- 
tales dispositions du Ciel. Nous voyons nombre de 
gens tant heureux à ceste rencontre qu'en leur ma- 
riage semble reluire quelque idée et repraesentation 
des joyes de paradis. Aultres y sont tant malheu- 
reux que les diables qui tentent les hermites par 
les déserts de Thebaïde et Monsserrat ne le sont 
dadventaige. Il se y convient mettre à l'adventure, 
les yeulx bandez, baissant la teste, baisant la terre, 
et se recommandant à Dieu au demourant, puis- 
qu'une foys l'on se y veult mettre. Aultre asceu- 
rance ne vous en sçauroys-je donner. 

« Or voyez cy que vous ferez, si bon vous sem- 
ble. Apportez moy les Œuvres de Virgile, et, par 

troys foys avecques l'ongle les ouvrans, explorerons, 
par les vers du nombre entre nous convenu, le sort 
futur de votre mariage. Car, comme par sors Ho- 
mericques souvent on a rencontré sa destinée, tes- 
moing Socrates, lequel, ojant en prison reciter ce 
mètre de Homère, dict de Achiles, 9. Iliad. : 

"HfjiaTi xiv TptTaT(i> ^ôitiv lp(^Xov bco([Aif)v... 

Je parviendraj, sans faire long séjour, 
En Phthie, belle et fertile, au tiers jour, 

praeveid qu'il mourroit le tiers subséquent jour, et 
le asceura à i£schines, comme escrivent Plato in 
Critont, Ciceron primo De Divinafione, et Diogenes 
Laertius : 

ce Tesmoing Opilius Macrinius, auquel, convoi- 
tant sçavoir s'il seroit empereur de Rome, advint en 
sort ceste sentence, 8. Iliad. : 

*Û yépov, 7j [jiaYa 8t^ <T6 vsoi TeCpouort {xocxi^TaC. 

O home vieulx, les soubdars désormais, 
Jeunes et forts, te lassent, certes; mais 
Ta Tigueur est résolue, et vieillesse 
. Dure et moleste accourt, et trop te presse. 

a De faict il estoit ja vieulx, et ayant obtenu 
l'empire seulement un an et deux mois, feut par 
Heliogabalus, jeune et puissant, dépossédé et occis. 

« Tesmoing Brutus, lequel, voulant explorer le 
sort de la bataille Pharsalicque, en laquelle il feut 

occis, rencontra ce vers dict de Patroclus, Iliad. 1 6 : 

'AXXa (AS MoTp' ôXoiq, xal Ayjtouç exxavev ôioç. . . 

Par mal engrouin de la Parce félonne 
Je feuz occis, et du fils de Latonne... 

c'est Apollo, qui feut pour mot du guet le jour 
d'icelle bataille. 

(( Aussi par sors Virgilianes ont esté congneues 
anciennement et preveues choses insignes, et cas 
de grande importance, voire jusques à obtenir 
l'empire romain, comme advint à Alexandre Severe, 
qui rencontra en ceste manière de sort ce vers 
escript, jEneid, 6 : 

Tu rtgere imptrio populos. Romane, mémento. . . 

Romain enfant, quand viendras à l'Empire, 
Regiz le monde en sorte qu'il n'empire . 

« Pujs feut, après certaines années, realement 
et de faict créé empereur de Rome. 

(( £n Adrian, empereur romain, lequel, estant en 
double et poine de sçavoir quelle opinion de luy avoit 
Trajan, et quelle affection il luy portoit, print advis 
par sors Virgilianes, et rencontra ces vers, Eneid. 6 : 

Quis proculy ille autem ramis insignis olivx 
Sacra ferens ? Nosco crineSy incanaque menta 
Régis romani... 

Qui est cestuy qui là loing en sa main 
Porte rameaulz d'olive illustrement? 
A son gris poil et sacre accoustrement. 
Je recongnois l'antique roy rommain... 

« Puys feut adopté de Trajan, et luy suc<feda à 
Pempire. 

« En Claude, second empereur de Rome, bien 
loué, auquel advint par sort ce vers escript 6 jEneid. : 

Tertia dum Latio regnantem viderit œsias... 

Lors que t'aura régnant manifesté 

£n Rome et veu tel le troiziesme aesté... 

« De faict, il ne régna que deux ans. A icelluy 
mesmes, s'enquerant de son frère Quintel, lequel 
il vouloit prendre au gouvernement [de l'Empire, 
advint ce vers 6 ^mid. : 

Osttndtnt terris hune tantum Fata... 

Les Destins seulement le montreront es terres... 

Laquelle chose advint, car il feut occis dix et 
sept jours après qu'il eut le maniment de l'empire. 
Ce mesmes sort escheut à l'empereur Gordian le 
jeune. 

« A Clode Albin, soucieux d'entendre sa bonne 
adventure, advint ce qu'est escript jEneid. 6 : 

Hic rem romanam, magno turbante tumultu, 
Sistet eques, etc.. 

Ce chevallier, grand tumulte advenent, 

L*Estat romain sera entretenent; 

Des Cartagiens victoires aura belles. 

Et des Gaullois, s'ilz se montrent rebelles... 

« En D. Claude empereur, prédécesseur de Au- 
relian, auquel, se guementant de sa postérité, 
advint ce vers en sort, ^Eneid, i : 



Bil tgo nie mtlat rerum, ntc lempora pono... 
LoDgue dur*e i ceuli cj je prrleodi, 
El à Uan biens ne meti borne ne temps... 

I Aussi euMUuccesseurs en longues généalogies ; 

<[ En M. Pierre Amy, quand il explora pour 
sçavoir s'il eschapperoil de l'embusche des Farfa 
dciz, et rencontra ce vers, jEneid. 3 ; 

Hiu I fugt erudila terrât, fugt Uttia avarum... 
Laisse soubdain ces nations barbares, 
Laisse toubdain ces liiagea siarcs... 

< Puys eschappa de leurs mains sain et saulve. 

'< Mille aulires, desquelz trop prolix seroit narrer 
les adventures advenues scelon la sentence du vers 
par tel sort rencontré. Je ne veulx toutesfoys ia~ 
ferer que ce sort universellement soit infaillible, 
affin que ne y soyez abusé. » 



CHAPITRE XI 

Comment Pantagruel rtmonstre le sort des dez 
esire ilikite. 



E seroit, dist Panurge, plus toust faict 
et expédié à troysbeaulxdez. — Non, 
respondit Pantagruel; ce sort est abu- 
sif, illicite et graudemeni scandaleux. 
Jamais ne vous y fiez. Le mauldict livre du Pane 
temps des dex feut, longtemps a, inventé par le Ca- 

lumniateur Ennemy en Achaïe présBoure, etdavant 
la statue de Hercules Bouraïque y faisoit jadis, de 
praesent en plusieurs lieux faict, maintes simples 
âmes errer, et en ses lacz tomber. Vous sçavez 
comment Gargantua, mon père, partons sesroyaul- 
mes Ta défendu, bruslé avecques les moules et pro- 
traictz, et du tout exterminé, supprimé et aboly, 
comme peste tresdangereuse. Ce que des dez je 
vous ay dict, je diz semblablement des taies : c'est 
sort de pareil abus. Et ne m'alléguez au contraire 
le fortuné ject des taies que feit Tibère dedans la 
fontaine de Apone à l'oracle de Gerion : ce sont 
hamessons par les quelz le Calumùiateur tire les 
simples âmes à perdition éternelle. 

« Pour toutesfoys vous satisfaire, bien suys d'avis 
que jectez troys dez sus ceste table. Au nombre 
des poinctz advenens nous prendrons les vers du 
feuillet que aurez ouvert. Avez-vous jcy dez en 
bourse? — Pleine gibessiere, respondit Panurge. 
C'est le verd du diable, comme expose Merl. 
Coccaius, libro secundo De Patria diabolorum. Le 
diable me prendroit sans verd, s'il me rencontroit 
sans dez. » 

Les dez feurent tirez et jectez, et tombèrent es 
poinctz de cinq, six, cinq. «Ce sont, dist Panurge , 
seze. Prenons les vers seziemes du feuillet. Le nom- 
bre me plaist, et croy que nos rencontres seront 
heureuses. Je me donne à travers tous les diables, 
comme un coup de boulle à travers ung jeu de 
Rabelais. III, 9 

quilles, ou comme un coup de canon à travers un 
bataillon de gens de pied, guare diables qui voul- 
dra en cas que aultant de foys je ne belute ma 
femme future la première nuict de mes nopces. 

— Je ne enfays doubte, repondit Pantagruel; ja 
besoing n'estoit en faire si horrifîcque dévotion. La 
première foys sera une faulte, et vauldra quinze : 
au desjucher vous l'amenderez : par ce moyen se- 
ront seze. — Et ainsi, dist Panurge, l'entendez? 
Oncques ne feut faict solœcisme par le vaillant 
champion qui pour moy faict sentinelle au bas 
ventre. Me avez vous trouvé en la confrairie des 
faultiers? Jamais, jamais, au grand fin jamais. Je le 
fays en père, et en beat père, sans faulte. J'en de- 
mande aux joueurs. » 

Ces parolles achevées, feurent aportez les œuvres 
de Virgile. Avant les ouvrir, Panurge dist à Panta- 
gruel : « Le cœur me bat dedans le corps comme 
une mitaine; touchez un peu mon pouls en ceste 
artère du braz guausche. A sa fréquence et éléva- 
tion vous diriez qu'on me pelaude en tentative de 
Sorbone. Seriez-vous poinct d'avis, avant procéder 
oultre, que invocquions Hercules et les déesses 
Tenites, les quelles on dict praesider en la cham- 
bre des Sorts? — Ne l'un, respondit Pantagruel, ne 
les aultres. Ouvrez seulement avec l'ongle. » 

CHAPITRE XII 

Comment Pantagruel explore par sors Virgilianes 
quel sera le mariage de Panurge. 

DONCQUES, ouvrant Panurge le livre, 
rencontra on ranc sezieme ce vers : 

Nec Deus hune mensa, Dta nec dignata cu- 
hili est; 

Digne ne feut d'estre en table du dieu, 
Et n*eut on lict de la déesse lieu. 

« Cestuy, dist Pantagruel, n'est à vostre adven- 
taige. Il dénote que vostre femme sera ribaulde, 
vous coqu par conséquent. La déesse que vous n'au- 
rez favorable est Minerve, vierge très redoubtée, 
déesse puissante, fouldroiante, ennemie des coquz, 
des muguetz, des adultères, ennemie des femmes 
lubricques, non tenentes la foy promise à leurs ma- 
riz, et à aultruy soy abandonnantes. Le dieu est 
Juppiter tonnant et fouldroyant des cieulx. 

« £t noterez par la doctrine des anciens Ethrus- 
ques que les manubies, ainsi appelloient ilz lesjectz 
des fouldres vulcaniques, compétent à elle seule- 
ment : exemple de ce feut donné en la conflagration 
des navires de Ajax Oileus, et à Juppiter, son père 
capital. A aultres dieux Olympicques n'est licite 
fouldroier; pourtant ne sont ilz tant redoubtez des 
humains. Plus vous diray, et le prendrez comme 

extraict de haute mythologie. Quand les geantz 
entreprindrent guerre contre les dieux, les dieux au 
commencement se mocquerent de telz ennemis, et 
disoient qu'il n'y en avoit pas pour leurs pages. 
Mais, quand ilz veirent par le labeur des geantz le 
mons Pelion posé dessus le mons Osse, et ja esbranlé 
le mons Olympe pour estre mis au dessus des deux, 
feurent tous effrayez. 

« Adoncques tint Juppiter chapitre gênerai. Là 
feut conclud de tous les dieux qu'ilz se mettroient 
vertueusement en deffence; et, pource qu'ilz 
avoient plusieurs foys veu les batailles perdues par 
Tempeschement des femmes qui estoient parmy les 
armées, feut décrété que pour l'heure on chasse- 
roit des cieulx en iEgypte et vers les confins du 
Nil toute ceste vessaille des déesses, desguisées en 
beletes, fouines, ratepenades, museraignes et aultres 
métamorphoses. Seule Minerve feut de retenue 
pour fouldroier avecques Juppiter, comme déesse 
des lettres et de guerre, de conseil et exécution, 
déesse née armée, déesse redoubtée on ciel, en 
l'air, en la mer et en terre. 

— Ventre guoy, dist Panurge, seroys-je bien 
Vulcan, duquel parle le Poète? Non. Je ne suys 
ne boiteux, ne faulx monnoieur, ne forgeron, comme 
il estoit. Par adventure ma femme sera aussi belle et 
advenente comme sa Venus, mais non ribaulde 
comme elle, ne moy coqu comme luy. Le villain 
jambe-torte se feist declairer coqu par arrest et en 



PANTAGRUEL 69 

veute figure de tous les dieux. Pource entendez a«i 
rebours. 

« Ce sort dénote que ma femme sera preude, 
pudiçque et ioyalie, non mie armée, rebousse, ne 
ecervelée et extraite de cervelle comme Pallas, et 
ne me sera corrival ce beau Juppin, et ja ne saul- 
sera son pain en ma souppe, quand ensemble serions 
à table. Considérez ses gestes et beaulx faitz. Il a 
esté le plus fort rufRen et plus infâme cor, je diz 
bordelier, qui oncques feut, paillard tousjours comme 
un verrat : aussi feut il nourry par une truie en Dicte 
de Candie, si Agathocles Babylonien ne ment, et 
plus boucquin que n'est un boucq ; aussi disent les 
autres qu'il feut alaicté d'une chèvre Amalthée. 
Vertus de Acheron ! il belina pour un jour la tierce 
partie du monde, bestes et gens, fleuves et mon- 
taignes : ce feut Europe. Pour cestuy belinaige les 
Ammoniens le faisoient protraire en figure de bé- 
lier belinant, bélier cornu. 

« Mais je sçay comment guarder se fault de ce 
cornard. Croyez qu'il n'aura trouvé un sot Amphi- 
tryon, un niais Argus avecques ses cent bezicles*, 
un couart Acrisius, un lanternier Lycus de Thebes, 
un resveur Agenor, un Asope phlegmaticq, un Ly- 
chaon patepelue, un madourré Corytus de la Tos- 
cane, un Atlas à la grande eschine. Il pourroit cent 
et cent foys se transformer en cycne, en taureau, 
en satyre, en or, en coqu, comme feist quand il 
depucella Juno sa sœur; en aigle, en bélier, en pi- 

geon, comme feist estant amoureux de la pucelle 
Phtie, laquelle demouroit en i£gie; en feu, en 
serpent, voire certes en pusse, en atomes epicureic- 
ques, ou magistronostralement en secondes inten- 
tions, je le vous grupperay au crue; et sçavez que 
luy feray? Coi bieu, ce que feist Saturne au Ciel 
son père (Seneque Ta de moy predict, et Lactance 
confirmé), ce que Rhea feist à Athys. Je vous luy 
coupperay les couillons tout rasibus du cul; il ne 
s'en fauldra un pelet. Par ceste raison ne sera il 
jamais Pape, car testiculos non hahet, 

— Tout beau, fillol, dist Pantagruel, tout beau ! 
Ouvrez pour la seconde foys. » Lors rencontra ce 
vers : 

Membra quatit, gelidusque coït formidint sanguis. . . 

Les os luy rompt, et les membres luy casse. 
Dont de la paour le sang on corps luy glasse. 

« Il dénote, dist Pantagruel, qu'elle vous battera 
dos et ventre. — Au rebours, respondit Panurge. 
C'est de moy qu'il prognosticque, et dict que je la 
batteray en tigre si elle me fasche. Martin baston 
en fera l'office. En faulte de baston, le diable me 
mange si je ne la mangeroys toute vive, comme 
la sienne mangea Cambles, roy des Lydiens. — 
Vous estez, dist Pantagruel, bien couraigeux. Her- 
cules ne vous combatteroit en ceste fureur; mais 
c'est ce que l'on dict, que le Jan en vault deux, et 

Hercules seul n'auza contre deux combatre. — 

Je suys Jan ? distPanurge. — Rien, rien, respondit 
Pantagruel. Je pensois au jeu du lourche et tric- 
quetrac. » 
Au tiers coup rencontra ce vers : 

Famineo prxdœ et spoliorum ardebat amore... 

Bnisloit d'ardeur en féminin usaige. 
De butiner et robber le baguaige. 

« Il dénote, dist Pantagruel, qu'elle vousdesro- 
bera. Et je vous voy bien en poinct, selon ces 
troys sors : vous serez coqu, vous serez batu, vous 
serez desrobbé. — Au rebours, respondit Panurge, 
ce vers dénote qu'elle m'aimera d'amour perfaict. 
Oncques n'en mentit le Satyricque, quand il dict 
que femme bruslant d'amour suprême prend quel- 
ques foys plaisir àdesrobber sonamy. Sçavezquoy? 
Un guand, une aiguillette pour la faire chercher, 
peu de chose, rien d'importance. Pareillement, ces 
petites noisettes, ces riottes qui par certain temps 
sourdent entre les amans^ sont nouveaulx refrais* 
chissemens et aiguillons d'amour, comme nous 
voyons par exemple les coustelliers leurs coz quel- 
ques foys marteler pour mieulx aiguiser les ferre- 
mens. 

« C'est pourquoy je prends ces trois sors à mon 
grand adventaige. Aultrement j'en appelle. — 
Appeller, dist Pantagruel, jamais on ne peult des 
jugemens décidez par Sort et Fortune, comme at- 
testent nos antiques jurisconsultes; et le dictBalde, 

L. ult., C. de Leg, La raison est pource que For- 
tune ne recongnoist poinct de supérieur, auquel 
d'elle et de ses sors on puisse appeller, et ne peult 
en ce cas le mineur estre en son entier restitué, 
comme apertement il dict in L, Ait prxtor, § ult., 
ff. de minor. » 

CHAPITRE XIII. 

Comment Pantagruel conseille Panurge prévoir l'heur 
ou malheur de son mariage par songes, 

R, puys que ne convenons ensemble en 
l'exposition des sors Virgilianes, pre- 
nons aultre voye de divination. — 
Quelle? demanda Panurge. — Bonne, 
respondit Pantagruel, antique et authenticque : c'est 
par songes, car, en songeant avecques conditions les- 
quelles descrivent Hippocrates, Lib, Tcept 'EvuttvCwv, 
Platon, Plotin, Jamblicque, Synesius, Aristoteles, 
Xenopbon, Galen, Plutarche; Artemidorus Daldia- 
nus, Herophilus, Q. Calaber, Theocrite, Pline, 
Atheneus et aultres, l'ame souvent prévoit les cho- 
ses futures; ja n'est besoing plus au long vous le 
prouver. 

« Vous l'entendez par exemple vulguair.e, quand 
vous voyez, lors que les enfants bien nettiz, bien 
repeux et alaictez, dorment profondement, les nour- 
rices s'en aller esbattre en liberté, comme pour 




PANTAGRUEL ^3 

icelle heure licentiées à faire ce que vouldront, car 
leur présence au tour du bers sembleroit inutile. £n 
ceste façon nostre ame, lors que le corps dort et 
que la concoction est de tous endroictz parache- 
vée, rien plus n'y estant nécessaire jusques au res- 
veilj s'esbat et reveoit sa patrie, qui est le ciel. De 
là receoit participation insigne de sa prime et di- 
vine origine, et en contemplation de ceste infinie 
et intellectuale sphaere, le centre de laquelle est en 
chascun lieu de Tunivers, la circunference point, 
c'est Dieu, selon la doctrine de Hermès Trisme- 
gistus, à laquelle rien ne advient, rien ne passe, 
rien ne déchet, tous temps sont praesens; notez 
non seulement les choses passées en mouvemens 
inférieurs, mais aussi les futures, et les raportent à 
son corps, et par les sens et organes d'icelluy les ex- 
posant aux amys, est dicte vaticinatrice et prophète. 
Vray est qu'elle ne les rapporte en telle syncerité 
comme les avoit vues, obstant l'imperfection et 
fragilité des sens corporelz, comme la lune, re- 
cevant du soleil sa lumière, ne nous la communic- 
que telle, tant lucide, tant pure, tant vive et ar- 
dente comme l' avoit receue. 

(( Pour tant reste à ces vaticinations somniales 
interprète qui soit dextre, saige, industrieux, 
expert, rational^ et absolu onirocrite et oniropole; 
ainsi sont appelez des Grsecs. C'est pourquoy Hera* 
ditus disoit rien par songe ne nous estre exposé, 
rien' aussi ne nous estre celé, seulement nous estre 

lO 

donnée signification et indice des choses advenir, ou 
pour rheur et malheur nostre, ou pour Theur et 
malheur d'aultruy. Les Sacres Lettres le tesmoi- 
gnent, les histoires prophanes Tasceurent, nous 
exposant mille cas advenuz scelon les songes, tant 
de la persone songeante que d*aultruy pareille- 
ment. 

(( Les Atlanticques et ceulx qui habitent en Tisle 
de Thasos, l'une des Cyclades, sont privez de ceste 
commodité, on pays desquelz jamais persone ne 
songea. Aussi feurent Cleon de Daulie, Thrasmedes, 
et de nostre temps le docte Villanovanus François, 
lesquelz oncques ne songèrent. 

(( Demain doncques, sus l'heure que la joyeuse 
Aurore aux doigtz rosajtz dechassera les ténèbres 
nocturnes, adonnez vous à songer parfondement. 
Cependant despouillez vous de toute affection hu- 
maine : d'amour, de haine, d'espoir et de craincte. 
Car, comme jadis le grand vaticinateur Proteus, 
estant desguisé et transformé en feu, en eau, en 
tigre, en dracon et aultres masques estranges, ne 
praedisoit les choses advenir, pour les prédire force 
estoit qu'il feust restitué en sa propre et naïfve 
forme, aussi ne peult l'homme recepvoir divinité, 
et art de vaticiner, sinon lorsque la partie qui en 
luy plus est divine, c'est Nouç et Mens, soit coye, 
tranquille, paisible, non occupée ne distraicte par 
passions et affections foraines. 

— Je le veulx, dist Panurge. Fauldra il peu 

OU beaucoup soupper à ce soir? Je ne le demande 
sans cause. Car, si bien et largement je ne souppe, 
je ne dors rien qui vaille, la nuict ne fais que ra- 
Yasser, et autant songe creux que pour lors estoient 
mon ventre. — Poinct soupper, respondit Panta- 
gruel, seroit le meilleur, attendu vostre bon en 
poinct et habitude. Amphiaraus, vaticinateur anti- 
que, vouloit ceulx qui par songes recepvoient ses 
oracles rien tout celluy jour ne manger, et vin ne 
boyre troys jours davant. Nous ne userons de tant 
extrême et rigoureuse diaete. Bien croy-je l'homme 
replet de viandes et crapule difficilement concep- 
voir notice des choses spirituelles;. ne suis toutesfois 
en l'opinion de ceux qui, après longs et obstinez 
jeusnes, cuydent plus avant entrer en contempla- 
tion des choses célestes. 

« Souvenir assez vous peult comment Gargantua, 
mon père, lequel par honneur je nomme, nous a 
souvent dict les escriptz de ces hermites jeusneurs 
aultant estre fades, jejunes, et de maulvaise salive, 
comme estoient leurs corps lorsqu'ilz composoient, 
et difficile chose estre bons et serains rester les 
espritz estant le corps en inanition, veu que les 
philosophes et medicins afferment les espritz ani- 
maulx sourdre, naistre et practiquer par le sang 
arterial purifié et affiné à perfection dedans le retz 
admirable qui gist soubs les ventricules du cerveau, 
nous baillans exemple d'un philosophe, qyi en so- 
litude pensant estre, et hors la tourbe, pour mieulx 

commenter, discourir et composer, cependant 
toutesfoys au tour de iuy abayent les chiens, uUent 
les loups, rugient les Ijons, bannissent les cbe- 
vaulx, barrient les elephans, siflent les serpens, 
braislent les asnes, sonnent les cigalles, lamentent 
les tourterelles, c'est à dire plus estoit troublé que 
s'il feust à la foyre de Fontenay, ou Niort, car la 
faim estoit on corps, pour à laquelle remédier, 
abaye l'estomach, la veue esblouist, les veines sug- 
cent de la propre substance des membres carnifor- 
mes, et retirent en bas cestuy esprit vaguabond, 
négligent du traictement de son nourrisson et hoste 
naturel, qui est le corps, comme si Toizeau, sus le 
poing estant, vouloit en Taër son vol prendre, et 
incontinent par les longes seroit plus bas déprimé. 

(( Et, à ce propos, nous alléguant l'auctorité de 
Homère, père de toute philosophie, qui dîct les 
Gregeoys lors, non plustost, avoir mis à leurs 4ar- 
mes fîn de dueil de Patroclus, le grand amy de 
Achilles, quand la faim se déclaira et leurs ventres 
protestèrent plus de larmes ne les fournir, car en 
corps exinaniz par long jeusneplusn'estoit dequoy 
pleurer et larmoier. 

« Médiocrité est en tous cas louée, et icy la 
maintiendrez. Vous mangerez à soupper non febves, 
non lièvres, ne aultre chair, non poulpre, qu'on 
nomme polype, non choulx, ne aultres viandes qui 
peussentvos espritz animaulx troubler et obfusquer. 
Car, comme le mirouoir ne peult repraesenter les 

simulachres des choses objectées et à luy exposées, 
si sa polîssure est par halaines ou temps nubileux 
obfusquée, aussi l'esprit ne ceceoit les formes de 
divination par songes, si le corps est inquiété et 
troublé par les vapeurs et fumées de viandes pré- 
cédentes, à cause de la sympathie laquelle est entre 
eulx deux indissoluble. 

« Vous mangerez bonnes poyres Crustumenies, 
et Berguamottes, une pome de Court pendu, quel- 
ques pruneaulx de Tours, quelques cerizes de mon 
verger. Et ne sera pour quoy doibvez craindre que 
vos songes en proviennent doubteux, fallaces, ou 
suspectz^ comme les ont declairez aulcuns Peripa- 
teticques on temps de automne, lôrs, sçavoir est, 
que les humains plus copieusement usent fructaiges 
qu'en aultre saison. Ce que les anciens prophètes 
et poètes mysticquement nous enseignent, disans les 
vains et fallacieux songes gésir et estre cachez soubs 
les feuilles cheutes en terre, par ce qu'en automne 
les feuilles tombent des arbres. Car ceste ferveur 
naturelle, laquelle abonde es fruictz nouveaulx, 
laquelle par son ebuUition facillement évapore es 
parties animales, comme nous voyons faire le moust, 
et est, long temps a, expirée et résolue. Et boyrez 
belle eau de ma fontaine. 

— La condition, dist Panurge, m'est quelque 
peu dure. Je y consens toutesfois. Couste et vaille 
Protestant desjeuner demain à bonne heure, incon- 
tinent après mes songeailles. Au surplus, je me 

recommande aux deux portes de Homère, à Mor- 
pjieus^ à Icelon, à Phantasus et Phabetor. Si au 
besoing ilz me secourent, je leur erigeray un autel 
joyeulx tout composé de fin dumet. Si en Laconie 
j'estois dedans le temple de Ino entre Œtyle et 
Thalames^ par elle seroit ma perplexité résolue en 
dormant à beaulx et joyeulx songes. » 

Puis demanda à Pantagruel : « Seroit ce poinct 
bien faict si je mettoys dessoubs mon coissin quel- 
ques branches de laurier? — Il n'est, respondit 
Pantagruel, ja besoing. C'est chose superstitieuse, 
et n'est que abus ce qu'en ont escript Serapion As- 
calonites, Antiphon, Philochorus, Artemon, et 
Fulgentius Placiades. Autant vous en diroys-je de 
Tespaule guausche du crocodile et du chameleon, 
sauf l'honneur du vieulx Democrite; autant de la 
pierre des Bactrians nommée Eumetrides; autant de 
la corne deHammon: ainsi nomment les i£thiopiens 
une pierre précieuse à couleur d'or et forme d'une 
corne de bélier, comme est la corne de Juppiter 
Hammonien, affirmans autant estre vrays et infail- 
libles les songes de ceulx qui la portent que sont 
les oracles divins. 

« Par adventure est ce que escrivent Homère et 
Virgile des deux portes de songe, esquelles vous 
estes recommandé. L'une est de yvoyre, par la- 
quelle entrent les songes confus, fallaces et incer- 
tains, comme à travers l'ivoire, tant soit déliée que 
vouldrez, possible n'est rien veoir : sa densité et 

opacité empesche la pénétration des espritz visifz 
et réception des espèces visibles. L'aultre est de 
come, par laquelle entrent les songes certains, 
vrays, et infaillibles, comme à travers la corne, par 
sa resplendeur et diaphaneîté, apparoissent toutes 
espèces certainement et distinctement. — Vous 
voulez inférer, dist frère Jan, que les songes des 
coquz cornuz, comme sera Panurge, Dieu aydant 
et sa femme, sont tousjours vrays et infaillibles. » 

CHAPITRE XIV 
Le songe de Panurge et interprétation d'icelluy, 

us les sept heures du matin subsé- 
quent, Panurge se prsesenta davant 
IT Pantagruel, estans en la chambre 
Epistemon, frère Jan des Entommeu- 
res, Ponocrates, Eudemon, Carpalim et aultres, es 
quelz, à la venue de Panurge, dist Pantagruel : 
« Voyez cy nostre songeur. — Geste paroUe, dict 
Epistemon, jadis cousta bon et feut cherememt 
vendue es enfans de Jacob. )> 

— Adoncques, dist Panurge : « J'en suys bien 
chez Guillot le songeur. J'ay songé tant et plus, 
mais je n'y entends note, exceptez que par mes 
songeries j'avoys une femme jeune, gualante, belle 
en perfection, laquelle me traictoit et entretenoit 
mignonnement, comme un petit dorelot. Jamais 

home ne feut plus aise ne plus joyeulx; elle me 
flattoit, me chatouilloit, me tastonnoit, me teston- 
noit, me baisoit, me accolloit, et par esbattement 
me faisoit deux belles petites cornes au dessus du 
front. Je luy remontrons en follians qu'elle me les 
debvoit mettre au dessoubz des yeulx, pour mieux 
veoir ce que j'en vouldroys ferir, affin que Momus 
ne trouvast en elle chose aulcune imperfaicte et di- 
gne de correction, comme il feist en la position 
des cornes bovines. LafoUastre, non obstant ma re- 
monstrance, me les fischojt encore plus avant, et en 
ce ne me faisoit mal quiconques, qui est cas admirable . 
Peu a{)rés me sembla que je feuz ne say comment 
transformé en tabourin, et elle en chouette. Là feut 
mon sommeil interrompu, et en sursault me resvei- 
glay tout fasché, perplex et indigné. Voyez là une 
belle platelée de songes; faictez grand chère là 
dessus et l'exposez comme l'entendez. Allons des- 
jeuner, Carpalim. 

— J'entends, dit Pantagruel, si j'ay jugement 
aulcun en l'art de divination par songes, que vostre 
femme ne vous fera reallement et en apparence 
extérieure cornes on front comme portent les Sa- 
tyres, mais elle ne vous tiendra foy ne loyauté con- 
jugalle, ains à aultruy se abandonnera et vous fera 
coqu. Cestuy poinct est apertement exposé par Ar- 
temidorus comme le diz. Aussi ne sera de vous 
faicte métamorphose en tabourin, mais d'elle vous 
serez battu comme tabour à nopces, ne d'elle en 

chouette, mais elle vous desrobbera, comme est le 
naturel de la chouette. Et voyez vos songes con- 
formes es sors Virgilianes: vous serez coqu, vous 
serez battu, vous serez desrobbé. » 

Là s'escria frère Jean, et dist : « Il dict par Dieu 
vray; tu seras coqu, home de bien, je t'en asseure; 
tu auras belles cornes. Hay, hay, hay 1 nostre mais- 
tre de Cornibm, Dieu te guardi Fayz nous deux 
motz de prédication, et je feray la queste parmy 
la paroece. 

— Au rebours, dist Panurge, mon songe presa- 
gist qu'en mon mariage j'auray planté de tous 
biens, avecques la corne d'abondance : vous dictez 
que seront cornes de satyres. Amen, amen, fiât; 
fiatur, ad differentiam Papx, Ainsi auroys je éter- 
nellement le virolet en poinct et infatiguable, 
comme l'ont les satyres, chose que tous désirent, 
et peu de gens l'impetre^t des cieulx. Par consé- 
quent coqu jamais, car faulte de ce est cause^ sans 
laquelle non, cause unicque, de faire les mariz co- 
quz. Qui faict les coquins mendier? C'est qu'ils 
n'ont en leurs maisons dequoy leur sac emplir. Qui 
faict le loup sortir du bois? Default de carnage. 
Qui faict les femmes ribauldes ? Vous m'entendez 
assez. J'en demande à messieurs les clercs, à mes- 
sieurs les presidens, conseilliers, advocats, procul- 
teurs et autres glossateurs de la vénérable rubricque 
de Frigidis et Maleficiatis, 

« Vous, pardonnez moy si je mesprens, me sem- 

Rabtlaii, IL ii 



82 LIVRE III, CHAPITRE XIV 

blez evidentement errer, interprétant cornes pour 
cocuage. Diane les porte en teste en forme de 
beau croissant, est-elle coque pourtant? Comment 
diable seroit-elle coque, qui ne feut oncques mariée ? 
Parlez, de grâce, correct, craignant qu'elle vous en 
face au patron que feist à Acteon. Le bon Bacchus 
porte cornes semblablement ; Pan, Juppiter Ammo- 
nien, tant d'aultres. Sont ilz coquz? Juno seroitelle 
putain? Car il s'ensuivroyt par la figure dicte Meta- 
lepsis, comme appelant un enfant, en praesence de ses 
père et mère, champis ou avoistre, c'est honneste- 
ment, tacitement dire le père coqu et sa femme ri- 
baulde. Parlons mieulx : les cornes que me faisoit 
ma femme sont cornes d'abondance et planté de 
tous biens, je le vous affie. Au demourant,je seray 
joyeulx comme un tabour à nopces, tousjours son- 
nant, tousjours ronflant, tousjours bourdonnant et 
pétant. Croyez que c'est l'heur de mon bien. 
Ma femme sera coincte et jolie comme une belle 
petite chouette. 

Qui ne le croid, 
D'enfer aille au gibbet. 
Noël nouvelet. 

— Je note, dist Pantagruel, le poinct dernier 
qu'avez dict, et le confère avecques le premier. Au 
commencement vous estiez tout confict en délices 
de vostre songe ; enfin vous eveiglastez en sursault 
fasché, perplex et indigné. — Voire, dist Panurge, 

car je n'avoys poinct dipné. — Tout ira en déso- 
lation, je le prevoy. Sçaichez pour vray que tout 
sommeil finissant en sursault, et laissant la persone 
faschée et indignée, ou mal signifie, ou mal prae- 
sagist. Mal signifie, c'est-à-dire maladie cacoethe, 
maligne, pestilente, oculte et latente dedans le 
centre du corps, laquelle par sommeil^ qui tousj ours 
renforce la vertus concoctrice, selon les théorèmes 
de medicine, commenceroit soy declairer et mou- 
voir vers la superficie. Au quel triste mouvement 
seroyt le repous dissolu, et le premier sensitif 
admonnesté de y compatir et pourveoir, comme en 
proverbe Ton dict: « Irriter les freslons, mouvoir 
« la Camarine, esveigler le chat qui dort. » 

« Mal prsesagist, c'est-à-dire, quant au faict de 
l'ame en matière de divination somnialle, nous 
donne entendre que quelque malheur y est destiné 
et préparé, lequel de brief sortira en son effect. 
Exemple on songe et resveil espouvantable de He- 
cuba, on songe de Eurydice, femme de Orpheus, 
lequel parfaict, les dict Ennius s'estre esveiglées en 
sursault et espovantées: aussi après veid Hecuba 
son mary Priam, ses enfans, sa patrie occis et dès- 
truictz ; Eurydice bientost après mourut misérable- 
ment; en iEneas, songeant qu'il parloit à Hector 
defunct, soubdain en sursault s'esveîglant : aussi 
feut celle propre nuict Troye sacagée et bruslée. 
Aultre foys songeant qu'il veoyt ses dieux familiers 
et pénates, et en espouvantement s'esveiglant, pa- 

tit au subséquent jour horrible tourmente sus mer ; 
en Turnus, lequel estant incité par vision phan tas- 
tique de la furie infernale à commencer guerre cort- 
tre iEneas, s'esveigla en sursault tout indigné, puis 
feut après longues désolations occis par icelluy 
iEneas. Mille aultres. Quand je vous compte de 
iEneas, notez que Fabius Pictor dict rien par luy 
n'avoir esté faict ne entreprins, rien ne luy estre 
advenu, que preallablement il n'eust congneu et 
praeveu par divination somniale. Raison ne default 
es exemples, car, si le sommeil et repous est don et 
bénéfice spécial des dieux, comme maintiennent les 
philosophes et atteste le poète, disant : 

Lors rheure estoit que sommeil, don des cieulx. 
Vient aux humains fatiguez gracieux, 

tel don en fascherie et indignation ne peut estre ter- 
miné sans grande infelicité praetendue. Aultrement 
seroit repous non repous, don non don, non des dieux 
amis provenent, mais des diables ennemis, jouxte 
le mot vulgaire : exOpéav àSa>pa Sœpa. Comme si le 
perefamiles estant à table opulente, en bon appétit, 
au commencement de son repas, on vojoid en sur- 
sault espouventé soy lever. Qui n'en sçauroit la 
cause s'en pourroit esbahir. Mais quoy? Il avoit 
ouy ses serviteurs crier au feu, ses servantes crier au 
larron, ses enfans crier au meurtre. Là failloit, le 
repas laissé, accourir pour y remédier *et donner 
ordre. 

« Vrayement je me recorde que les Cabalistes et 
Massoretez, interprètes des Sacres Letres, expo- 
sans en quoy l'on pourroit par discrétion congnois- 
tre la vérité des apparitions angelicques, car sou- 
vent l'Ange de Sathan se transfigure en Ange de 
lumière, disent la différence de ces deux estre en ce 
que l'Ange bening et consolateur apparoissant à 
l'homme, l'espovante au commencement, le console 
en la fin, le rend content et satisfaict ; l'Ange ma- 
ling et séducteur au commencement resjouist 
rhome, en fin le laisse perturbé, fasché et per- 
plex. » 

CHAPITRE XV 

Excuse de Panurge et exposition de Caballe 
monasticque en matière de heuf salé. 

lEU, dist Panurge, guarâ' de mal qui 
void bien et n'oyt goutte. Je vous 
voy tresbien, mais je ne vous oy 
poinct, et ne sçay que dictez. Le 
ventre affamé n'a poinct d'aureilles. Je brame par 
Dieu de mal rage de faim. J'ay faict courvée trop 
extraordinaire. Il sera plus que maistre Mousche, 
qui de cestuy an me fera estre de songeailles. Ne 
souper poinct, de par le Diable 1 Cancre ! Allons, 
Frère Jan, desjeuner. Quand j'ay bien a poinct 
desjeuné, et mon stomach est bien à point affené 

et agrené, encores pour un besoing et en cas de 
nécessité me passerons je de dipner. Mais ne soup- 
per poinct ? Cancre ! C'est erreur. C'est scandale 
en nature. Nature a faict le jour pour soy exercer, 
pour travailler et pour vacquer chascun en sa né- 
guociation, et, pour ce plus aptement faire, elle 
nous fournist de chandelle, c'est la claire et jojeuse 
lumière du soleil. Au soir, elle commence nous la 
tollir, et nous dict tacitement: Enfans, vous estez 
gens de bien. C'est assez travaillé. La nuyct vient; 
il convient cesser du labeur et se restaurer par bon 
pain, bon vin, bonnes viandes, puis soy quelque 
peu esbaudir, coucher et reposer, pour au len- 
demain estre frays et alaigres au. labeur comme 
devant. 

« Ainsi font les faulconniers : quand ilz ont re- 
peu leurs oyzeaulx, ilz ne les font voler sus leurs 
guorges, ilz les laissent enduire sus la perche. Ce 
que tresbien entendit le bon pape premier institu- 
teur des jeusnes. Il ordonna qu'on jeusnast jusques 
à l'heure de nones, le reste du jour feut mis en 
liberté de repaistre. On temps jadis, peu de gens 
dipnoient, comme vous diriez les moines et cha- 
noines; aussi bien n'ont-ilz aultre occupation; tous 
les jours leur sont festes, et ils observent. diligem- 
ment un proverbe claustral : De Missa ad mensam, 
et ne differeroient seulement, attendans la venue 
de l'abbé pour soy enfourner à table ; là, en bauf- 
frant, attendent les moines l'abbé tant qu'il voudra, 

non aultrement ne en aultre condition; mais tout 
]e monde soappoit, exceptez quelques resveurs son- 
geais, dont est dicte la cène comme cane^ c'est à 
dire à tous commune. Tu le sçaiz bien, frère Jan. 
Allons, mon amj, de par tous les diables, allons. 
Mon stomach abboje de maie faim comme un 
chien. Jectons luy force souppes en gueule pour 
Tappaiser, à l'exemple de la Sibylle envers Gerbe- 
ras. Tu ayme les souppes de prime, plus me plai- 
sent les souppes de leurier, associées de quelque 
pièce de laboureur salle à neuf leçons. 

— Je te entends, respondit frère Jan. Geste mé- 
taphore est extraicte de la Marmite claustrale. Le 
laboureur c'est le beuf, qui laboure ou a labouré ; 
à neuf leçons, c'est à dire cuyct à perfection. Gar 
les bons pères de religion, par certaine caballis- 
ticque institution des anciens, non escripte, mais 
baillée de main en main, soy levans, de mon temps, 
pour matines, faisoient certains prasambules nota- 
bles avant entrer en l'eclise : fiantoient aux fîan- 
touoirs, pissoient aux pissouoirs, crachoient aux 
crachouoirs, toussoient aux toussouoirs mélodieuse- 
ment, resvoient aux resvouoirs, afïîn de rien im- 
monde ne porter au service divin. Ges choses 
faictes, dévotement se transportoient en la saincte 
chapelle : ainsi estoit en leurs rébus nommée la cui- 
sine claustrale, et dévotement sollicitoient que dés 
lors feust au feu le beuf mis pour le desjeuner des 
religieux frcres de nostre Seigneur. Eulx mesmes 

souvent allumoient le feu soubs la marmite. Or est 
que matines ayant neuf leçons, plus matin se le- 
voient, par raison plus aussi multipliôient en appétit 
et alteratioti aux abboys du parchemin, que matines 
estant ourlées d'une ou trois leçons seulement. 
Plus matin se levans, par ladicte caballe, plus tost 
estoit le beuf au feu ; plus y estant, plus cuict res- 
toit; plus cuict restant, plus tendre estoit, moins 
usoit les dents, plus delectoit le palat, moins gre- 
voit Testomach, plus nourrissoit les bons religieux. 
Qui est la fin unicque et intention première des 
fondateurs, en contemplation de ce qu'ilz ne man- 
gent mie pour vivre ; ilz vivent pour manger, et ne 
ont que leur vie en ce monde. Allons, Panurge. 

— A ceste heure , dist Panurge , te ay je en- 
tendu, couillon velouté, couillon claustral et caba- 
licque. Il me y va du propre cabal. Le sort, l'usure 
et les interestz je pardonne; je me contente des 
despens, puys que tant disertement nous as faict 
répétition sur le chapitre singulier de la Caballe 
culinaire et monasticque. Allons, Carpalim. Frère 
Jan, mon baudrier, allons. Bon jour, tous mes bons 
seigneurs. J'avoys assez songé pour boyre. Al- 
lons. » 

Panurge n'avoit ce mot achevé, quand Episte- 
mon à haulte voix s'escria, disant : ce Chose bien 
commune et vulguaire entre les humains est le mal« 
heur d'aultruy entendre, praevoir, congnoistre et 
praedire. Mais ô que chose rare est son malheur 



PANTAGRUEL 89 

propre praedire, congnoistre, praeyoir et entendre 1 
£t que prudentement le figura i£sope en ses Apo- 
logfSj disant chascun homme en ce monde naissant 
une bezace au coul porter, on sachet de laquelle 
davant pendent sont les faultes et malheurs d'aul- 
truy, tousjours exposées à nostre veue et congnoi^ 
sance, on sachet darriere pendent sont les faultes 
et malheurs propres, et jamais ne sont veues ne 
entendues^ fors de ceulx qui des cieulx ont le bé- 
névole aspect ! » 

CHAPITRE XVI 

Comment Pantagruel conseille à Panurge de conférer 
avecques une sibylle de Panzoust. 

EU de temps après, Pantagruel manda 
quérir Panurge , et luy dist : « L'a- 
mour que je vous porte, invétéré par 
succession de long temps, me sollicite 
de penser à vostre bien et profict. Entendez ma 
conception : on m'a dict que à Panzoust, prés le 
Croulay, est une sibylle tresinsigne, laquelle prae- 
dit toutes choses futures; prenez Epistemon de 
compaignie et vous transportez devers elle, et oyez 
ce que vous dira. — C'est, dist Epistemon, par 
adventure une Canidie^ une Sagane, une pitho- 
nisse et sorcière. Ce que me le faict penser est 
que celluy lieu est en ce nom diffamé qu'il abonde 

en sorcières plus que ne feist oncques Thessalîe. 
Je ne iray pas voluntiers. La chose est illicite et 
défendue en la loj de Moses. — Nous, dist Pan- 
tagruel, ne sommez mie Juifz, et n'est chose con- 
fessée ne avérée que elle soit sorcière. Remettons 
à vostre retour le grabeau et belutement de ces 
matières. Que sçavons nous si c'est une unzieme 
sibylle , une seconde Cassandre ? Et ores, que si- 
bylle ne feust, et de sibylle ne meritast le nom, 
quel intèrest encourrez vous avec elle conférant de 
vostre perplexité ? Entendu mesmement qu'elle est 
en existimation de plus sçavoir, plus entendre que 
ne porte l'usance ne du pays ne du sexe ? Que 
nuist sçavoir tousjours, et tousjours apprendre, 
feust ce d'un sot, d'un pot, d'une guedoufle, d'une 
moufle , d'une pantoufle ? Vous soubvieigne que 
Alexandre le Grand, ayant obtenu victoire du roy 
Darie en Ârbelles, presens ses satrapes, quelque 
foys refusa audience à un compaignon, puys en 
vain mille et mille foys s'en repentit. Il estoit en 
Perse victorieux, mais tant esloigné de Macedonie, 
son royaulme héréditaire, que grandement se con- 
tristoit par non povoir moyen aulcun inventer d'en 
sçavoir nouvelles, tant à cause de l'énorme distance 
des lieux que de l'interposition des grands fleuves, 
empeschement des desers et objection des mon- 
taignes. En cestuy estrif et soigneux pensement, 
qui n'estoit petit, car on eust peu son pays et 
royaulme occuper, et là installer roy nouveau et 

nouvelle colonie long temps davant que il en eust 
advertissement pour y obvier, davant luy se pré- 
senta un homme de Sidoine, marchant périt et de 
bon sens, mais au reste assez pauvre et de peu d'ap- 
parence, luy denonceant et affermant avoir chemin 
et moyen inventé par lequel son pays pourroit de 
ses victoires indianes, luy de Testât de Macedonie 
et iEgypte, estre en moins de cinq jours asçavanté. 
Il estima la promesse tant abhorrente et impossible 
qu'oncques Taureille prester ne luy voulut, ne don- 
ner audience. 

« Que luy eust cousté ouyr et entendre ce que 
rhomme avoit inventé ? Quelle nuisance, quel dom- 
maige eust il encouru, pour sçavoir quel estoit le 
moyen, quel estoit le chemin que l'homme luy 
vouloit demonstrer? Nature me semble non sans 
cause nous avoir formé aureilles ouvertes, n'y ap- 
pousant porte ne clousture aulcune, comme a faict 
es yeulx, langue et aultres issues du corps. La cause, 
je cuide estre affin que tous] ours, toutes nuyctz, 
continuellement, puissions ouyr, et par ouye per- 
pétuellement aprendre, car c'est le sens sus tous 
aultres plus apte es disciplines. Et peut estre que 
celluy home estoit ange, c'est à dire messagier de 
Dieu envoyé, comme feut Raphaël à Tobie. Trop 
soubdain le comtemna, trop long temps après s'en 
repentit. 

— Vous dictez bien, respondit Epistemon ; mais 
ja ne me ferez entendre que chose beaucoup ad- 

ventaigeuse soit prendre d'une femme, et d'une 
telle femme, en tel pays, conseil et advis. — Je, 
dist Panurge, me trouve fort bien du conseil des 
femmes, et mesmement des vieilles. A leur conseil 
je foys tousjours une selle ou deux extraordinaires. 
Mon amy, ce sont vrays chiens de monstre, vrays 
rubricques de droict. Et bien proprement parlent 
çeulx qui les appellent sages femmes. Ma coustume 
et mon style est les nommer praesages femmes. 
Sages sont elles, car dextrement elles congnois- 
sent. Mais je les nomme prsesages, car divinement 
elles preveoyent et prsedisent certainement toutes 
choses advenir. Aulcunesfoys je les appelle non 
Maunettes, mais Mouettes, comme la Juno des 
Romains. Car de elles tousjours nous viennent ad- 
monitions salutaires et profitables. Demandez en à 
Pythagoras, Socrates, Empedocles, et nostre mais- 
tre Ortvinus. Ensemble je loue jusques es haulx 
cieulx Tantique institution des Germains, les quelz 
prisoient au poix du Sanctuaire et cordialement re- 
veroient le conseil des vieilles; par leurs advis et 
responses tant heureusement prosperoient comme 
les avoient prudentement receues. Tesmoings la 
vieille Aurinie et la bonne mère Vellede, on temps 
de Vaspasian. Croyez que vieillesse féminine est 
tousjours foisonnante en qualité soubeline, je vou- 
loys dire sibylline. Allons, par l'ayde, allons, par 
la vertus Dieu, allons. Adieu, frère Jan ; je te re- 
commande ma braguette. 

— Bien, dist £pistemon, je vous suivraj, pro- 
testant que, si j'ay advertissement qu'elle use de 
sort ou enchantement en ses responses, je vous 
iaisseraj à la porte, et plus de moj acompaigné 
ne serez. » 



CHAPITRE XVII 
Comment Panurge parle à la sibylle de Panioust, 

EUR chemin feut de troys journées. 

La troiziéme, à la croppe de une 
\^ montaigne, soubs un grand et ample 

chastaignier, leurs feut monstrée la 
maison de la vaticinatrice. Sans difficulté ilz entrè- 
rent en la case chaumine, mal bastie, mal meublée, 
toute enfumée. 

« Baste, dist Epistemon, Heraclitus, grand Sco- 
tiste et ténébreux philosophe, ne s'estonna entrant 
en maison semblable, exposant à ses sectateurs ^et 
disciples que là aussi bien residoient les dieux 
comme en palais pleins de délices. Et croj que 
telle estoit la case de la tant célébrée Hecale, lors 
qu'elle y festoya le jeune Theseus; telle aussi celle 
de Hireus ou Œnopion, en laquelle Juppiter, 
Neptune et Mercure ensemble ne prindrent à des- 
daing entrer, repaistre et loger, en laquelle ofiBcia- 
lement pour l'escot forgèrent Orion. » 
Au coing de la cheminée trouvèrent la vieille. 

a Elle est, s'escria Epistemon, vraye sibylle et vray 
protraict naïfvement représenté par ttJ xafjLcvo? de 
Homère. » 

La vieille estoit mal en poinct, mal vestue^ mal 
nourrie, edentée, chassieuse, courbassée, roupieuse, 
languoureuse, et faisoit un potaige de choux verds, 
avecques une couane de lard jausne, et un vieil 
savorados. 

« Verd et bleu, dist Epistemon, nous avons 
failly. Nous ne aurons d'elle responce aulcune, 
car nous n'avons le rameau d'or. — Je y ay, res- 
pondit Panurge, pourveu. Je l'ay icy dedans ma 
gibbessierre en une verge d'or, acompaîgné de 
beaubc et joyeulx Carolus. » 

Ces mots dictz, Panurge la salua profondement, 
luy présenta six langues de bœuf fumées, un grand 
pot beurrier plein de coscotons, ung bourrabaquin 
guarny de brevaige, une couille de beliër pleine de 
carolus nouvellement forgez ; enfin, avecques pro- 
fonde révérence luy mist on doigt médical une 
verge d'or bien belle, en laquelle estoit une cra- 
paudine de Beusse magnifîcquement enchâssée. 
Puys en briefves parolles luy exposa le motif de 
sa venue, la priant courtoisement luy dire son ad- 
vis et bonne fortune de son mariage entreprins. 

La vieille resta quelque temps en silence, pen- 
sive et richinante des dens ; puys s'assist sus le 
cul d'un boisseau, print en ses mains troys vieulx 
fuseaulx, les tourna et vira entre ses doigtz en di- 



PANTAGRUEL ^5 

verses manières, puys esprouva leurs poinctes; le 
plus poinctu retint en main, les deux aultres jecta 
soubs une pille à mil. Âpres print ses devidoueres, 
et par neuf foys les tourna; au neufvieme tour 
consydcra sans plus toucher le mouvement des de- 
vidoueres, et attendit leur repous perfaict. Depuys 
je veitz qu'elle deschaussa un de ses esclos, nous 
les nommons sabotz, mist son davantau sus sa teste, 
comme les presbtres mettent leur amict quand ils 
voulent messe chanter ; puys, avecques un antique 
tissu riolé, piolé, le lia soubs la guorge. Ainsi af- 
feublée, tira un grand traict du bourrabaquin, print 
de la couille beliniere trois carolus, les mist en trois 
coques de noix, et les posa sus le cul d'un pot à 
plume ; feist trois tours de balay par la cheminée, 
jecta on feu demy fagot de bruiere et ung rameau 
de laurier sec. Le consydera brasier en silence, et veid 
que bruslant ne faisoit grislement ne bruyt aulcun. 
Adoncques s'escria espouvantablement, sonnant 
entre les dens quelques motz barbares et d'estrange 
termination ; de mode que Panurge dist à Episte- 
mon : « Par la vertus Dieu, je tremble; jecroy que 
je suys charmé. Elle ne parle poinct Christian. Voyez 
comment elle me semble de quatre empans plus 
grande que n'estoit lorsqu'elle se capitonna de son 
davantau! Que signifie ce remument de badi- 
guouinces? Que prétend ceste jectigation des es- 
paulles? A quelle fin fredonne elle des babines 
comme un cinge démembrant escrevisses? Les au- 

reilles me cornent, il m'est advis que je oj Pro- 
serpine bruyante; les diables bien toust en place 
sortiront. O les laydes bestes ! Fuyons. Serpe Dieu, 
je meurs de paour. Je n'ayme poinct les diables. 
Hz me faschentetsontmalplaisans. Fuyons. Adieu, 
ma dame, grand mercy de vos biens. Je ne me ma- 
riray poinct, non. Je y renonce dés à présent 
comme allors. » 

Ainsi commençoit escamper de la chambre, mais 
la vieille anticipa, tenente le fuseau en sa main, et 
sortit en un courtil prés sa maison. Là estoit un 
sycomore antique ; elle Tescrousla par trois foys, et 
sus huyct feueilles qui en tumberent, sommairement 
avecques le fuseau escrivit quelques briefz vers. 
Puys les jecta au vent, et leur dist: « Allez les 
chercher, si voulez; trouvez les, si povez; le sort 
fatal de vostre mariage y est escript. » 

Ces paroles dictes^ se retira en sa tesniere, et sus 
le perron de la porte se recoursa robbe, cotte et 
chemise, jusques aux escelles, et leurs monstroit 
son cul. Panurge l'aperceut, et dist à Epistemon : 
« Par le sambre goy ^de boys, voy la le trou de la 
sibylle. » Soubdain elle barra sus soy la porte; de- 
puys ne feut veue. 

Hz coururent après les feueilles, et les recuille- 
rent, mais non sans grand labeur, car le vent les 
avoit esquartées par les buissons de la vallée. £t, les 
ordonnans l'une après Taultre, trouvèrent ceste sen- 
tence en mètres : 

T'esgoussera 
de renom. 

Engroissera, 
de toy non. 

Te sugsera 
le bon bout. 

T'escorchera, 
mais non tout. 

Comment Pantagruel etPanurge diversement exposent 
les vers de la sibylle de Panzoïist. 

ES feueilles recuillies, retournèrent Epi- 
stemon etPanurge en la court de Pan- 
tagruel, part jojeuix, part faschez. 
Joyeulx pour le retour, faschez pour 
le travail du chemin, lequel trouvèrent raboteux, 
pierreux et mal ordonné. De leur voyage feirent 
ample rapport à Pantagruel, et de Testât de la 
sibylle ; en fin luy présentèrent les feueilles de sy- 
comore, et monstrerent Tescripture en petitzvers. 

Pantagruel, avoir leu le totaige, dist à Panurge en 
souspirant : « Vous estez bien en poinct. La prophétie 
de la sibylle apertement expose ce que ja nous estoit 
dénoté, tant par les sorts Virgilianes que par vos pro- 
pres songes : c'est que par vostre femme serez des- 
Rabelais. 111. i S 

honoré; que elle vous fera coqu, se abandonnant à 
aultruy, et par aultruy devenent grosse; que elle 
vous desrobbera par quelque bonne partie, et qu'elle 
vous battera, escorchant et meurtrissant quelque 
membre du corps. 

— Vous entendez autant, respondit Panurge, en 
exposition de ces récentes prophéties, comme faict 
truje en espices. Ne vous desplaise si je le diz, car 
je me sens ungpeu fasché. Le contraire est véritable. 
Prenez bien mes motz. La vieille dict : a Ma femme 
« m'esgoussera de renom. » Ainsi comme la febve 
n'est veue se elle ne est esgoussée , aussi ma vertus 
et ma perfection jamais ne seroit mise en renom si 
marié je n'estoys. Quantes foys vous ay je ouy di- 
sant que le magistrat et l'office descœuvre l'homme 
et mect en évidente ce qu'il avoit dedans le jabot? 
C'est à dire que, lors on congnoist certainement 
quel est le personaige, et combien il vault, quand il 
est appelé au maniment des affaires. Paravant, sça- 
voir est, estant l'homme en son privé, on ne sçait 
pour certain quei il est, non plus que d'une febve 
en gousse. Voylà quant au premier article. Aultre- 
ment vouldriez vous maintenir que l'honneur et bon 
renom d'un homme de bien pendist au cul d'une 
putain? 

«Le second dict : «Ma femme engroissera», en- 
tendez icy la prime félicité de mariage, « mais non de 
«moy. » CorBieu, je lecroy. Ce sera d'un beau petit 
enfantelet qu'elle sera grosse. Je l'ayme desja tout 

plein, et ja en su^s tout assoty. Ce sera mon petit 
bedault. Fascherie du monde tant grande et véhé- 
mente n'entrera désormais à mon esprit, que je ne 
passe, seulement le voyant et le oyantjargonneren 
son jargonnoys puéril. Et benoiste soit la vieille ! 
Je luy veulx vraybis constituer en Salmigondinois 
quelque bonne rente, non courante comme bache- 
liers însensez, mais assise comme beaulx docteurs 
regens. Aultrement vouldriez vous que ma femme 
dedans ses flans me portast, me çonceust, me en- 
fantast, et qu'on dist : Panurge est un second Bac- 
chus, il est deux foys né. Il est René, comme feut 
Hippolytus, comme feut Proteus, une foys de The- 
tis, et secondement de la mère du philosophe Apol- 
lonius; comme feurent les deux Palices prés le 
fleuve Symethos en Sicile. Sa femme es toit grosse 
de luy : en luy est renouvellée l'antique palintocie 
des Megariens, et la palingenesie de Democritus? 
Erreur! Ne m'en parlez jamais. 

« Le tiers dict : « Ma femme me sugsera le bon 
« bout. » Je m'y dispose. Vous entendez assez que 
c'est le baston à un bout qui me pend entre les jambes. 
Je vous jure et promectz que tousjours le maintien- 
dray succulent et bien avitaillé. Elle ne me le sug- 
sera poinct en vain. Eternellement y sera le petit 
picotin, ou mieulx. Vous exposez allegoricquement 
ce lieu, et le interprétez à larrecin et furt. Je loue 
l'exposition, l'allégorie me plaist, mais non à votre 
sens. Peut estre que l'affection syncere que me por- 

tez VOUS tire en partie adverse et refraictaire, comme 
disent les clercs chose merveilleusement crainctive 
estre amour, et jamais le bon amour ne estre sans 
craincte. Mais, scelon mon jugement, en vous mes- 
mes vous entendez que furt, en ce passaige comme 
en tant d'aultres des scripteurs latins et antiques, 
signifie le doulx fruict de amourettes, lequel veult 
Venus estre secrètement et furtivement cuilly. 
Pourquoy, par vostre foy ? Pour ce que la chosette 
faicte à lemblée, entre deux huys, à travers les de- 
grez, darriere la tapisserie, en tapinois, sus un fagot 
desroté, plus plaist à la déesse de Cypre, et en suys 
là, sans praejudice de meilleur advis, que faicte en 
veue du soleil, à la cynique, ou entre les precieulx 
conopées, entre les courtines dorées, à longs inter- 
valles, à plein guogo, avec un esmouchail de soye 
cramoisine, et un panache de plumes indicques 
chassant les mousches d'autour, et la femelle s*es- 
curante les dens avecques un brin de paille, qu'elle 
ce pendant auroit desraché du fond de la paillasse. 
Aultrement vouldriez vous dire qu'elle me desrob- 
bast en sugsant, comme on avalle les huystres en 
escalle, et comme les femmes de Cilicie, tesmoing 
Dioscorides, cuillent la graine de 'Alkermes? Er- 
reur. Qui desrobbe ne sugse, mais gruppe, ne 
avalle, mais emballe, ravist et joue de passe passe. 
(' Le quart dict : « Ma femme me l'escorchera, 
« mais non tout. » O le beau mot ! Vous l'inter- 
prétez à batterie et meurtrissure. 

C'est bien à propous, Truelle, 
Dieu te guard de mal, Masson. 

« Je VOUS supply, levez un peuvosespritzdeter- 
hene pensée en contemplation haultaine des mer- 
veilles de nature, et ici condemnez vous vous 
mesmes pour les erreurs qu'avez commis perverse- 
ment exposant les dictz propheticques de la dive ' 
sibjUe. Posé, mais non admis ne concédé, le cas 
que ma femme, par l'instigation de l'ennemy d'en- 
fer, voulust et entreprint me faire un maulvais tour, 
me diffamer, me faire coqu jusqu'au cul, me desro- 
ber 'et oultrager, eâcores ne viendra elle à fin de 
son vouloir et entreprinse. 

« La raison qui à ce me meut est en ce poinct 
dernier fcoidée, et est extraicte du fond de Pan- 
theologie monasticque. Frère Artus Culletant me 
l'a aultres foys dict, et feut par un lundj matin, 
mangeans ensemble ung boisseau de guodiveaulx, 
et si pleuvoit, il m'en souvient. Dieu luj doint le 
bon jour. 

<c Les femmes, au commencement du monde, ou 
peu après, ensemblement conspirèrent escorcher les 
hommes tous vifz, parce que sus elles maistriser 
vouloient en tous lieux. Et feut cestuy décret pro- 
mis, confermé et juré entre elles par le sainct sang 
breguoy. Mais, ô vaines entreprinses des femmes! 
ô grande fragilité du sexe féminin! elles commen- 
cèrent escorcher l'homme, ou gluKer, comme le 
nomme Catulle, par la partie qui plus leurs hayte. 

c'est le membre nerveulx, caverneuix, plus de six 
mille ans a, et toutesfojs jusques à présent n'en ont 
escorch^que la teste. Dont par fin despit les Juifz 
eulx mesmes en circuncision se le couppent et re- 
taillent, mieulx aymans estre dictz fecutitz et re- 
taillatz Marranes que escorchez par femmes, comme 
* les aultres nations. Ma femme, non dégénérante 
de ceste commune entreprinse, me Tescorchera, s'il 
ne l'est. Je y consens de franc vouloir, mais non 
tout, je vous en asceure, mon bon Roy. 

— Vous, dist £pistemon,ne respondez à ce que 
le rameau de laurier, nous voyans, elle consyderant 
et exclamante en voix furieuse et espouvantable , 
brusloit sans bruyt ne grislement aulcun. Vous sça- 
vez que c'est triste augure et signe grandement re- 
doubtable, comme attestent Properce, Tibulle, 
Porphyre, philosophe argut, Eustathius sur VIliade 
homericque, et aultres. — Vrayement^ respondit 
Panurge, vous me alléguez de gentilz veaulx ! Hz 
feurent folz comme poètes et resveurs comme phi- 
losophes, autant pleins de fine folie comme estoit 
leur philosophie. » 

CHAPITRE XIX. 
Comment Pantagruel loue le conseil des muetz. 

ANTAGRUEL, ces motz achevez, se teut 
assez long temps, et sembloit grande- 
ment pensif; puys dist à Panurge : 
« L'esprit maling vous seduyt; mais 
escoutez. J'ay leu qu'on temps passé les plus véri- 
tables et seurs oracles n'estoient ceulx que par es- 
cript on bailloit, ou par paroUe on proferoit. 
Maintes foys y ont faict erreur ceulx voyre qui es- 
toîent estimez fins et ingénieux, tant à cause des 
amphibologies, equivocques et obscuritez des motz 
que de la briefveté des sentences. Pourtant feut 
Apollo , dieu de vaticination , surnommé Ao^iaç 
Ceulx que l'on exposoit par gestes et par signes 
estoient les plus véritables et certains estimez. Telle 
estoit l'opinion de Heraclitus. Et ainsi vaticinoit 
Juppiter en Amon, ainsi prophetisoit Apollo entre 
les Assyriens; pour ceste raison le paingnoient-ilz 
avecques longue barbe et vestu comme personaige 
vieulx et de sens rassis, non nud, jeune et sans 
barbe, comme faisoient les Créez. Usons de ceste 
manière, et, par signes, sans parler, conseil prenez 
de quelque mut. — J'en suys d'advis , respondit 
Panurge. — Mais, dist Pantagruel, il conviendroit 
que le mut feust sourd de sa naissance, et par con- 

séquent mut, car il n'est mut plus naïf que ceiluy 
qui oncques ne ouyt. 

— Comment, respondit Panurge, Tentendez? 
Si vray feust que l'homme ne parlast qui n'eust 
ouy parler, je vous menerois à logicalement inférer 
une proposition bien abhorrente et paradoxe ; mais 
laissons la. Vous doncques ne croyez ce qu'escript 
Hérodote des deux enfans guardez dedans une 
case par le vouloir de Psammetic, roy des iEgyp- 
tiens, et nOurriz en perpétuelle silence, les quelz, 
après certain temps, prononcèrent ceste parolle: 
Becus, laquelle, en langue phrygienne, signifie 
pain ? — Rien moins, respondit Pantagruel. C'est 
abus dire que ayons languaige naturel : les languai- 
ges sont par institutions arbitraires et convenences 
des peuples; les voix, comme disent -les dialecti- 
ciens, ne signifient naturellement, mais à plaisir. 
Je ne vous dis ce propous sans cause, car Bartole, 
/. prima De Verb, ohlig., raconte que de son temps 
feut en Eugube un nommé messer Nello de Ga- 
brielis, lequel par accident estoit sourd devenu, ce 
non obstant entendoit tout homme italian, parlant 
tant secrètement que ce feust, seullement à la veue 
de ses gestes et mouvement des baulevres. 

« J'ay d'adventaige leu en autheur docte et ele- 
guant que Ty ridâtes, roy de Arménie, on temps 
de Néron, visita Rome et feut receu en solennité 
honorable et pompes magnificques, afin de l'entre- 
tenir en amitié sempiternelle du Sénat et peuple 

romain, et n'y eut chose mémorable en la cité qui 
ne luy feust monstrée et exposée. A son départe- 
ment, Tempereur luy feist dons grands et excessifz ; 
oultre, luy feist option de choisir ce que plus en 
Rome luy plairoit, avecques promesse jurée de 
non Tesconduire, quoy qu'il demandast. Il de- 
manda seuUement un joueur de farces, lequel il 
avoit veu on théâtre, et ne entendent ce qu'il di- 
soit, entendoit ce qu'il exprimoit par signes et 
gesticulations, alléguant que soubs sa domination 
estoient peuples de divers languaiges, pour esquelz 
respondre et parler luy convenoit user de plusieurs 
truchemens ; il seul à tous suffiroit, car en matière 
de signifier par gestes estoit tant excellent qu'il 
sembloit parler des doigtz. Pourtant, vous fault 
choisir un mut sourd de nature, affîn que ses gestes 
et signes vous soient naîfvement propheticques, 
non faincts, fardez, ne affectez. Reste encores 
sçavoir si tel advis voulez ou d'homme ou de 
femme prendre. 

— Je , respondit Panurge , voluntiers d'une 
femme le prendroys, ne feust que je crains deux 
choses: l'une, que les femmes, quelques choses 
qu'elles voyent, elles se repraesentent en leurs 
esperitz, elles pensent, elles imaginent que soit 
l'outrée du sacre Ithyphalle. Quelques gestes, si- 
gnes et maintiens que l'on face en leur veue et 
praesence, elles les interprètent et réfèrent à l'acte 
mouvent de belutaige. Pourtant y serions nous 

»4 

abusez, car la femme penseroit tous nos signes 
estre signes vénériens. Vous souvieigne de ce que 
advint en Rome deux cens Ix ans après la fonda- 
tion d'icelle. Un jeune gentil homme romain, ren- 
contrant on mons Caelion une dame latine nommée 
Vérone, mute et sourde de nature, luy demanda 
avecques gesticulations italicques, en ignorance 
d'icelle surdité, quelz sénateurs elle avoit rencontré 
par la montée ? Elle, non entendent ce qu'il disoit, 
iifltigina estre ce qu'elle pourpensoit, et ce que un 
jeune home naturellement demande d'une femme. 
Adoncques par signes, qui en amour sont incom- 
parablement plus attractifz, efficaces et vallables 
que parolles, le tira à part en sa maison; signes 
luy feist que le jeu luy plaisoit, en fin, sans de 
bouche mot dire, feirent beau bruit de culletis. 

« L'aultre, qu'elles ne feroient à nos signes res- 
ponse aulcune, elles soubdain tomberoient en ar- 
rière, comme reallement consententes à nos tacites 
demandes. Ou, si signes aulcuns nous faisoient 
responsifz à nos propositions, ilz seroient tant fol- 
lastres et ridicules que nous mesmes estimerions 
leurs pensemens estre venereicques. Vous sçavez 
comment à Croquignoles, quand la nonnain scur 
Fessue feut par le jeune briffault Dam Royddimet 
engroissée, et la groisse congnue, appellée par 
l'abesse en Chapitre et arguée de inceste, elle 
s'excusoit, alléguante que ce n'avoit esté de son 
consentement, ce avoit esté par violence et par la 

force du frère Royddimet. L'abbesse, replicante et 
disante : « Meschante, c'estoit on dortouoir, pour- 
quoy ne crioys-tu à la force ? Nous toutes eussions 
couru à ton ayde. » Respondit qu'elle ne ausoit 
crier on dortouoir, pour ce qu'on dortouoir y a 
silence sempiternelle. « Mais, dist l'abbesse, mes- 
chante que tu es, pourquoy ne faisois tu signes 
à tes voisines de chambre? — Je, respondit la Fes- 
sue, leurs faisois signes du cul tant que povois, 
mais personne ne me secourut. — Mais, demanda 
l'abbesse, meschante, pourquoy incontinent ne me 
le veins tu dire et l'accuser reguliairement ? Ainsi 
eusse je faict, si le cas me feust advenu, pour de- 
monstrer mon innocence. — Pource, respondit la 
Fessue, que, craignante demourer en péché et 
estât de damnation, de paour que ne feusse de 
mort soubdaine praevenue, je me confessay à luy 
avant qu'il departist de la chambre, et il me bailla 
en pénitence non le dire ne déceler à personne. 
Trop énorme eust esté le péché révéler sa con- 
fession, et trop détestable, davant Dieu et les 
anges. Par adventure eust ce esté cause que le feu 
du Ciel eust ars toute l'abbaye, et toutes feussions 
tombées en abysme, avecques Datan et Abi- 
ron..» 

— Vous, dist Pantagruel, ja ne m'en ferez rire. 
Je sçay assez que toute. moinerie moins crainct les 
commandemens de Dieu transgresser que leurs 
statu tz provinciaulx. Prenez doncques un homme. 

Nazdecabre me semble idoine : il est mut et sourd 
de naissance. » 



CHAPITRE XX 
Comment Nazdecabre par signes respond à Panurge, 

AZDECABRE feut mandé, et au lende* 
main arriva. Panurge, à son arrivée, 
luy donna un veau gras, un demy 
pourceau, deux bussars de vin, une 
charge de bled et trente francs en menue mon- 
noyé ; puis le mena davant Pantagruel, et, en prae- 
sence des gentilz homes de chambre, luy feist tel 
signe : 

Il baisla assez longuement, et en baislant faisoit 
hors la bouche, avecques le poulce de la main dex- 
tre, la figure de la lettre grecque dicte Tau, par 
fréquentes réitérations; puis leva les yeulx au ciel 
et les tournoyoit en la teste comme une chèvre qui 
avorte, toussoit, ce faisant, et profondement sou- 
spiroit. Cela faict, monstroit le default de sa bra- 
guette; puys sous sa chemise print son pistolandier 
à plein poing, et le faisoit mélodieusement clicquer 
entre ses cuisses; se enclina, fléchissant le genoil 
guausche, et resta tenent ses deux bras sus la poic- 
trine lassez l'un sus l'aultre. 

Nazdecabre curieusement le reguardoit, puys 
leva la main guausche en l'aer, et retint clous en 

poing tous les doigtz d'icelle, excepté le poulce et 
le doigt indice, des quelz il accoubla mollement 
les deux ongles ensemble. 

« J'entends , dist Pantagruel , -ce qu'il praetend 
par cestuj signe : il dénote mariage, et d'abondant 
le nombre trentenaire, scelon la profession des Py- 
thagoriens. Vous serez marié. — Grand mercy, 
dist Panurge, se tournant vers Nazdecabre, mon 
petit architriclin, mon comité, mon algousan, mon 
sbire, mon barizel. » 

Puis leva en l'aêr plus hault la dicte main 
guausche, extendent tous les cinq doigtz d'icelle, 
et les esloignant uns des aultres tant que esloigner 
povoit. « Icy, dist Pantagruel, plus amplement 
nous insinue, par signification du nombre quinaire, 
que serez marié. Et non-seulement efïîancé, es- 
pousé et marié, mais en oultre que habiterez et 
serez bien avant de feste. Car Pythagoras appelloit 
le nombre quinaire nombre nuptial, nopces et ma- 
riage consommé, pour ceste raison qu'il est com- 
posé de Trias, qui est nombre premier impar et 
superflu, et de Dyas, qui est nombre premier par, 
comme de masie et de femelle coublez ensemble- 
ment. De faict, à Rome, jadis, au jour des nopces, 
on allumoit cinq flambeaulx de cire, et n'estoit 
licite d'en allumer plus, feust es nopces des plus 
riches, ne moins, feust es nopces des plus indigens. 
D'advantaige, on temps passé, les Payens implo- 
roient cinq dieux, ou un dieu en cinq bénéfices, 

SUS ceulx que Ton marioit: Juppiter nuptial; Juno, 
praesidente de la feste ; Venus la belle ; Pytho, 
déesse de persuasion et beau parler, et Diane, 
pour secours on travail d'enfantement. 

— O, s'escria Panurge, le gentil Nazdecabre l 
Je luy veulx donner une métairie prés Cinays et un 
moulin à vent en Mirèbalais. » 

Ce faict, le mut esternua en insigne véhémence 
et concussion de tout le corps, se destournant à 
guausche. <x Vertus beuf de boys, dist Pantagruel, 
qu'est ce là ? Ce n'est à vostre adventaige. Il de- 
note que vostre mariage sera infauste et malheu- 
reux. Cestuy estemuement, scelon la doctrine de 
Terpsion, est le démon Socraticque, lequel, faict à 
dextre, signifie qu'en asceurance et hardiment on 
peut faire et aller ce et la part qu'on a délibéré, 
les entrée, progrés et succès seront bons et heu- 
reux ; faict à guausche, au contraire. — Vous, dist 
Panurge, tous jours prenez les matières au pis, et 
tous jours obturbez, comme un aultre Davus. Je 
n'en croy rien. £t ne congneuz oncques sinon en 
déception ce vieulx trepelu Terpsion. — Toutes- 
foys, dist Pantagruel, Ciceron en dict je ne sçay 
quoy, on second livre De Divination. » 

Puys se tourne vers Nazdecabre, et luy faict tel 
signe : il renversa les paulpieres des yeulx contre 
mont, tortoit les mandibules de dextre en senestre, 
tira la langue à demy hors la bouche. Ce faict, 
posa la main guausche ouverte, exceptez le mais- 

tre doigt, lequel retint perpendiculairement sus la 
pauime, et ainsi l'assist au lieu de sa braguette; la 
dextre retint clause en poing, exceptez le pouice, 
lequel droict il retourna arrière soubs l'escelle dex- 
tre, et l'assist au dessus des fesses, on lieu que les 
Arabes appellent al Kaiim, Soubdain après chan- 
gea, et la main dextre tint en forme de la se- 
nestre, et la posa sus le lieu de la braguette; la 
guausche tint en forme de la dextre, et la posa sus 
Val Katim. Cestuy changement de mains réitéra 
par neuf foys. A la neuviesme remist les paulpieres 
des jeulx en leur position naturelle ; aussi feist les 
mandibules et la langue; puys jecta son regard 
biscle sus Nazdecabre, branlant les baulevres, 
comme font les cinges de séjour, et comme font 
les connins mangeans avoine en gerbe. 

Adoncques Nazdecabre éleva en Taër la main 
dextre toute ouverte, puys mist le pouice d'icelle 
jusques à la première articulation entre la tierce 
joincture du maistre doigt et du doigt médical, les 
resserrant assez fort au tour du pouice, le reste des 
joinctures d'iceulx retirant on poing et droictz exten- 
dent les doigtz indice et petit. La main ainsi com- 
posée posa sus le nombril de Panurge, mouvent 
continuellement le pouice susdict, et appuyant icelle 
main sus les doigtz petit et indice comme sus deux 
jambes. Ainsi montoit d'icelle main successivement 
à travers le ventre, le stomach, la poictrine et le 
cdul de Panurge; puys au menton et dedans la 

bouche luy mist le susdict poulce branslaDt; pujrs 
luy en frota le nez, et, montant oultre aux yeulx, 
faignoit les luy vouloir crever avecques le poulce. 
A tant Panurge se fascha, et taschoit se défaire et 
retirer du mut. Mais Nazdecabre continuoit, luj 
touchant avecques celuy poulce branslant, mainte- 
nant les yeulx, maintenant le front et les limittes de 
son bonnet. 

En fin Panurge s'escria, disant : « Par Dieu, 
maistre fol, vous serez battu si ne me laissez; si 
plus me faschez, vous aurez de ma main un masque 
sus vostre paillard visaige. — Il est, dist lors frère 
Jan, sourd; il n'entend ce que tu luy diz, couillon. 
Faictz luy en signe une gresle de coups de poing 
sus le mourre. — Que diable, dist Panurge, veult 
praetendre ce maistre Alliboron? Il m'a presque 
poché les yeulx au beurre noir. Par Dieu, da ju- 
randiy je vous festoiray d'un banquet de nazardes, 
entrelardé de doubles chinquenaudes. » Puys le 
laissa, luy faisant la petarrade. 

Le mut, voyant Panurge démarcher, gaingna le 
davant, Tarresta par force, et luy feist tel signe : 
il baissa le braz dextre vers le genoil tant que po- 
voit Textendre, clouant tous les doigtz en poing, et 
passant le poulce entre les doigtz maistre et indice ; 
puys avecques la main guausche frottoit le dessus 
du couJbte du susdict braz dextre, et peu à peu à 
ce frottement levoit en l'aër la main d'icelluy jus- 
ques au coubte et au dessus ; soubdain la rabaissoit 

comme davant, puys à intervalles la relevoit, la ra- 
baissoit et la monstroit à Panurge. 

Panurge, de ce fasché, leva le poing pour frap- 
per le mut ; mais il rêvera la praesence de Panta- 
gruel, et se retint. Alors dist Pantagruel : « Si les 
signes vous faschent, ô quant vous fascheront les 
choses signifiées ! Tout vray à tout vray consone . 
Le mut praetend et dénote que serez marié, coqu, 
battu et desrobbé. — Le mariage, dist Panurge, je 
concède; je nie le demourant, et vous prie me faire 
ce bien de croyre que jamais homme n'eut en femme 
et en chevaulx heur tel que m'est prédestiné. » 

CHAPITRE XXI 

Comment Panurge prent conseil d'ung vieil poète 
françois nommé Kaminagrobis. 

E ne pensoys, dîst]Pantagruel, jamais 
rencontrer homme tant obstiné à ses 
appréhensions comme je vous voy. 
Pour toutesfoys vostre doubte esclar- 
cir, suys d'advis que mouvons toute pierre. Enten- 
dez ma conception : les cycnes, qui sont oyseaulx 
sacrez àApollo, ne chantent jamais, sinon quand ilz 
approchent de leur mort, mesmement en Meander, 
fleuve de Phrygie; je le diz pource que iElianus et 
Alexander Myndius escrivent en avoir ailleurs veu 
plusieurs mourir, mais nul chanter en mourant, de 
Rabelais. III. 1 5 

mode que chant de c^rcne est praesaige certain de 
sa mort prochaine, et ne meurt que préalablement 
n'ajt chanté. Semblablement les poètes, qui sont 
en protection de Apollo, approchans de leur mort, 
ordinairement deviennent prophètes, et chantent 
par Apolline inspiration, vaticinans des choses fu- 
tures. 

« J'aj d'adventaige souvent ouy dire que tout 
homme vieulx, décrépit et prés de sa fin, facilement 
divine des cas advenir. Et me souvient que Aris- 
tophanes, en quelque comédie, appelle les gens 
vieulx Sibylles, 

'O 8è Yspwv (TtêuXXta. 

« Car, comme nous, estans sus le moule, et de 
loing voyans les mariniers et voyagiers dedans leurs 
naufz en haulte mer, seulement en silence les con- 
sidérons, et bien prions pour leur prospère abour- 
dement ; mais, lors qu'ilz approchent du havre, et 
par parolles et par gestes les saluons et congratu- 
lons de ce que à port de saulveté sont avecques 
nous arrivez, aussi les anges, les heroes, les bons 
daemons, scelon la doctrine des Platonicques, voyans 
les humains prochains de mort, comme de port trés- 
ceur et salutaire, port de repous et de tranquilité, 
hors les troubles et sollicitudes terrienes, les saluent, 
les consolent, parlent avecques eulx, et ja commen- 
cent leurs communicquer art de divination. 

« Je ne vous aliegueray exemples antiques de 

Iseac, de Jacob, de Patroclus envers Hector, de 
Hector envers Achilles, de Polynestor envers Aga- 
memnon et Hecuba, du Rhodien célébré par Posi- 
donius, de Calanus Indian envers Alexandre le 
grand, de Orodes envers Mezentius, et aultres; 
seulement vous veulx ramentevoir le docte et preux 
chevallier Guillaume du Bellay, seigneur jadis de 
Langey, lequel on mont de Tarare mourut le xo de 
janvier, l'an de son aage le climatere, et de nostre 
supputation l'an i543, en compte romanicque. Les 
troys et quatre heures avant son decés il employa 
en parolles viguoureuses, en sens tranquil et serain 
nous praedisant ce que depuis part avons veu, part 
attendons advenir, combien que pour lors nous 
semblassent ces prophéties aulcunement abhor- 
rentes et estranges, par ne nous apparoistre cause 
ne signe aulcun présent prognostic de ce qu'il prae- 
disoit. 

«Nous avons icy, prés la Villaumere, un homme 
et vieulx et poète : c'est Raminagrobis, lequel en 
secondes nopces espousa la grande Guorre, dont 
nasquit la belle Bazoche. J'ay entendu qu'il est en 
l'article et dernier moment de son decés. Trans- 
portez vous vers luy, et oyez son chant. Pourra 
estre que de luy aurez ce que prae tendez, et par 
luy ApoUo vostre doubte dissouldra. — Je le veulx, 
respondit Panurge. Allons y, Epistemon, de ce pas, 
de paour que mort ne le praevieigne. Veulx tu venir, 
frère Jan ? — Je le veulx, respondit frère Jan, bien 

voluntiers, pour l'amour de toy, couillette, car ^ 
t'ayme du bon du foye. » 

Sus l'heure feut par eulx chemin prins, et, arri- 
vans au logis poêticque, trouvèrent le bon vieillard 
en agonie, avecques maintien joyeulx, face ouverte 
et reguard lumineux. 

Panurge, le saluant, luy mist on doigt médical 
de la main guausche, en pur don, un anneau d'or 
en la palle duquel estoit un sapphyr oriental beau 
et ample; puys, à l'imitation de Socrates, luy offrit 
un beau coq blanc, lequel, incontinent posé sus son 
lict, la teste élevée en grande alaigresse, secoua 
son pennaige, puys chanta en bien hault ton. Cela 
faict, Panurge requist courtoisement dire et exposer 
son jugement sus le doubte du mariage praetendu. 
Le bon vieillard commenda luy estre apporté ancre, 
plume et papier. Le tout feut promptement livré. 
Adoncques escripvit ce que s'ensuyt : 

Prenez-la, ne la prenez pas. 
Si vous la prenez, c'est bien faict. 
Si ne la prenez, en effect. 
Ce sera œuvré par compas. 

Gualloppez, mais allez le pas. 
Reculiez, entrez y de faict. 
Prenez-la, ne [la prenez pas]. 



Jeusnez, prenez double repas, 
Defaictez ce qu'estoit re faict. 
Refaictez ce qu*estoit defaict. 
Soubhaytez-luy vie et trespas. 
Prenez-la, ne [la prenez pasj. 

Pujs leurs bailla en main et leurs dist : « Allez, 
enfans, en la guarde du grand Dieu, des cieulx, et 
plus de cestuy affaire ne de aultre que soit ne me 
inquiétez. J'ay ce jourd'huy, qui est le dernier de 
may et de moy, hors ma maison, à grande fatigue 
et difficulté, chassé un tas de \illaines, immondes 
et pestilentes bestes, noires, guarres, fauves, blan- 
ches, cendrées, grivolées, les quelles laisser ne me 
vouloient à mon aise mourir, et par fraudulentes 
poinctures, gruppemens harpyiacques, importunitez 
freslonnicques, toutes forgées en Tofficine de ne 
sçay quelle insatiabilité, me evocquoient du doulx 
pensement on quel je aequiesçois, contemplant et 
voyant, et ja touchant et guoustant le bien et félicité 
que le bon Dieu a praeparé à ses fidèles et esleuz en 
Taultre vie et estât de immortalité. Déclinez de leur 
voye, ne soyez à elles semblables; plus ne me mo- 
lestez, et me laissez en silence, je vous supply. » 




:MP: 

CHAPITRE XXII 

Comment Panurge pairocine à l'ordre des fratres 

Mendians. 



ssANT de la chambre de Raminagrobis, 
Panurge, comme tout e£Frayé, dist : 
« Je croy, par la vertus Dieu, qu'il est 
hereticque, ou je me donne au diable. 
Il mesdict des bons pères mendians Cordeliers et 
Jacobins, qui sont les deux hémisphères de la chris- 
tianté, et par la gyrognoraonique circumbilivagina- 
tion desquelz, comme par deux filopendoles cœli* 
vages, tout Tantonomatic matagrabolisme de l'Eclise 
romaine, soy sentente emburelucoquée d'aulcun 
baragouinage d'erreur ou de haeresie, homocentri- 
calement se trémousse. Mais que, tous les diables, 
luy ont faict les paouvres diables de Capussins et 
Minimes? Ne sont iiz assez meshaignez, les paou- 
vres diables? Ne sont ilz assez enfumez et perfumez 
de misère et calamité, les paouvres haires extraictz 
deichtbyophagiê? £st il, frère Jan, par ta foy, en 
estât de salvation? Il s'en va, par Dieu, damné 
comme une serpe à trente mille bottées de diables. 
Mesdire de ces bons et vaillans piliers d'eclise! 
Appeliez vous cela fureur poëticque? Je ne m'en 
peuz contenter; il pèche villainement, il blasphème 
contre la religion. J'en suys fort scandalisé. — Je, 

dist frère Jan, ne m'en soucie d'un bouton. Hz 
mesdisent de tout le monde ; si tout le monde mes- 
dist d'eulx, je n'y prétends aulcun interest. Voyons 
ce qu'il a escript. » 

Panurge leut attentement l'escripture du bon 
vieillart, puys leur dist : « Il resve, le paouvre 
beuveur : je l'excuse toutesfoys ; je croy qu'il est 
près de sa fin. Allons faire son epitaphe. Par la 
response qu'il nous donne, je suys aussi saige que 
oncques puys ne fourneasmes nous. Escoute ça, 
Epistemon, mon bedon. Ne l'estimez tu pas bien 
résolu en ses responses? Il est, par Dieu, sophiste 
argut, ergoté et naïf. Je guaige qu'il est Marrabais. 
Ventre beuf ! comment il se donne guarde de mes- 
prendre en ses parolles ! Il ne respond que par dis- 
jonctives. Il ne peult ne dire vray, car à la vérité 
d'icelles suffist 1 une partie estre vraye. O quel 
patelineuxl Sainct Jago de Bressuire, en est il 
encoresde l'eraige? — Ainsi, respondit Epistemon, 
protestoit Tiresias, le grand vaticinateur, au 
commencement de toutes ses divinations, disant 
apertement à ceulx qui de luy prenoient advls : 
« Ce que je diray adviendra, ou ne adviendra poinct. » 
Et est le style des prudens prognosticqueurs. — 
Toutesfoys, dist Panurge, Juno luy creva les deux 
yeulx. — Voyre, respondit Epistemon, par despit 
de ce que il avoit mieulx sententié que elle sus le 
doubte propousé par Juppiter. — Mais, dist Panurge, 
quel diable possède ce maistre Raminagrobis, qui 

ainsi sans propous, sans raison, sans occasion, mes- 
dictdes paouvres beatz pères Jacobins, Mineurs et 
Minimes? Je en suys grandement scandalisé, je 
vous affîe, et ne me en peuz taire. Il a grefvement 
péché. Son ame s'en va à trente mille panerées de 
diables. 

— Je ne vous entends poinct, respondit Epis- 
temon, et itie scandalisez vous mesmes grandement, 
interprétant perversement des fratres Mendians ce 
que le bon poëte disoit des bestes noires , faulves 
et aultres. Il ne l'entend, scelon mon jugement, en 
telle sophisticque et phantasticque allégorie. Il parle 
absolument et proprement des pusses, punaises, 
cirons , mousches , culices et aultres telles bestes , 
lesquelles sont unes noires, aultres fauves, aultres 
cendrées, aultres tannées et basanées, toutes im- 
portunes, tjrannicques et molestes, non es malades 
seulement, mais aussi à gens sains et viguoureux. 
Par adventure a il des ascarides, lumbriques et ver- 
mes dedans le corps; par adventure patist il, comme 
est en y£gypte et lieux confins de la mer Erithrée 
chose vulgaire et usitée, es bras ou jambes quelque 
poincture de draconneaulx grivolez, que les Arabes 
appellent Meden. Vous faictez mal, aultrement ex- 
pousant ses paroUes, et faictez tord au bon poète 
par detraction, et es dictz fratres par imputation de 
tel meshain. Il fault tousjours de son presme inter- 
préter toutes choses à bien. 

— Aprenez moy , dist Panurge , à congnolstre 

mousches en laict! Il est, par la vertus Dieu, haere- 
ticque. Je diz haereticque formé, haereticque clavelé, 
haereticque brusiable, comme une belle petite horo- 
ioge. Son ame s*en va à trente mille charrettées de 
diables. Sçavez vous où? Cor Bieu, mon amy, 
droict dessoubs la scelle persée de Proserpine, de- 
dans le propre bassin infernal on quel elle rend 
l'opération fécale de ses djsteres, à cousté guaus- 
che de la grande chauldiere , à trois toises prés les 
grjphes de Lucifer, tirant vers la chambre noire de 
Demiourgon. Ho le villain ! » 

CHAPITRE XXIII /" 

* « 

Comment Panurge faict discours pour retourner \ 

à Kaminagrobis. 

ETOURNONS, dist Panurge, continuant, 
l'admonester de son salut. Allons on 
nom, allons en la vertus de Dieu. Ce 
sera œuvre charitable à nous faicte. 
Au moins, s^il perd le corps et la vie, qu'il ne 
damne son ame. Nous le induirons à contrition 
de son péché, à requérir pardon es dictz tant beatz 
pères, absens comme praesens, et en prendrons 
acte, affin qu'après son trespas ilz ne le declairent 
haereticque et damné, comme les farfadetz feirent 
de la praevosté d'Orléans, et leurs satisfaire de 
l'oultrage, ordonnant par tous les convens de ceste 

i6 

province aux bons pères religieux force bribes, 
force messes, force obitz et anniversaires, et que, 
au jour de son trespas, seropiternellement ilz ayent 
tous quintuple pitance, et que le grand bourraba* 
quin, plein du meilleur, trote de ranco par leurs 
tables, tant des burgotz, layz et brifFaulx, que des 
presbtres et des clercs, tant des novices que des 
profés. Ainsi pourra il de Dieu pardon avoir. 

« Ho, ho! je me abuse, et me esguare en mes 
discours! Le diable me emport si je y voys! Vertus 
Dieu! la chambre est desja pleine de diables. Je les 
oy desja soy pelaudans et entrebattans en diable à 
qui humera l'ame raminagrobidicque , et qui pre- 
mier de broc en bouc la portera à messer Lucifer. 
Houstez vous de là. Je ne y voys pas. Le diable 
mè emport si je y voys ! Qui sçait s'ilz useroient 
de qui pro quo, et, en lieu de Raminagrobis, grup- 
peroient le paouvre Panurge quitte? Hz y ont 
maintes foys failly, estant safrané et endebté. 
Houstez vous de là. Je ne y voys pas. Je meurs, 
par Dieu , de maie raige de paour. Soy trouver 
entre diables affamez! entre diables de faction! 
entre diables negotians ! Houstez vous de là. Je 
guage que, par mesme doubte, à son enterrement 
n'assistera Jacobin, Cordelier, Carme, Capussîn, 
Theatin ne Minime. Et eulx saiges! Aussi bien ne 
leurs a il rien ordonné par testament. Le diable me 
emport si je y voys ! 

(( S'il est damné, à son dam. Pourquoy mesdisoit 

il des bons pères de religion ? Pour quoy les avoit il 
chassé hors sa chambre sus Theure que il avoit plus 
de besoing de leur ayde, de leurs dévotes prières, 
de leurs sainctes admonitions? Pour quoy par tes- 
tament ne leurs ordonnoit il au moins quelques 
bribes, quelque bouffaige, quelque carreleure de 
ventre, aux paouvres gens, qui n'ont que leur vie 
en ce monde? Y aille qui vouldra aller. Le diable 
me bmport si je y voys ! Si je y allois, le diable me 
emporteroit. Cancre ! Houstez vous de là ! 

a Frère Jan, veulx tu que praesentement trente 
mille charretées de diables t'emportent? Fays trois 
choses : Baille moy ta bourse, car la croix est con- 
traire au charme, et te adviendroit ce que nagueres 
advint à Jan Dodin, recepveur du Couldrayau gué 
de Vede, quand les gens d'armes rompirent les 
planches. Le pinart, rencontrant sus la rive frère 
Adam Couscoil, Cordelier observantin de Myre^ 
beau, luy promist un habit, en condition qu'il 
le passast oultre l'eau à la cabre morte sus ses 
espaules, car c'estoit un puissant ribault. Le pacte 
feut accordé. Frère Couscoil se trousse jusques aux 
touilles, et charge à son dôurs, coznme un beau 
petit sainct Christophle , le dict suppliant Dodin. 
Ainsi le portoit guayement, comme iEneas porta 
son père Anchises hors la conflagration de Troie, 
chantant un bel Ave, maris sttlla. Quand ilz f eurent 
au plus parfond du gué, au dessus de la roue du 
moulin, il luy demanda s'il avoit poinct d'argent 

SUS luy. Dodin respondit qu'il en avoit pleine gib- 
bessiere, et qu'il ne se deffiast de la promesse faicte 
d'un habit neuf. « Comment ! disl frère Couscoil, 
(( tu sçaiz bien que, par chapitre exprés de notre 
« reigle, il nous est riguoureusement défendu porter 
« argent sus nous. Malheureux es tu bien certes, 
« qui me as faict pécher en ce poinct! Pourquoj 
(( ne laissas tu ta bourse au meusnîer? Sans faulte 
(( tu en seras présentement puny, et si jamais je te 
« peuz tenir en nostre chapitre à Myrebeau, tu 
« auras du Miserere jusques à vitulos. » Soubdain se 
descharge, et vous jecte Dodin en pleine eau la 
teste au fond. 

« A cestuy exemple, frère Jan, mon amy doulx, 
affîn que les diables t'emportent mieulx à ton aise, 
baille moy ta bourse, ne porte croix aulcune sus 
toy. Le danger y est évident. Ayant argent, por- 
tant croix, iîz te jecteront sus quelques rochiers, 
comme les aigles jectent les tortues pour les casser, 
tesmoing la teste pelée du poète ^Eschylus, et 
tu te ferois mal, mon amy, j'en seroys bien fort 
marry, ou te laisseront tomber dedans quelque 
mer, je ne sçay. où,* bien loing, comme tomba 
Icarus, et seroit par après nommée la mer Entom- 
mericque. 

« Secondement, sois quitte, car les diables ayment 
fort les quittes, je le sçay bien, quant est de moy: 
les paillards ne cessent me mugueter et me faire la 
court, ce que ne souloient, estant safrané et endebté. 

L'ame d un aome endebté est toute hectique et dis^ 
crasîée : ce n'est viande à diables. 

(c Tiercement, avecques ton froc et ton domino 
de grobis, retourne à Raminagrobis. En cas que 
trente mille batelées de diables ne t'emportent ainsi 
qualifié, je payeraj pinthe et fagot, et, si pour ta 
sceureté tu veulx compaignie avoir, ne me cherchez 
pas, non. Je t'en advise. Houstez vous de là, je n'y 
voys pas. Le diable m'emport si je y voys l 

— Je ne m'en souciroys, respondit frère Jan, pas 
tant par adventure que l'on diroyt, ayant mon brag- 
mard on poing. — Tu le prens bien,dist Panurge, 
et en parles comme docteur subtil en lard. On 
temps que j'estudiois à l'eschole de Tolete, le ré- 
vérend Père en diable Picatris, recteur de la faculté 
diabolologicque, nous disoit que naturellement les 
diables craignent la splendeur des espées, aussi 
bien que la lueur du soleil. De faict. Hercules, 
descendent en enfer à tous les diables, ne leurs 
feist tant de paour, ayant seulement sa peau de lion 
et sa massue, comme par après feist iEneas, estant 
couvert d'un harnoys resplendissant, et guarny de 
son bragmard bien à poinct fourby et desrouillé à 
i'ayde et conseil de la Sibylle Cumane. 

« C'estoit, peut estre, la cause pourquoy le sei- 
gneur Jan Jacques Trivolse , mourant à Chartres, 
demanda son espée, et mourut l'espée nue on 
poing, s'escrimant tout autour du lict, comme vail- 
lant et chevalereux, et par ceste escrime mettant en 

fuyte tous les diables qui le guestoient au passaige 
de la mort. 

« Quand on demande aux Massorethz et Cabal- 
listes pourquoy les diables n'entrent jamais en pa- 
radis terrestre, ilz ne donnent aultre raison, sinon 
que à la porte est un chérubin tenent en main une 
espée flambante. Car, parlant en vraje diabolologie 
de Tolete, je confesse que les diables vrayement 
ne peuvent par coups d'espée mourir; mais je main- 
tiens, scelon la dicte diabolologie, qu'ilz peuvent 
patir solution de continuité, comme si tu couppors 
de travers avecques ton bragmard une flambe de 
feu ardent, ou une grosse et obscure fumée; et 
crient comme diables à ce sentement de solution, 
laquelle leurs est doloreuse en diable. 

« Quand tu voyds le hourt de deux armées, pense 
tu, couillasse, que le bruyt si grand et horrible que 
Ton y oyt provienne des voix humaines, du hurtis 
des harnois, du clicquetis des bardes, du çhaplis des 
masses, du froissis des picques, du bris des lances, 
du cris des navrez^ du son des tambours et trom- 
pettes, du bannissement des chevaulx, du tonnoire 
des escouppettes et canons? Il en est Véritablement 
quelque chose, force est que le confesse. Mais le 
grand e£Proy et vacarme principal provient du deuil 
et ulement des diables, qui, là guestans pelle melle 
les paouvres âmes des blessez, reçoivent coups 
d'espée à l'improviste, et pâtissent solution en la 
continuité de leurs substances aérées et invisibles. 

comme si à quelque lacquais, crocquant les lardons 
de la broche, maistre Hordoux donnoit un coup de 
baston sus les doigts. Puys crient et ulent comme 
diables, comme Mars, quand il feut blessé par 
Diomedes davant Troie, Homère dict avoir crié en 
plus hault ton et plus horrificque effroy que ne fe- 
roient dix mille hommes ensemble. 

<c Mais quoy! nous parlons de harnoys fourbiz 
et d'espées resplendentes. Ainsi n'est il de ton 
bragmard, car, par discontinuation de officier, et 
par faulte de opérer, il est, par ma foj, plus rouillé 
que la claveure d'un vieil charnier. Pourtant faiz 
de deux choses Tune : ou le desrouille bien à poinct 
et guaillard, ou, le maintenant ainsi rouillé, guarde 
que ne retourne en la maison de Raminagrobis. 
De ma part, je n'y voys pas. Le diable m'emport 
si je y voys ! » 

CHAPITRE XXIV 
Comment Panurge prend conseil de Epistemon, 

AissANS la Villaumere, et retournans 

vers Pantagruel, par le chemin Panurge 

s'adressa à Epistemon, et luy dist : 

« Compère, mon antique amy, vous 

voyez la perplexité de mon esprit. Vous sçavez 

tant de bons remèdes. Me sçauriezvous secourir?» 

Epistemon print le propous, et remonstroit à Pa- 

nurge comment la voix publicque estoit toute con- 
sommée en mocqueries de son desguisement, et \uy 
conseilioit prendre quelque peu de ellébore, affin 
de purger cestuy humeur en luy peccant, et re- 
prendre ses accoustremens ordinaires. « Je suys, 
dist Panurge, Epistemon, mon compère, en phan- 
tasie de me marier, mais je crains estre coqu et in- 
fortuné en mon mariage. Pourtant aj je faict veu 
à sainct François le jeune, lequel est au Plessis-lez- 
Tours reclamé de toutes femmes en grande dévotion, 
car il est premier fondateur des Bons Hommes, les- 
quelz elles appetent naturellement, porter lunettes 
au bonnet, ne porter braguette en chausses, que 
sus ceste mienne perplexité d'esprit je n'a je eii re- 
solution aperte. — - C'est, dist Epistemon, vraje- 
ment ung beau et joyeulx veu. Je me esbahys de 
vous que ne retournez à vous mesmes, et que ne 
revocquez vos sens de ce farouche esguarement en 
leur tranquillité naturelle. Vous entendent parler, 
me faictez souvenir du veu des Argives à la large 
perrucque, les quelz, ayans perdu la bataille contre 
les Lacedaemoniens en la controverse de Tyrée, 
feirent veu cheveux en teste ne porter jusques à ce 
qu'ilz eussent recouvert leur honneur et leur terre ; 
du veu aussi du plaisant Hespaignol Michel Doris, 
qui porta le trançon de. grève en sa jambe. Et ne 
sçay lequel des deux seroit plus digne et méritant 
porter chapperon verd et jausne à aureilles de lièvre, 
ou icelluy glorieux cl^ampion , ou Enguerrant , qui 

«n faict le tant long , curieux et fascheux compte , 
oubliant Tart et manière d'escrire histoires, baillée 
parle philosophe Samosatoys ; car, lisant icelluy long 
narré, l'on pense que doibve estre commencement 
et occasion de quelque forte guerre ou insigne mu- 
tation des royaulmes; mais, en fin de compte, on se 
mocque et du benoist champion, et de l'Angloys 
qui le deffîa, et de Enguerrant leur tabellion, plus 
baveux qu'un pot à moustarde. La mocquerie est 
telle que de la montaigne d'Horace, laquelle crjoit 
et lamentojt énormément, comme femme en tra- 
vail d'enfant. A son cris et lamentation accourut 
tout le voisinaige, en expectation de veoir quelque 
admirable et monstrueux enfantement, mais en fin 
ne nasquit d'elle qu'une petite souriz. 

— Non pourtant, dist Panurge,je m'en soubrys. 
Se mocquequi clocque. Ainsi feray comme porte mon 
veu.Or, longtemps a que avons ensemble, vous et 
moy, foy et amitié jurée par Jupiter Philios. Dictez 
m'en vostre advîs : me doibz je marier, ou non ? 

— Certes, respondit Epistemon, le cas est hazar- 
deux; je me sens par trop insuffisant à la resolution. 
Et si jamais feut vray en l'art de medicine le dict du 
vieil Hippocrates de Lango : Jugement difficUe, il 
est en cestuy endroict verissime. J'ay bien en ima- 
gination quelques discours moyennans les quelz 
nous aurions détermination sus vostre perplexité ; 
mais ilz ne me satisfont poinct apertement. Aulcuns 
Platonicques disent que qui peut veoir son Genius 

Rabelais. ///. 17 

peut entendre ses destinées. Je ne comprens pas 
bien leur discipline, et ne suys d'advis que y adhaerez : 
il y a de l'abus beaucoup. J'en aj veu l'expérience 
en un gentil homme studieux et curieux on pays 
d'Estangourre. C'est le poinct premier. 

a Un aultre y a. Si encores regnoient les oracles 
de Juppiter en Amon, de Apollo en Lebadie, 
Delphes, Delos, Cyrrhe, Patare, Tegyres, Preneste, 
Lycie, Colophon; en la fontaine Castallie, prés 
Antioche en Syrie, entre les Branchides; deBacchus 
enDodone; de Mercure en Phares, prés Patras; de 
Apis en iEgypte ; de Serapis en Canobe ; de Faunus 
en Maenalie et en Albunée, prés de Tivoli; de 
Tyresias en Orchomene, de Mopsus en Cilicie, 
d'Orpheus en Lesbos, de Trophonius en Leucadie, 
je seroys d'advis, paradventure non seroys, y aller 
et entendre quel seroit leur jugement sus vostre en- 
treprinse. Mais vous sçavez que tous sont devenuz 
plus mutz que poissons, depuys la venue de celluy 
roy servateur, onquel ont prins fin tous oracles et 
toutes prophéties, comme, advenente la lumière 
du clair soleil^ disparent tous lutins, lamies, lémures, 
guaroux, farfadetz et tenebrions Ores toutesfoys 
qu'encores feussent en règne, ne conseilleroys je 
facillement adjouster foy à leurs responses. Trop de 
gens y ont esté trompez. D'adventaige , je me re- 
corde que Agrippine mist sus à LoUie la belle avoir 
interrogué l'oracle de Apollo Clarius pour entendre 
si mariée elle seroit avecques Claudius l'Empereur 

Pour ceste cause feut premièrement bannie, et de- 
pujs à mort ignominieusement mise. 

— Mais, dist Panurge, faisons mieulx : les Isles 
Ogjgies ne sont loing du Port Sam-Malo ; faisons 
y un voyage après qu'aurons parlé à nostre Roy. En 
l'une des quatre, laquelle plus a son aspect vers 
soleil couchant, on dict, je l'ay leu en bons et an- 
tiques autheurs, habiter plusieurs divinateurs, vati- 
cinateurs et prophètes, y estre Saturne lié de belles 
chaines d'or dedans tine roche d'or, alimenté de 
ambrosie et nectar divin, les quelz journellement 
luy sont des cieulx transmis en abundance par ne 
sçay quelle espèce d'oizeaulx , peut estre que sont 
les mesmes corbeaulx qui alimentoient es desers 
sainct Paul premier hermite, et apertement prédire 
à un chascun qui veult entendre son sort, sa des- 
tinée , et ce que luy doibt advenir, car les Parces 
rien ne fillent, Juppiter rien ne propense et rien 
ne délibère , que le bon père en dormant ne con- 
gnoisse. Ce nous serait grande abbreviation de la- 
beur si nous le oyons un peu sus ceste mienne per- 
plexité. — C'est, respondit Epistemon, abus trop 
évident et fable trop fabuleuse. Je ne iray pas. » 

CHAPITRE XXV 
Commtnt Panurge se conseille à Her Trippa. 

OYEZ cy, dht Epistemon, continuant, 
toutesfoys que ferez aïantque retour- 
nons vers nostre Roy, si me croyez, 
Icy,prés l'isle Bouchart, demeure Her 
Trippa. Vous sçavez comment, par art de astrologie, 
geomantie, chiromantie, metopomaotie et aultres de 
pareille farine, il prasdict toutes choses futures; 
conférons de vostre affaire avecques luy, — De 
cela, respondit Panurge, je ne sçay rien. Bien sçay 
je que, luy un jour parlant au grand Roy des cho- 
ses célestes et transcendentes, les lacquaisde court, 
par les degrez, entre les huys, sabouloient sa 
femme à plaisir, laquelle estoit assez bellastre. Et 
it, voyant toutes choses setherées et terrestres sans 
bezicles, discourant de tous cas passez et praesens, 
prEedisant tout l'advenir, seulement ne voioit sa 
femme brimballante, et onsques n'en sceut les nou- 
velles. Bien, allons vers luy, puys qu'ainsi le voulez. 
On ne sçauroit trop apprendre. » 

Au lendemain arrivèrent au logis deHerTrippa. 
Panurge luy donna une robbe de peau de loup^ 
une grande espée bastarde bien dorée à fourreau 
de velours, et cinquante beaulx angelots, puis fa- 
miliairement avecques liiy conféra de son affaire. 
De première venu^ Her Trippa, le regardant 

en face, dist : « Tu as la metaposcopie et physio- 
nomie d'un coqu. Je dy coqu scandale et diffamé. » 
PuySy consyderant la main dextre de Panurge en 
tous endroictz, dist: a Ce faulx traict que je voy 
icj au dessus du mons* Jovû oncques ne feut qu'en 
ia main d'un coqu. » Fuys avecques un style feist 
hastivement certain nombre de poinctz divers, les 
accoubla par geomantie, et dist : « Plus vraye n'est 
la vérité qu'il est certain quQ seras coqu bien tost 
après que seras marié. » 

Cela faict, demanda à Panurge l'horoscope de 
sa nativité. Panurge luy ayant baillé, il fabrica 
promptement sa maison du ciel en toutes ses 
parties, et, consyderant l'assiete et les aspectz 
en leurs triplicitez, jecta un grand souspir, et dist : 
« J'avois ja prsedict apertement que tu serois coqu ; 
à cela tu ne povoys faillir. Icy j'en ay d'abondant 
asceurance nouvelle, et te afferme que tu seras coqu. 
D'adventaige , seras de ta femme battu, et d'elle 
seras desrobbé, car je trouve la septiesme maison 
en aspectz tous malings, et en batterie de tous 
signes portans cornes, comme Aries, Taurus, Ca- 
pricorne et aultres. En la carte, je trouve décadence 
de Jovis, ensemble aspect tetragone de Saturne, 
associé de Mercure. Tu seras bien poyvré, homme 
de bien. 

— Je seray, respondit Panurge, tes fortes fieb- 
vres quartaines , vieulx fol , sot mal plaisant que tu 
es. Quand tous coqus s'assembleront, tu porteras 

la baniere. Mais dont me vient ce cyron icj entre 
ces deux doigtz? » Cela disoit tirant droict vers 
Her Trippa les deux premiers doigtz ouvers en 
forme de deux cornes, et fermant on poing tous 
les aultres ; pujs dist à Epistemon : « Voyez cy 
le vray OUus de Martial, lequel tout son estude 
addonnoit à observer et entendre les maulx et 
misères d'aultruy, ce pendent sa femme tenoit le 
brelant. Il , de son .cous té , paouvre plus que ne 
feut Irus, au demourant glorieux, oultrecuydé, in- 
tolérable, plus que dixsept diables, en un mot, 
TmoxoeXaCcov, comme bien proprement telle peaul- 
traille de belistrandiers nommoient les anciens. 
Allons, laissons icy ce fol enraigé, mat de cathene, 
ravasser tout son saoul avecques ses diables privez. 
Je croirois tantost que les diables voulussent servir 
un tel marault. Il ne sçait le premier tràict de phi- 
losophie, qui est : Congnois toy, et, se glorifiant 
veoir un festu en Tœil d'aultruy, ne void une grosse 
souche laquelle luy poche les deux yeulx. C'est un 
tel Polypragmon que descript Plutarche. C'est une 
aultre Lamie, laquelle en maisons estranges, en 
public, entre le commun peuple, voyant plus pe- 
netramment qu'un oince, en sa maison propre estoit 
plus aveugle qu'une taulpe : chés soy riennevoioyt, 
car, retournant du dehors en son privé , oustoit de 
sa teste ses yeulx exemptiles comme lunettes, et les 
cachoit dedans un sabot attaché darriere la porte de 
son logis. » 



/ 

A ces motz print Her Trippa un rameau de ta- 
marix. « Il prend bien, dist Epistemon : Nicander 
la nomme divinatrice. — Voulez vous, dist Her 
Trippa, en sçavoir plus amplement la vérité par 
pyromantie, par aêromantie, célébrée par Aristo- 
phanes en ses NuéeSy par hydromantie, par lecano- 
mantie, tant jadis célébrée entre les Assyriens et 
exprovée par Hermolaus Barbarus? Dedans un 
bassin plein d'eau je te monstreray ta femme future 
brimballant avecques deux rustres. — Quand , dist 
Panurge, tu mettras ton nez en mon cul, soys recors 
de deschausser tes lunettes. — Par catoptromantie, 
dist Her Trippa , continuant , moyennant laquelle 
Didius Julianus, empereur de Rome, praevoyoit 
tout ce que luy doibvoit advenir : il ne te fauldra 
poinct de lunettes. Tu la voyras en un mirouoir 
brisgoutant aussi apertement que si je te la mons- 
trois en la fontaine du temple de Minerve prés 
Patras. Par coscinomantie, jadis tant religieusement 
observée entre les cerimonies des Romains : ayons 
un crible et des forcettes, tu voyras diables. Par 
alphitomantie, designée par Theocrite en sa P/iar- 
mactutrUj et par aleuromantie, meslant du froment 
avecques de la farine. Par astragalomantie : j'ay 
céans les projectz tous pretz. Par tyromantie : j'ay 
un fromaige de Brehemont à propous. Par gyro- 
mantie : je te feray icy tournoyer force cercles, les 
quels tous tomberont à gausche, je t'en asceure. Par 
sternomantie : par ma foy tu as le pictz assez mal 

proportionné. Par libanomantie : il ne fault qu'un 
peu d'encent. Par gastromantie , de laquelle en 
Ferrare longuement usa la dame Jacoba Rhodogine 
engastrimythe. Par cephaleonomantie , de laquelle 
user souloient les Alemans, routissans la teste d'un 
asne sus des charbons ardens. Par ceromantie : là, 
par la cire fondue en eaue, tu voiras la figure de ta 
femme et de ses taboureurs. Par capnomantie : sus 
des charbons ardens nous mettrons de la semence 
de pavot et de sisame. O chose gualante 1 Par 
axinomantie : fais icy provision seulement d'une 
coingnée et d'une pierre gagate, la quelle nous 
metterons sus la braze. O comment Homère en use 
bravement envers les amoureux de Pénélope ? Par 
onymantie : ayons de Thuylle et de la cire. Par 
tephramantie : tu voiras la cendre en l'aêr figurante 
ta femme en bel estât. Par botanomantie : j'ay icj 
des fueilles de saulge à propos. Par sycomantie, ô 
art divine 1 en feueilles de figuier. Par ichthyomantie, 
tant jadis célébrée et practiquée par Tiresias et 
Polydamas, aussi certainement que jadis estoit faict 
en la fosse Dina on bois sacré à Apollo, en la terre 
des Lyciens. Par chœromantie : ayons force pour- 
ceaulx, tu en auras la vescie. Par cleromantie, 
comme l'on trouve la febve on guasteau la vigile 
de l'Epiphane. Par anthromantie , de laquelle usa 
Heliogabalus, empereur de Rome : elle est quelque 
peu fascheuse, mais tu l'endureras assez, puis que 
tu es destiné coqu. Par stichomantie sibylÛne ; par 

onomatomantie. Comment as tu nom? — Masche- 
merde, respondit Panurge. — Ou bien par alec- 
tryomantie : je feray icj un cerne gualantement, 
lequel je partiray, toy yoyant et considérant, en 
vingt et quatre portions equales. Sus chascune je 
figureray une lettre de l'alphabet : sus chascune 
lettre je poseray un grain de froment, puys lasche- 
ray un beau coq vierge à travers. Vous voirez, je 
vous affie, qu'il mangera les grains posez sus les 
lettres 

C. O. Qi U. S. E. R. A. 

aussi fatidicquement comme soubs l'empereur Va- 
lens, estant en perplexité de sçavoir le nom de son 
successeur, le coc vaticinateur et alectryomantic 
mangea sus les lettres 0.E.O.2^. 

« Voulez vous en sçavoir par l'art de aruspicine, 
par extispicine, par augure prins du vol des oyzeaulx, 
du chant des oscines, du bal solistime des canes. — 
Par estronspicine, respondit P|inurge. — Ou bien 
par necromantie? Je vous feray soubdain resusciter 
quelqu'un peu cy devant mort,^comme feist Apollo- 
nius de Tyane envers Achilles, comme feist la Phi- 
tonisse en prsesence de Saul, lequel nous en dira 
le totage, ne plus ne moins que à l'invocation de 
Erictho un deffunct praedist à Pompée tout le pro- 
grés et issue de la bataille Pharsaiicque ; ou, si avez 
paour des mors, comme ont naturellement tous 
coquz, je useray seulement de sciomantie. 

i8 

— Va, respondit Paourge, fol enraigé, au diable, 
et te faiz lanterner à quelque Albanoys, si auras un 
chapeau poinctu. Diable, que ne me conseillez tu 
aussi bien tenir une esmeraulde, ou la pierre de 
hyène, soubs la langue? ou me munir de langues 
depuputzet de cœurs de ranes Yerdes?ou manger 
du cœur et du foye de quelque dracon , pour, à la 
voix et au chant des cjcnes et oizeaulx, entendre 
mes destinées, comme faisoient jadis les Arabes on 
pays de Mésopotamie ? A trente diables soit le coqu, 
cornu , marrane , sorcier au diable , enchanteur de 
TAntichrist! 

« Retournons vers nostre Roy. Je suys asceuré 
que de nous content ne sera , s'il entend une foys 
que soyons icy venuz en la tesniere de ce diable 
engiponné. Je me repens d'y estre venu, et donne- 
rois voluntiers cent nobles et quatorze roturiers, en 
condition que celluy qui jadis souffloit on fond de 
mes chausses', prsesentement de son crachatz luy 
enluminast les mou^aches. Vray Dieu 1 comment il 
m'a perfumé de fascherie et diablerie , de charme 
et de sorcellerie I Le diable le puisse emporter ! 
Dictez Amen, et allons boyre. Je ne feray bonne 
chère de deux, non de quatre jours. » 

CHAPITRE XXVI 

Comment Panurge prent conseil de frère Jan 
des Entommeures, 

ANURGE estoit fasché des propous de 
Her Trippa , et , avoir passé la bour- 
gade de Huymes, s'adressa à frère 
Jan,' et luj dist becguetant et soy 
grattant l'aureille guausche: a Tien moy un peu 
joyeulx, mon bedon. Je me sens tout matagrabolisé 
en mon esprit des propous de ce fol endiablé. 
Escoute, _ 
Couillon mignon, 

Couillon moignon, c. de renom, 

c. pâté, c. naté, 

c. plombé, c. laie té, 

c. feutré, c. calfaté, 

c. madré, c. relevé, 

c. de stuc, c. de crotesque, 

c. Arabesque, c. asseré, 

c. troussé à la levresque,c. antiquaire, 

c. asceuré, c. guarancé, 

c. calandre, c. requamé, 

c. diapré, c. estamé, 

c. martelé, c. entrelardé, 

c. juré, c. bourgeois, 

c. grené, c. d'esmorche, 



140 



LIVRE III, CHAPITRE XXVI 



c. endesvé, 
c. palle toqué, 
c. lyripipié, 
c. vernissé, 
c. de bresil, 
c. organizé, 
c. de passe, 
c. d'estoc, 
c. forcené, 
c. entassé, 
c. farcy, 
c. polly, 
c. poudrebif, 
c. positif, 
c. génitif, 
c. gigantal, 
c. oval, 
c. claustrai, 
c. viril, 
c. de respect, 
c. de séjour, 
c. massif, 
c. manuel, 
c. absolu, 
c. membru, 
c. gémeau, 
c. Turquoys, 
c. brislant, 
c. estrillant, 



c. goildronné, 
c. aposté, 
c. désiré, 
c. d'ebene, 
c. de bouys, 
c. Latin, 
c. à croc, 
c. effréné, 
c. affecté, 
c. compassé, 
c. bouffy, 
c. jolly, 
c. brandi f, 
c. gérondif, 
c. actif, 
c. vital, 
c. magistral, 
c. monachal, 
c; subtil, 
c. de relés, 
c. d'audace, 
c. lascif, 
c. guoulu, 
c. résolu, 
c. cabus, 
c. courtoys, 
c. fécond, 
c. sifflant, 
c. gent. 

c. urgent, 

c. duisant, 

c. prompt, 

c. fortuné, 

c. coyrault, 

c. de haulte lisse, 

c. requis, 

c. cullot, 

c: de raphe, 

c. ursin, 

c. deparaige, 

c. patronymicque, 

c. Guespin, 

c. d'Âlgamala, 

c. robuste, 

c. d'appétit, 
c. secourable, 
c. redoub table, 
c. affable, 
c. mémorable, 
c. palpable, 
c. ba'rdable, 
c. tragicque, 
c. Transpontin, 
c. digestif, 
c. incarnatif, 
c. sigillatif, 
c. ronssinant, 
c. refaict, 



c. banier, 
c. brusquet, 
c. prinsaultier, 
c. clabault, 
c. usual, 
c. exquis, 
c. fallot, 
c. picardent, 
c. Guelphe, 
c. de triage, 
c. de mesnage, 
c. pouppin, 
c. d'Alidada, 
c. d'Algebra, 
c. venuste, 
c. insuperable, 
c. agréable, 
c. espo van table, 
c. profitable, 
c. notable, 
c. musculeux, 
c. subsidiaire, 
c. satyricque, 
c. repercussif, 
c. convulsif, 
c restauratif, 
c. masculinant, 
c. baudouinant, 
c. fulminant, 

c. tonnant, c. estincelant, 

c. martelant, c. arietant, 

c. strident, c. aromatisant, 

c. timpant, c. diaspermatisant, 

c. pimpant, c. ronflant, 

c. paillard, c. pillard, 

c. guaillard, c. hochant, 

c. brochant, c. talochant, 

c. avorté, c. eschalloté, 

c. syndicqué, c. farfouillant, 

c. belutant, c. culbutant, 

« Couillon hacquebutant, couillon cuUetant, frère 
Jan mon amy, je te porte révérence bien grande, 
et te reservoys à bonne bouche; je te prie, diz 
moj ton advis. Me dois je marier ou non ? » 

Frère Jan luy respondit en alaigresse d'esprit, 
disant : « Marye toj de par le diable, marie toy, et 
carrillonne à doubles carrillons de couillons. Je diz 
et entends le plus toust que faire pourras. Dés huy 
au soir faiz en crier les bancs et le challit. Vertus 
Dieu ! à quand te veulx tu reserver ? Sçaiz tu pas 
bien que la fin du monde approche? Nous en 
sommes huy plus prés de deux trabutz et demie 
toise que n'estions avant hier. L' Antichrist est desja 
né, ce m'a l'on dict. Vray est que il ne faict en- 
cores que esgratigner sa nourrisse et ses gouver- 
nantes, et ne monstre encores les thesaurs, car il 
est encores petit. Crescite, Nos qui vivimus, multiplia 

camini, il est escript. C'est matière de bréviaire. 
Tant que le sac de bled ne vaille trois patacz, et le 
bussart de vin que six blancs. Vouldrois tu bien 
qu'on te trouvast les couilles pleines au jugement? 
Dum venerit judicarc ? 

— Tu as, dit Panurge, Pesprit moult limpide et 
serain, frère Jan, couillon métropolitain, et parles 
pertinemment. C*est ce dont Leander deAbjde en 
Asie, nageant par la mer Hellesponte pour visiter 
s*amie Hero de. Seste en Europe, prioit Neptune 
et tous les dieux marins : 

Si en allant je suys de toqs choyé. 
Peu au retour me chault d'estre noyé. 

« Il ne vouloit poinct mourir les couilles pleines. 
Et suys d'advis que dorénavant, en tout mon Sal- 
migondinoys, quand on vouldra par justice exécuter 
quelque malfaicteur, un jour ou deux davant, on le 
face brisgoutter en onocrotale, si bien que en tous 
ses vases spermaticques ne reste de quoy protraire 
ung Y gregoys. Chose si précieuse ne doibt estre 
follement perdue. Par adventure engendrera il un 
home : ainsi mourra il sans regret, laissant home 
pour home. » 

CHAPITRE XXVII 

Comment frère Jan joyeusement conseille Panurge. 

AR sainct Rigomé, dist frère Jan, Pa- 
nurge, mon amj doulx, je ne te con- 
seille chose que je ne feisse, si j'estoys 
en ton lieu. Seulement ayez esguard 
et consyderation de tous jours bien lier et continuer 
tes coups. Si tu y fays intermission, tu es perdu, 
paouvret, et t'adviendra ce que advient es nour- 
risses. Si elles désistent alaicter enfans, elles per- 
dent leur laict. Si continuellement ne exercez ta 
mentule, elle perdra son laict, et ne te servira que 
de pissotière; les couilles pareillement ne te servi- 
ront que de gibbessieres. Je t'en advise, mon amy. 
J'en ay veu l'expérience en plusieurs qui ne l'ont 
peu quand ilzvouloient, car ne Tavoient faict quand 
le povoient. Aussi par non usaige sont perduz tous 
privilèges, ce disent les clercs. Pourtant, fillol, 
maintien tout ce bas et menu populaire troglodyte 
en estât de labouraige sempiternel. Donne ordre 
qu'ilz ne vivent en gentilz homes, de leurs rantes, 
sans rien faire. 

— Ne dea, respondit Panurge, frère Jan, mon 
couillon guausche, je te croiray. Tu vas rondement 
en besogne. Sans exception ne ambages tu m'as 
apertement dissolu toute craincte qui me povoit 
intimider. Ainsi te soit donné des cieulx tousjours 

bas et roydde opérer. Or, doncques, àtaparolle, je 
me mariray, il n'y aura poinct de faulte ; et si auray 
tousjours belles chambrières, quand tu me viendras 
veoir, et seras protecteur de leur sororité. Voylà 
quand à la première partie du sermon. 

— Escouie, dist frère Jan, l'oracle des cloches de 
Varenes : que disent elles ? 

— Je les entends, respondit Panurge. Leur son 
est, par ma soif, plus fatidicque que des chauldrons 
de Juppiter en Dodone. Escoute : 

Maiie toy, marie toy, 

Marie, marie. 
Si tu te marie, marie, 
f Tresbien t'en trouveras, veras, veras, 

Marie, marie. 

« Je te asseure que je me mariray ; tous les elemens 
me y invitent. Ce mot te soit comme une muraille 
de bronze. 

« Quant au second poinct, tu me semblés aulcu- 
nement doubter, voyre deffier, de ma paternité, 
comme ayant peu favorable le roydde dieu des 
jardins. Je te supply me faire ce bien de croire que je 
Tay à commandement, docile, bénévole, attentif, 
obéissant en tout et par tout. Il ne luy fault que 
lascher les longes, je diz l'aiguillette, lui monstrer 
de prés la proye, et dire : « Haie, compaignon ! » 
Et, quand ma femme future seroit aussi gloutte du 
plaisir vénérien que feut oncques Messalina, ou la 
marquise de Oinsestre en Angleterre, je te prie 
Kabtlah. III. 19 

croire que )e Taj encores plus copieux au conten- 
tement. 

« Je ne ignore que Salomon dict, et en parloit 
comme clerc et sçavant. Depuys luy, Aristoteles 
a declairé Testre des femmes estre de soy insatiable, 
mais je veulx qu'on saiche que, de mesme qualibre, 
j'ay le ferrement, infatiguable. Ne me allègue poinct 
ici en paragon les fabuleux ribaulx Hercules, Pro- 
culus, Caesar et Mahumet, qui se vente en son Al- 
choran avoir en ses genitoires la force de soixante 
guallefretiers. Il a menty, le paillard. 

« Ne me alléguez poinct Tlndian tant célébré 
par Theophraste, Pline et Athenaeus, lequel, 
avecques Tayde de certaine herbe, le faisoit en un 
jour soixante et dix fois et plus. Je n'en croy rien, 
le nombre est supposé : je te prie ne le croyre. Je 
te prie croire, etnecroyras chose que ne soitvraye, 
mon naturel, le sacre Ityphalle, Messer Cotai d'Al- 
bingues , estre le prime del monde, Escoute çà , 
couillette. Veidz tu oncques le froc du moine de 
Castres? Quand on le posoit en quelque maison, 
feust à descouvert, feust à cachettes, soubdain par 
sa vertus horrifîcque tous les manens et habitansdu 
lieu entroient en ruyt, bestes et gens, homes et 
femmes, jusques aux ratz et aux chatz. Je te jure 
qu'en ma braguette j'ay aultres foys congneu cer- 
taine énergie encore plus anomale. Je ne te par- 
leray de maison ne de buron, de sermon ne de 
marché, mais, à la passion qu'on jouoit à sainct 

Maixent, entrant un jour dedans le parquet, je 
veidz par la vertus et occulte propriété d'icelle, 
soubdainement tous, tant joueurs que spectateurs, 
entrer en tentation si terrificque qu'il ne y eut 
ange , home , diable , ne diablesse , qui ne voulust 
biscoter. Le portecole abandonna sa copie, celluy 
qui jouoit sainct Michel descendit par la volerie, 
les diables sortirent d'enfer et y emportoient toutes 
ces paovres femmelettes, mesme Lucifer se des- 
chajna. Somme, voyant le desarrojr, je debarquay 
du lieu, à l'exemple de Caton le Censorin, lequel, 
voyant par sa prsesence les festes Floralies en des- 
ordre, désista estre spectateur. » 

CHAPITRE XXVIII 

Commtnt frère Jan reconforte Panurge sus le doubte 

du coqûage. 

E t'entends , dist frère Jan ; mais le 
temps matte toutes choses. Il n'est le 
marbre ne le porphyre qui n'ayt sa 
vieillesse et décadence. Si tu ne en es 
là pour ceste heure, peu d'années après subsé- 
quentes je te oiray confessant que les couilles 
pendent à plusieurs par faulte de gibbessieres. 
Desja voy je ton poil grisonner en teste. Ta barbe, 
par les distinctions du gris, du blanc, du tanné et du 
noir, me semble une mappemonde. Reguarde icy : 

voy là Asie; icy sont Tigris et Euphrates; voy là 
Afrique ; icj est la montaigne de la Lune ; voydz 
tu les paluz du Nil? Deçà est Europe; vojdz tu 
Theleme? Ce touppet icy tout blanc, sont les 
Mons Hyperborées. Par ma soif, mon amy, quand 
les neiges sont es montaignes, je diz la teste et le 
menton , il n'y a pas grand chaleur par les valées 
de la braguette. 

— Tes maies mules, respondit Panurge. Tu 
n'entends pas les Topiques. Quand la neige est sus 
les montaignes, la fouldre, Tesclair, les lanciz, le 
mau lubec, le rouge grenat, le tonnoire, la tem- 
peste, tous les diables sont par les vallées. Enveulx 
tu veoir l'expérience ? Va on pays de Souisse, et 
considère le lac de Wunderberlich, à quatre lieues 
de Berne, tirant vers Sion. Tu me reproches mon 
poil grisonnant, et ne consydere poinct comment il 
est de la nature des pourreaux, es quelz nous 
voyons la teste blanche, et la queue verde, droite 
et vigoureuse. 

« Vray est que en moy je recongnois quelque signe 
indicatif de vieillesse, je diz verde vieillesse, ne le 
diz à personne. Il demourera secret entre nous 
deux. C'est que je trouve le vin meilleur et plus à 
mon goust savoureux que ne soulois, plus que ne 
souloisje crains la rencontre du mauvais vin. Note que 
cela argue je ne sçay quoy du ponent, et signifie 
que le midy est passé. Mais quoy? Gentil compai- 
gnon tousjours, autant ou plus que jamais ; je ne 

crains pas cela, de par le diable ; ce n'est là où me 
deuk. Je crains que, par quelque longue absence 
de nostre roy Pantagruel, au quel force est que 
je face compaîgnie, voire allast il à tous les diables, 
ma femme me face coqu. Voy là le mot peremptoire. 
Car tous ceulx a qui j'en ay parlé me en menassent, 
et afferment qu'il me est ainsi prédestiné des 
cieulx. 

— Il n'est, respondit frère Jan , coqu qui veult. Si 
tu es coqu, ergo ta femme sera belle; ergo tu seras 
bien traicté d'elle; ergo tu auras des amis beaucoup ; 
trgo tu seras sauhé. Ce sont Topicques monachales. 
Tu ne en vauldras que mieulx, pécheur; tu ne feuz 
jamais si aise ; tu n'y trouveras rien moins ; ton bien 
acroistra d'advantaige. S'il est ainsi prédestiné, y 
vouldrois tu contrevenir? diz, Couillon flatry, c. 
moisy, 

c. rouy, c. chaumeny, 
c. poitry d'eaue froyde, c. pendillant, 

c. transy, c. appellant, 

c. avallé, c. guavasche, 

c. fené, c. esgrené, 

c. esrené, c. incongru, 

c. de faillance, c. forbeu, 

c. hallebrené, c lanterné, 

c. prosterné, c. embrené, 

c. engroué, c. amadoué, 

c. ecremé, c. exprimé. 

c. supprimé, 
c. rétif, 
c. moulu, 
c. dissolu, 
c. morfondu, 
c. djscrasié, 
c. disgratié, 
c. flacque, 
c. esgoutté, 
c. acravanté, 
c. escharbotté, 
c. mitre, 
c. baratté, 
c. bimbelotté, 
c. entouillé, 
c. vuidé, 
c. chagrin, 
c. démanché, 
c. véreux, 
c. vesneux, 
c. malandré, 
c. thlasié, 
c. spadonicque, 
c historié, 
c. farineux, 
c. hergneux, 
c. gangreneux, 
c. croustelevé, 
c. dépenaillé. 



c. chetif, 
c. putatif, 
c. mervoulu, 
c. courbatu, 
c. malautru, 
c. biscarié, 
c. liegé, 
c. diaphane, 
c. desgousté. 
c. chippoté, 
c. hallebotté, 
c. chapitré, 
c. chicquané, 
c. eschaubouillé, 
c. barbouillé, 
c. riddé, 
c. hâve, 
c. morné, 
c. pesneux, 
c. forbeu, 
c. meshaigné, 
c. thlibié, 
c. sphacelé, 
c. deshinguandé, 
c. farcineux, 
c. varicqueux, 
c. véreux, 
c. esclopé, 
c. franfreluché. 

c. matté, 
c. guoguelu, 
c. trepelu, 
c. trépané, 
c. basané, 
c. éviré, 
c. feuilleté, 
c. estiomené, 
€. etrippé, 
c. nieblé, 
c. syncopé, 
c. ripoppé, 
c. dechicqueté, 
c. ventouse, 
c. effructé, 
c. gersé^ 
c. pantois^ 
c. fusté, 
c. de godalle, 
c. fistuieux, 
c. langoureux, 
c. maleficié, 
c. hectique, 
c. usé, 
c. quinault, 
c. matagrabolisé, 
c. macéré, 
c. paralyticque, 
c. dégradé. 



c. frelatté, 
c. farfelu, 
c. mitonné, 
c. boucané, 
c. effilé, 
c. vietdazé, 
c. manné, 
c. extirpé, 
c. constippé. 
c. greslé, 
c. soufleté, 
c. buffeté, 
c. corneté, 
c. talemousé, 
c. balafré, 
c. eruyté, 
c. putois, 
c. poulsé, 
c. frilieux, . 
c. scrupuleux, 
c. fellé, 
c. rance, 
c. diminutif, 
c. tintalorisé, 
c. marpault, 
c. rouillé, 
c. indague, 
c'. antidaté, 
c. manchot. 

€. perclus, 

€. de ratepenade, 

c. de petarrade. 

c. halle, 

c. dessiré, 

c. hebefeé, 

c. cornant, 

c. appellant, 

c. barré, 

c. assassiné, 

c. devalizé, 

c. anonchaly, 

c. de matafain, 

c. badelorié, 

c. deschalandé, 



c. confus, 
c. maussade, 
c. acablé, 
c. assablé, 
c. désolé, 
c. décadent, 
c. solœcisant, 
c. mince, 
c. ulcéré, 
c. bobeliné, 
c. engourdelj, 
c. aneanty, 
c. de zéro, 
c. frippé, 
c. febricitant, 



(( Couillonnas au diable, Panurge mon amy, 
puys qu'ainsi t*est praedestiné, vouldrois tu faire 
retrogader les planètes, démancher toutes les 
sphaeres célestes, propouser erreur aux Intelligences 
motrices, espoincter les fuzeaulx^ articuler les ver- 
toilz, calumnier les bobines, reprocher les detri- 
choueres, condempner les frondrillons, defiUer les 
pelotons des Parces? Tes fiebvres quartaines, 
couillu ! tu ferois pis que les Géants. Vien çà, couil- 
laud. Aimerois tu mieulx estre jaloux sans cause que 
coqu sans congnoîssance ? 

— Je ne vouldrois, respondit Panurge, estre ne 
l'un ne Taultre. Mais, si j'en suys une fois adverty, 

je y donneray bon ordre, ou bastons fauldront on 
monde. Ma foy, frère Jan, mon meilleur sera pointt 
ne me marier. Ëscoute que me disent les cloches à 
teste heure que sommes plus prés : 

Marie poinct, marie poinct, 

Poinct, poinct, poinct, poinct. 
Si tu te marie, marie poinct, marie poinct, 
Poinct, poinct, poinct, poinct. 
Tu t'en repentiras, tiras, tiras; 
Coqu seras. 

a Digne vertus de Dieu ! je commence entrer en 
fascherie. Vous aultres, cerveaulz enfrocquez, n'y 
sçavez vous remède aulcun? Nature a elle tant 
destitué les humains que l'homme marié ne puisse 
passer ce monde sans tomber es goulphres et dan- 
giers de coqûage? 

— Je te veulx, dist frère Jan, enseigner un 
expédient moyenant lequel jamais ta femme ne te 
fera coqu sans ton sceu et ton consentement. — 
Je t'en prie, dist Panurge , couillon velouté ; or 
diz, mon âmy. — Prends, dist frère Jan, l'anneau 
de Hans Carvel, grand lapidaire du roy de Melinde. 
.Hans Carvel estoit home docte , expert , studieux, 
home de bien, de bons sens, de bon jugement, 
débonnaire, charitable, aulmonsnier, philosophe; 
joyeulx au reste, bon compaignon, et raillart, si 
oncques en feut; ventru quelque peu, branslants de 
teste, et auculnement malaisé de sa personne. Sus 
ses vieux jours, il espousa la fille du baillif Con- 

20 

cordât, jeune, belle, frisque, gualante, advenente, 
^ratieuse par trop envers ses voisins et serviteurs. 
Dont advint, en succession de quelques hebdomades, 
qu'il en devint jalons comme ung tigre, et entra en 
soubson qu'elle se faisoit tabourer les fesses d'ail- 
leurs; pour à la quelle chose obvier lui faisoit tout 
plein de beauix comptes touchant les désolations 
advenues par adultère, luj lisoit souvent la Légende 
des preudes femmes ^hipveschoii depudicité, luyfeist 
un livre des louanges de fidélité conjugale, détestant 
fort et ferme la meschanceté des ribauldes mariées, 
et luy donna un beau carcan tout couvert de 
sapphyrs orientaulx. Ce non obstant , il la voioyt 
tant délibérée et de bonne chère avecques ses voi- 
sins que de plus en plus croissoit sa jalousie. Une 
nuyct, entre les aultres, estant avecques elle couché 
en telles passions, songea qu'il parloit au diable 
et qu'il luy comptoit ses doléances. Le diable le re- 
confortoit, et luy mist un anneau on maistre doigt, 
disant : « Je te donne cestuy anneau : tandis que 
l'auras on doigt, ta femme ne sera d'aultruy char- 
nellement congneue sans ton sceu et consentement. 
— Grand mercy, dist Hans Carvel, Monsieur le 
diable. Je renye Mahon si jamais on me l'oste du 
doigt. » Le diable disparut, Hans Carvel tout joyeubc 
s'esveigla, et trouva qu'il avoit le doigt on comment 
a nom de sa femme. Je oubliois à compter comment 
sa femme, le sentent, reculait le cul en arrière, 
comme disant : « Ouy, nenny, ce n'est pas ce qu'il 

y fault mettre », et lors sembloit à H ans Carvel 
qu'on luj voulus t desrobber son anneau. N'est ce 
remède infaillible? A cestuy exemple, faiz, si me 
crojs, que continuellement tu ayes l'anneau de ta 
femme au doigt. » 
Ici feut fin et du propous et du chemin. 

CHAPITRE XXIX. 

Comment Pantagruel faict assemblée d'un théologien, 
d*un medicin, d'un légiste et d'un philosophe, pour 
la perplexité de Panurge. 

RRiVEZ au palais, comptèrent à Pan- 
tagruel le discours de leur voyage et 
lui monstrerent le dicté de Ramina- 
grobis. Pantagruel, l'avoir leu et re- 
leu, dist : 

« Encores n'ay je veu response que plus me plaise. 
Il veult dire sommairement qu'en l'entreprinse de 
mariage chascun doibt estre arbitre de ses propres 
pensées, et de soy mesmes conseil prendre. Telle a 
tousjours esté mon opinion, et autant vous en diz 
la première foys que m'en parlastes. Mais vous en 
mocquiez tacitement, il m'en soubvient, et congnois 
que phiiautie et amour de soy vous déçoit. Faisons 
aultrement. Voicy quoy : tout ce que sommes 
et qu'avons consiste en trois choses : en l'ame, on 
corps, es biens. A la conservation de chascun des 

troys respectivement sont aujourd'hui destinées 
trojs manières de gens : les théologiens à Tame, 
les medicins au corps, les jurisconsultes aux biens. 
Je sujs d'advis que dimanche nous ayons icj à 
dipner un théologien, un medicin et un juriscon- 
sulte. Avecques eulx ensemble nous conférerons de 
vostre perplexité. 

— Par sainct Picault , respondit Panurge , nous 
ne ferons rien qui vaille, je le voj desja bien. Et 
voyez comment le monde est vistempenardé ; nous 
baillons en garde nos âmes aux théologiens, lesquelz 
pour la plupart sont haereticques ; nos corps es 
medicins, qui tous abhorrent les medicamens, jamais 
ne prenent medicine; et nos biens es advocatz, 
qui n'ont jamais procès ensemble. 

— Vous parlez en courtisan, dist Pantagruel. 
Mais le premier poinct je nie, voyant l'occupation 
principale, voyre unicque et totale des bons théo- 
logiens estre emploictée par faictz., par dictz, par 
escriptz, à extirper les erreurs et haeresies, tant s'en 
faultqu'ilz en soient entachez, et planter profunde- 
ment es cueurs humains la vraye et vive foy catho- 
licque. 

(( Le second je loue , voyant les bons medicins 
donner tel ordre à la partie prophylactique et con- 
servatrice de santé en leur endroict qu'ilz n'ont 
besoing de la therapeutice et curative par medi- 
camens. 

(( Le tiers je concède, voyant les bons advocatz 

tant distraictz en leurs patrocinations et responses 
du droict d'aultruy qu'ilz n'ont temps ne loisir 
d'entendre à leur propre. 

« Pourtant, dimanche prochain, ayons pour théo- 
logien nostre père Hippothadée, pour medicin 
notre maistre Rondibilis, pour légiste nostre amy 
Brid'oye. Encores suys je d'advis que nous entrons 
en la tétrade pythagoricque, et pour soubrequart 
ayons nostre féal le philosophe Trouillogan, 
attendu mesmement que le philosophe perfaict, et 
tel qu'est Trouillogan, respond assertivement de 
tous doubtes proposez. Carpalim, donnez ordre 
que les ayons tous quatre dimanche prochain à 
dipner. 

— Je croy, dist Epistemon , qu*en toute la 
patrie vous ne eussiez mieulx choisy. Je ne diz 
seulement touchant les perfections d'un chascun en 
son estât , les quelles sont hors tout dez de jugement, 
mais d'abondant en ce que Rondibilis marié est, 
ne Tavoit esté, Hippothadée oncques ne le feut et 
ne l'est, Brid'oye l'a esté et ne l'est, Trouillogan 
l'est et Ta esté. Je releveray Carpalim d'une peine : 
je iray inviter Brid'oye , si bon vous semble, lequel 
est de mon antique congnoissance, et au quel j'ay à 
parler pour le bien et advencement d'un sien hon- 
neste et docte filz, lequel estudie à Tholose soubs 
l'auditoire du tresdocte et vertueux Boissonné. 

— Faictes, dist Pantagruel, comme bon vous sem- 
blera, et advisez si je peuz rien pour l'advencement 

du filz et dignité du seigneur Boissonné, lequel je 
ayme et révère comme l'un des plus sufïisans qui 
soit huy en son estât; je me y employray de bien 
bon cœur. » 



CHAPITRE XXX 

Comment Hippothadée, théologien, donne conseil à 
Panurge sus Ventreprinse de mariage, 

E dipner, au dimanche subséquent, 
ne feut sitost prest comme les invitez 
comparurent » excepté Brid'oye , lieu- 
tenant de Fonsbeton. Sus l'apport 
de la seconde table , Panurge en parfonde révé- 
rence dist : 

(( Messieurs, il n'est question que d'un mot. Me 
doibs-je marier ou non? Si par vous n'est mon 
doubte dissolu, je le tiens pour insoluble comme 
sont Insolubilia de Alliaco. Car vous estes tous 
esleuz, choisiz et triez, chascun respectivement en 
son estaty comme beaulx pois sus le volet. » 

Le Père Hippothadée, à la semonce de Panta- 
gruel et révérence de tous les assistans , respondit 
en modestie incroyable : 

« Mon amy, vous nous demandez conseil, mais 
premier fault que vous mesmes vous conseillez. 
Sentez vous importunement en vostre corps les ai- 
guillons de la chair? — Bien fort, respondit Panurge, 




PANTAGRUEL l59 

ne vous desplaise, nostre Père. — Nonfaictil,di8t 
Hippothadée, mon amy. Mais^ en cestuy estrif, 
avez vous de Dieu le don et grâce spéciale de 
continence? — Ma foy non, respondit Panurge. 
— Mariez vous donc, mon amy,distHippothadée, 
car trop meilleur est soy marier que ardre on feu 
de concupiscence. — C'est parlé cela, s'escria Pa- 
nurge, gualantement, sans circumbiiivaginer au tour 
du pot. Grand mercy, monsieur nostre Père. Je 
me mariray sans poinct de faulte, et bien tost; je 
vous convie à mes nopces. Corpe de galline, nous 
ferons chère lie. Vous aurez de ma livrée, et si 
mangerons de l'oye , cor beuf, que ma femme ne 
roustira poinct. £ncores vous priray je mener la 
première danse des pucelles, s'il vous plaist me faire 
tant de bien et d^honneur, pour la pareille. Reste un 
petit scrupule à rompre. Petit, diz je, moins que 
rien. Seray je point coqu ? — Nenny dea, mon amy, 
respondit Hippothadée, si Dieu plaist. — 1 la 
vertus de Dieu, s''escria Panurge, nous soyt en ayde ! 
Où me renvoyez vous, bonnes gens? Aux condi- 
tionales, les quelles en dialectique reçoivent toutes 
contradictions et impossibilitez. Si mon mulet 
Transalpin voloit, mon mulet Transalpin auroit 
aesles. Si Dieu plaist, je ne serai point coqu; je 
seray coqu, si Dieu plaist. Dea, si feust condition 
à laquelle je peusse obvier, je ne me desespererois 
du tout. Mais vous me remettez au conseil privé 
de Dieu, en la chambre de ses menuz plaisirs. Où 

prenez vous le chemin pour y aller, vous aukres 
François ? Monsieur nostre Père, je croy que vostre 
mieulx sera ne venir pas à mes nopces, le brujt et 
la triballe des gens de nopces vous romperoient 
tout le testament. Vous aymez repous, silence et 
solitude, vous n*y viendrez pas, ce croy je. Et puis 
vous dansez assez mal, et seriez honteux menant 
le premier bal. Je vous envoiray du rillé en vostre 
chambre, de la livrée nuptiale aussy. Vous boirez 
à nous, s'il vous plaist. 

— Mon amy, dist Hippolhadée, prenez bien mes 
paroUes, je vous en prie. Quand je vous diz : S*U 
plaist à Dieu, vousfaysje tort? Est ce mal parlé? Est 
ce condition blasphème ou scandaleuse? N'est ce 
honorer le Seigneur créateur, protecteur, servateur ? 
N'est ce le recongnoistre unicque^dateur de tout 
bien? N'est ce nous declairer tous dépendre de 
sa bénignité? Rien sans luy n'estre, rien ne valoir, 
rien ne povoir, si sa saincte grâce n'est sus nous 
infuse? N'est ce mettre exception canonicque à 
toutes nos entreprinses, et tout ce que proposons 
remettre à ce que sera disposé par sa saincte volunté, 
tant es cieulx comme en la terre? N'est ce vérita- 
blement sanctifier son benoist nom? Mon amy, 
vous ne serez poinct coqu, si Dieu plaist. Pour 
sçavoir sur ce quel est son plaisir, ne fault entrer 
en desespoir, comme de chose absconse et pour la- 
quelle entendre fauldroit consulter son conseil privé, 
et voyager en la chambre de ses tressainctz plaisirs. 

Le boQ Dieu nous a faict ce bien, qu'ilz nous 
les a révélez, annoncez, declairez et apertement 
descriptz par les sacres Bibles. Là vous trouverez 
que jamais ne serez coqu, c'est à dire que jamais 
vostre femme ne sera ribaulde, si la prenez issue de 
gens de bien, instruicte en vertus et honnesteté, 
non ayant hanté ne fréquenté compaignie que de 
bonnes meurs, aymant et craignant Dieu, aymant 
complaire à Dieu par foy et observation de ses 
sainctz commandemens , craignant l'offenser et 
perdre sa grâce par default de foy et transgression 
de sa divine loy, en laquelle est rigoureusement 
défendu adultère, et commendé adhaerer unicque- 
ment à son mary, le chérir , le servir, totalement 
l'aymer après Dieu. Pour renfort de ceste disci- 
pline, vous, de vostre cousté, l'entretiendrez en 
amitié conjugale, continuerez en preudhomie, luy 
monstrerez bon exemple, vivrez pudicquement, 
chastement, vertueusement, en vostre mesnaige, 
comme voulez qu'elle , de son cousté, vive, car, 
comme le mirouoir est dict bon et perfaict, non 
celluy qui plus est orné de dorures et pierreries, 
mais celluy qui véritablement représente les formes 
objectes, aussi celle femme n'est la plus à estimer 
laquelle seroit riche, belle, élégante, extraicte de 
noble race, mais celle qui plus s'efforce avecques 
Dieu soy former en bonne grâce et conformer aux 
meurs de son mary. 

a Voyez comment la lune ne prent lumière ne 
Rabelais, lll. si 

de Mercure, ne de Juppiter, ne de Mars, ne 
d'aultre planette ou estoile qui soyt on ciel ; elle 
n'en reçoit que du soleil, son mary, et de luj n'en 
reçoit poinct plus qu'il luy en donne par son infu- 
sion et aspectz. Ainsi serez vous à vostre femme 
en patron et exemplaire de vertus et honnesteté, 
et continuement implorerez la grâce de Dieu à 
vostre protection. 

— Vous voulez doncques, dist Panurge, allant les 
moustaches de sa barbe, que j'espouse la femme 
forte descripte par Salomon ? Elle est morte, sans 
poinct de faulte, je ne la veid oncques, que je 
saiche. Dieu me le veuille pardonner ! Grand mercj 
toutesfoys, mon père. Mangez ce taillon de mas- 
sepain, il vous aydera à faire digestion; puys boirez 
une couppe de hippocras clairet, il est salubre et 
stomachal. Suyvons. » 



CHAPITRE XXXI. 
Comment Kondibilis, mtdicin, conseille Panurge. 

ANURGE, continuant son propous, dist : 
a Le premier mot que dist celluy qui 
escouilloit les moynes beurs à Sans- 
signac, ayant escouillé le fray Caul- 
daureil, feut : « Aulx aultres. » Je diz pareillement : 
« Aulx aultres. » Czà, Monsieur nostre maistre 

Rondibilis, depeschez moy. Me doibz je marier ou 
non? 

— Par les ambles de mon mulet, respondit Rondi- 
bilis, je ne sçay que je doibve respondre à ce pro- 
blème. Vous dictez que sentez en vous lespoignans 
aiguillons de sensualité. Je trouve en nostre faculté 
de medicine , et l'avons prins de la resolution des 
anciens platonicques, que la concupiscence char- 
nelle est refrénée par cinq moyens. Par le vin. — 
Je le croj, dist frère Jan. Quand je suis bienyvre, 
je ne demande qu'à dormir. — J^entends, dis Ron- 
dibilis, par vin prins intemperamment, car par l'in- 
tempérance du vin advient au corps humain refroi- 
dissement de sang, resolution des nerfs, dissipation 
de semence generative, hebetation des sens, perver- 
sion des mouvemens, qui sont toutes impertinences 
à l'acte de génération. De faict, vous voyez painct 
Bacchus, dieu desyvroignes, sans barbe et en habit 
de femme, comme tout efTœminé, comme eunuche 
et escouillé. Aultrement est du vin prins tempere- 
roent. L'antique proverbe nous le désigne, on quel 
est dict que Venus se morfond sans la compaignie 
deCeres et Bacchus. Et estoit l'opinion des anciens, 
scelon le recite Diodore Sicilien, mesmement des 
Lampsaciens, comme atteste Pausanias, que messer 
Priapus feut filz de Bacchus et de Venus. 

(c Secondement, par certaines drogues et plantes, 
les quelles rendent l'home refroidy, maleficié et 
impotent à génération. L'expérience y est en 

nymphœa heraclia, amerine, saule, chenevé, péri- 
clymenos, tamarix, yitex, mandragore, ciguë, orchîs 
le petit, la peau d'un hippopotame, et aultres, les 
quelles dedans les corps humains, tant par leurs vertus 
élémentaires que par leurs proprietez specificques, 
glassent et mortifient le germe prolificque, ou dis- 
sipent les espritz qui le doibvoient conduire aux 
lieux destinez par nature, ou oppilent les voyes et 
conduictz par les quelz povoit estre expulsé ; 
comme, au contraire, nous en avons qui eschauffent, 
excitent et habilitent l'home à l'acte vénérien. — 
Je n'en ay besoing, dist Panurge, Dieu mercy ! Et 
vous, nostre maistre ? Ne vous desplaise toutesfoys ; 
ce que j'en diz n'est par mal que je vous veuille. 
— Tiercement, dist Rondibilis, par labeur assidu, 
car en icelluy est faicte si grande dissolution du 
corps que le sang, qui est par icelluy espars pour 
l'alimentation d'un chascun membre, n'a temps, ne 
loisir, ne faculté, de rendre celle resudation séminale 
et superfluité de la tierce concoction. Nature par- 
ticuliairement se la reserve comme trop plus néces- 
saire à la conservation de son individu qu'à la mul- 
tiplication de l'espèce et genre humain. Ainsi est 
dicte Diane chaste, laquelle continuellement tra- 
vaille à la chasse; ainsi jadis estoient dictz les 
Castres y comme castes, es quelz continuellement 
travailloient les athlètes et soubdars; ainsi escript 
Hippocrates, lib. De Aère, Aqua et locisy de quel- 
ques peuples en Scythie, les quelz , de son temps, 

plus estoient impotens que eunuches à l'esbatement 
vénérien, par ce que continuellement ilz estoient à 
cheyal et au travail ; comme au contraire, disent les 
philosophes, oysiveté estre mère de luxure. 

« Quand Ton demandoit à Ovide quelle cause feut 
parquoy iEgistus devint adultère, rien plus ne res- 
pondoit si non par ce qu'il estoit ocieux. Et qui 
housteroit oysiveté du monde, bien toust periroient 
les ars de Cupido : son arc, sa trousse et ses flèches 
luy seroient en charge inutile , jamais n'en feriroit 
persone, car il n'est mie si bon archier qu'il puisse 
ferir les grues volans par l'aer, et les cerfz relancez 
par les boucaiges, comme bien faisoient les Parthes, 
c'est à dire les humains tracassans et travaillans. Il 
les demande quoys, assis, couchez et à séjour. De 
faict, Theophraste, quelques foys interrogé quelle 
beste, quelle chose il pensoit estre amourettes, res- 
pondit que c'estoient passions des espritz ocieux. 
Diogenes pareillement disoit paillardise estre l'oc- 
cupation des gens non aultrement occupez. Pourtant 
Canachus, Sicyonien sculpteur, voulent donner 
entendre que oysiveté , paresse , non chaloir , 
estoient les gouvernantes de ruffiennerie, feist la 
statue de Venus assise, non debout, comme avoient 
faict tous ses prédécesseurs. 

« Quartement, par fervente estude, car en icelle 
est faicte incredible resolution des espritz, tellement 
qu'il n'en reste de quoy poulser aux lieux destinez 
ceste resudation generative, et enfler le nerf ca- 

verneux, duquel l'office est hors la projecter pour 
la propagation d'humaine nature. Qu'ainsi soit, 
contemplez la forme d'un home attentif à quelque 
estude : vous voirez en luy toutes les artères du 
cerveau bendées comme la chorde d'une arbaleste, 
pour luy fournir dextrement espritz suffîsans à 
emplir les ventricules du sens commun, de Pima- 
gination et appréhension, de la ratiocination et 
resolution, de la mémoire et recordation, et agile- 
ment courir de l'un à l'aultre par les conduictz 
manifestes en anatomie sus la fin du retz admirable 
on quel se terminent les artères, les quelles de la 
senestre armoire du cœur prenoient leur origine, 
et les espritz vitaulx affinoient en longs ambages 
pour estre faictz animaux. De mode que en tel per- 
sonnaige studieux vous voirez suspendues toutes les 
facultez naturelles, cesser tous sens extérieurs; brief, 
vous le jugerez n'estre en soy vivent, estre hors 
soy abstraict par ecstase, et direz que Socrates n'a- 
busoit du terme quand il disoit philosophie n'estre 
aultre chose que méditation de mort. 

« Par adventure est ce pour quoy Democritus se 
aveugla, moins estimant la perte de sa .veue que 
diminution de ses contemplations, les quelles il 
sentoit interrompues par l'esguarement des yeulx. 
Ainsi est vierge dicte Pallas, déesse de sapience, 
tutrice des gens studieux; ainsi sont les Muses 
vierges, ainsi demeurent les Charités en pudicité 
éternelle. Et me soubvient avoir leu que Cupido, 

quelques foys interrogé de sa mère Venus pour quoj 
il a'assailloit les Muses, respondit qu'il les trouvoit 
tant belles^ tant nettes, tant honestes, tant pu- 
dicques et continuellement occupées, Tune à con- 
templation des astres, Taultre à supputation des 
nombres, Taultre à dimension des corps geome- 
tricques, l'aultre à invention rhetoricque, l'aultre à 
composition poêticque, Taultre à disposition de 
musique, que, approchant d'elles^ il desbandoit son 
arc, fermoit sa trousse et extaignoit son flambeau 
par honte et craincte de leur nuire ; puys houstoit 
le bandeau de ses yeulx pour plus apertement les 
veoir en face, et ouyr leurs plaisans chantz et odes 
poeticques. Là prenoit le plus grand plaisir du 
monde, tellement que souvent il se sentoit tout 
ravy en leurs beaultez et bonnes grâces, et s'en- 
dormoit à l'harmonie. Tant s'en fault qu'il les 
voulsist assaillir, ou de leurs estudes distraire. 

« En cestuy article je comprens ce que escript 
Hippocrates on livre susdict, parlant des Scythes, 
et au livre intitulé De Geniture, disant tous humains 
estre à génération impotens es quelz l'on a une foys 
couppé les artères parotides, les quelles sont à 
cousté des aureilles, par la raison cy davant exposée, 
quand je vous parlois de la resolution des espritz et 
du sang spirituel, duquel les artères sont réceptacles ; 
aussi qu'il maintient grande portion de la geniture 
sourdre du cerveau et de l'espine du dours. 

a Quintement, par l'acte vénérien. — Je vous 

attendois là , dist Panurge , et le prens pour moj. 
Use des praecedens qui vouldra. — C'est, dist frère 
Jan , ce que Fray Scjllino, prieur de Sainct Victor 
lez Marseille, appelle macération de la chair. Et 
suys en ceste opinion, aussi estoit l'hermite de 
saincte Radegonde, au dessus de Chinon, que plus 
aptement ne pourroient les hermites de Thebaîde 
macérer leurs corps, dompter ceste paillarde sen- 
sualité, déprimer la rébellion de la chair^ que le fei- 
sant vingt et cinq ou trente fojs par jour. 

— Je voy Panurge , dist Rondibilis , bien pro- 
portionné en ses membres, bien tempéré en ses 
humeurs, bien complexionné en ses espritz, en aage 
compétent, en temps oportun, en vouloir équitable 
de soy marier. S'il rencontre femme de semblable 
température, ilz engendreront ensemble enfans 
dignes de quelque monarchie Transpontine. Le 
plus toust sera le meilleur, s'il veult veoir ses enfans 
pourveuz. 

— Monsieur nostre maistre, dist Panurge, je le 
seray, n'en doubtez , et bien toust. Durant vostre 
docte discours, ceste pusse que j'ay en l'aureille 
m'a plus chatouillé que ne feist oncques. Je vous 
retiens de la feste. Nous y ferons chère et demie, 
je le vous prometz. Vous y amènerez vostre femme, 
s'il vous plaist, avecques ses voisines, cella s'entend, 
et jeu sans villennie. » 

CHAPITRE XXXII. 

Comment Kondibilis declaire coqûage estre naturel- 
lement des apennages de mariage. 

ESTE) dist Panurge, continuant, un 
petit poinct à vuider. Vous avez aul- 
tres foys veu on confanon de Rome 
S. P. Q. R- Si Peu Que Rien seray je 
poinct coqu? 

— Havre de Grâce ! s'escria Rondibilis, que me 
demandez vous? Si serez coqu? Mon amy, je suys 
marié, vous le serez par cy après ; mais escrivez ce 
mot en vostre cervelle avecques un style de fer, que 
tout home marié est en dangier d'estre coqu. 
Coqûage est naturellement des apennages de ma- 
riage. Uumbre plus naturellement ne suyt le corps 
que coqûage suyt les gens mariez. Et quand vous oirez 
dire de quelqu'un ces troys motz : « Il est marié » , 
si vous dictez: a II est doncques, ou a esté, ou sera, 
ou peult estre coqu » , vous ne serez dict imperit 
architecte de conséquences naturelles. 

— Hypochondres de tous les diables, s'escria 
Panurge, que me dictez vous? — Mon amy, res- 
pondit Rondibilis, Hippocrates, allant un jout de 
Lango en Polystylo visiter Democritus le philosophe, 
escrivit unes letres à Dionys, son antique amy, par 
les quelles le prioit que pendent son absence il con- 

22 

duist sa femme chés ses père et mère , les quelz 
estoient gens honorables et bien famez, ne voulant 
qu'elle seule demourast en son mesnaige. Ce néant- 
moins, qu'il veiglast sus elle soingneusement , et 
espiast quelle part elle iroit avecques sa mère, et 
quelz gens la visiteroîent chés ses parens. ccNon^escri- 
voit il , que je me deJSe de sa vertus et pudicité , 
laquelle par le passé m'a esté explorée et congnue ; 
mais elle est femme. » Voy là tout, mon amy. Le 
naturel des femmes nous est figuré par la lune, et 
en aultres choses, et en ceste, qu'elles se mussent, 
elles se constraignent et dissimulent en la veue et 
praesence de leurs mariz. Iceulx absens^ elles prenent 
leur adventaige, se donnent du bon temps, vaguent, 
trotent, déposent leur hypocrisie et se declairent, 
comme la lune en conjunction du soleil n'apparoist 
on ciel ne en terre, mais en son opposition, estant 
au plus du soleil esloingnée, reluist en sa plénitude 
et apparoist toute, notamment on temps de nuyct. 
Ainsi sont toutes femmes femmes. 

« Quand je diz femme, je diz un sexe tant fragil, 
tant variable , tant muable , tant inconstant et im- 
perfaict, que nature me semble, parlant en tout 
honneur et révérence , s'estre esguarée de ce bon 
sens par lequel elle avoit créé et formé toutes choses 
quand elle ha basty la femme ; et , y ayant pensé 
cent et cinq foys, ne sçay à quoy m'en resouldre, 
si non que, forgeant la femme, elle a eu esguard 
à la sociale délectation de l'home et à la perpétuité 

de Tespece humaine plus qu'à la perfection de l*in- 
dividuale muliebrité. 

« Certes, Platon ne sçait en quel ranc il les 
doibve coUoquer, ou des animans raisonnables ou 
des bestes brutes^ car nature leurs a dedans le 
corps posé en lieu secret et intestin un animal , un 
membre, lequel n'est es homes, onquel quelques 
foys sont engendrées certaines humeurs salses, ni- 
treuses, bauracineuses , acres, mordicantes, lanci- 
nantes, chatouillantes amèrement , par la poincture 
et frétillement douloureux des quelles, car ce mem- 
bre est tout nerveux et de vif sentement, tout le 
corps est en elles esbranlé, tous les sens raviz, tou- 
tes affections in terinées, tous pensemensconfonduz. 
De manière que, si nature ne Leurs eust arrousé 
le front d'un peu de honte, vous les voiriez comme 
forcenées courir l'aiguillette plus espovantablement 
que ne feirent oncques les Prœtides, les Mimal- 
lonides ne les Thjades Bacchicques au jour de 
leurs Bacchanales, par ce que cestuy terrible animal 
a coiliguance à toutes les parties principales du 
corps, comme est évident en l'anatomie. 

« Je le nomme animal, suyvant la doctrine tant 
des Academicques que des Peripatelicques^ car, si 
mouvement propre est indice certain de chose 
animée, comme escript Aristoteles, et tout ce qui 
de soy se meut est dict animal, à bon droict Platon 
le nomme animal, recongnoissant en luy mouvemens 
propres de suffocation, de précipitation, de corru- 

gation , de indignation , voire si violens , que bien 
souvent par eulx est tollu à la femme tout aultre 
sens et mouvement, comme si feust lipothymie, 
syncope, epilepsie, apoplexie et vraye resemblance 
de mort. Oultre plus, nous voyons en icelluy dis- 
crétion des odeurs manifeste, et le sentent les 
femmes fuyr les puantes, suyvre les aromaticques. 

a Je sçay que Cl. Galen s'efforce prouver que 
ne sont mouvemens propres et de soy, mais par ac- 
cident, et que aultres de sa secte travaillent à de- 
monstrer que ne soit en luy discrétion sensitive des 
odeurs , mais efficace diverse procedente de la di- 
versité des substances odorées. Mais , si vous exa- 
minez studieusement et pesez en la balance de 
Critolaus leurs propous et raisons, vous trouverez 
que, et en ceste matière et beaulcoup d'aultres, ilz 
ont parlé par guayeté de cœur et affection de re- 
prendre leurs majeurs plus que par recherchement 
de vérité. En cette disputation je ne entreray plus 
avant : seulement vous diray que petite ne est la 
louange des preudes femmes, les quelles ont vescu 
pudicquement et sans blasme, et ont eu la vertus 
de ranger cestuy effréné animal à Tobeissance de 
raison; et feray fin si vous adjouste que, cestuy 
animal assovy, si assovy peut estre, par l'aliment 
que nature luy a prseparé en l'home, sont tous ses 
particuliers mouvemens à but, sont tous ses appetitz 
assopiz , sont toutes ses furies appaisées. Pourtant 
ne vous esbahissez si sommes en dangier perpétuel 

d'estre coquz, nous qui n'avons pas tous jours 
bien de quoy payer et satisfaire au contentement. 

— Vertus d'auitre que d'un petit poisson, dist 
Panurge, n'y sçavez vous remède aulcun en vostre 
art? — Ouy dea, mon amy, respondit Rondibilis, 
et tresbon, du quel je use; et est escript en autheur 
célèbre passé a dix huyct cens ans. Entendez. — 
Vous estez, dist Panurge, par la vertus Dieu ! home 
de bien, et vous ayme tout mon benoist saoul. 
Mangez un peu de ce pasté de coins ; ilz ferment 
proprement l'orifice du ventricule, à cause de quel- 
que stypticîté joyeuse qui est en eulx , et aydent à 
la concoction première. Mais quoy? je parle latin 
davant les clercs. Attendez, que je vous donne à 
boyre dedans cestuy hanat nestorien. Voulez vous 
encores un traictde hippocras blanc? Ne ayez paour 
de l'esquînance, non. Il n'y a dedans ne squinanthi, 
ne zinzembre, ne graine de Paradis; il n'y a que la 
belle cinamone triée et le beau sucre fin , avecques 
le bon vin blanc du cru de la Deviniere, en la plante 
du grand Cormier, au dessus du Noyer Groslier. » 

CHAPITRE XXXIII 

Comment KondibiliSj medicin, donne remède 

à coqûage. 

N tempSy dist Rondibilis, que Juppiter 
feist l'estat de sa maison Olympicque 
et le calendrier de tous ses dieux et 
déesses, ayant estably à un chascun 
jour et saison de sa feste, assigné lieu pour les 
oracles et voyages, ordonné de leurs sacrifices... 

— Feist il poinct, demanda Panurge, comme 
Tintevilie, evesque d'Auxerre? Le noble pontife 
aymoit le bon vin, comme faict tout home de bien ; 
pourtant avoit il en soing et cure spéciale le bour- 
geon, père ayeul de Bacchus. Or est que plusieurs 
années il veid lamentablement le bourgeon perdu 
par les gelées, bruines^ frimatz, verglatz, froidures , 
gresles et calamitez advenues par les festes des 
S. George, Marc, Vital, £utrope^ Philippe, saincte 
Croix, l'Ascension et aultres, qui sont on temps que 
le soleil passe soubs le signe de Taurus, et entra 
en ceste opinion que les saincts susditz estoient 
saincts gresleurs, geleurs et guasteurs du bourgeon. 
Pour tant vouloit il leurs festes translater en hyver , 
entre Noël et l'Epiphanie , les licentiant, en tout 
honneur et révérence, de gresler lors et geler tant 
qu'ilz vouldroient. La gelée lors en rien ne seroit 
dommageable, ains evidentement profitable au 

bourgeon. En leurs lieux mettre les festes dessainct 
Christofle, sainct Jan decoUaz, saincte Magdalene, 
saincte Anne , sainct Dominicque , sainct Laurens , 
voire la my-oust colloquer en may, es quelles tant 
s'en fault qu'on soit en dangier de gelée , que lors 
mestier on monde n'est qui tant soit de requeste 
comme est des faiseurs de friscades, composeurs de 
joncades, agenseurs de feueillades et refraischisseurs 
de vin. 

. — Juppiter, dist Rondibilis , oublia le paouvre 
diable Coqûage, lequel pour lors ne feut praesent. 
Il estoit à Paris, on Palais, sollicitant quelque pail- 
lard procès pour quelqu'un de ses tenanciers et 
vassaulx. Ne sçay quants jours après Coqûage en- 
tendit la forbe qu'on luy avoit faict , désista de sa 
sollicitation par nouvelle sollicitude de n'estre 
forclus de l'estat, et comparut en persone davant 
le grand Juppiter, alléguant ses mentes praecedens 
et les bons et agréables services que aultresfoys luy 
avoit faict, et instantement requérant qu'il ne le 
laissast sans feste, sans sacrifices, sans honneur. 
Juppiter se excusoit, remonstrant que tous ces béné- 
fices estoient distribuez, et que son estât estoit 
clous. Feut toutesfoys tant importuné par messer 
Coqûage que en fin lemist en Testât et catalogue, 
et luy ordonna en terre honneur, sacrifices et feste. 
Sa feste feut, pource que lieu vuide et vacant n'es- 
toit en tout le calendrier^ en concurrence et au 
jour de la déesse Jalousie ; sa domination , sus les 



176 LIVRE ni, CHAPITRE XXXIII 

gens mariez , notamment ceulx qui auroient belles 
femmes; ses sacrifices, soubson, défiance, malen- 
groin, guet, recherche et espies des mariz sur leurs 
femmes, avecques commendement riguoureux à un 
chascun marié de le révérer et honorer, célébrer sa 
feste à double , et luy faire les sacrifices susdictz , 
sus peine et intermination que à ceulx ne seroit 
messer Coqûage en faveur, ayde ne secours, qui ne 
rhonoreroient comme est dict, jamais ne tiendroit 
de eulx compte, jamais n'entreroit en leurs maisons, 
jamais ne hanteroit leurs compaignies, quelques in- 
vocations qu'ilz luy feissent, ains les laisseroit éter- 
nellement pourrir seulz avecques leurs femmes, 
sans corrival aulcun, et les refuyroit sempitemel- 
lement comme hsereticques et sacrilèges, ainsi qu'est 
Tusance des aultres dieux envers ceulx qui deue- 
ment ne les honorent : 

« De Bacchus envers les vignerons, de Cerés en- 
vers les laboureux, de Pomona envers les fruictiers, 
de Neptune envers les nautonniers, de Vulcan en- 
vers les forgerons; et ainsi des aultres. 

« Adjoincte feut promesse au contraire infallible 
qu'à ceulx qui, comme est dict, chomeroient sa feste, 
cesseroient de toute négociation , mettroient leurs 
affaires propres en non chaloir pour espier leurs 
femmes, les resserrer et mal traicter par jalousie, 
ainsi que porte l'ordonnance de ses sacrifices, il 
seroit continuellement favorable, les aymeroit, les 
frequenteroit, seroit jour et nuyct en leurs maisons, 

jamais ne seroient destituez de sa praesence. J'ay 
dict. 

— Ha, ha, ha ! dist Carpalim en riant, vojlà un 
remède encores plus naïf que l'anneau de Hans 
Carvel. Le diable m'emport si je ne le croy ! Le 
naturel des femmes est tel. Comme la fouldre ne 
brise et ne brusle sinon les matières dures, solides, 
resistentes, elle ne se arreste es choses molles, vui- 
des et cedentes ; elle bruslera Tespée d'assier sans 
endommaiger le fourreau de velours ; elle consumera 
les os des corps sans entommer la chair qui les couvre : 
ainsi ne bendent les femmes jamais la contention, 
subtilité et contradiction de leurs espritz, si non 
envers ce que congnoistront leurs estre prohibé et 
défendu. 

— Certes, dist Hippothadée, aulcuns de nos 
docteurs disent que la première femme du monde, 
que les Hebrieux noment Evt, à'poine eust jamais 
entré en tentation de manger le fruict de tout 
sçavoir, s'il neluy eust esté défendu. Qu'ainsi soit^ 
consyderez comment le Tentateur cauteleux luy re- 
membra on premier mot la défense sus ce faicte, 
comme voulent inférer : « Il t'est défendu, tu en 
doibs doncques manger, ou tune seroispas femme.» 

CHAPITRE XXXIV 

Comment Us femmes ordinairement appetent choses 

défendues. 

N temps, dist Carpalim', que j'estois 
ruffîen à Orléans, je n'avois couleur 
de rhetoricque plus valable , ne argu- 
ment plus persuasif envers les dames, 
pour les mettres aux toilles et attirer au jeu d'amours, 
que vivement, apertement, detestablement remons- 
trant comment leurs mariz estoient d'elles jalous. 
Je ne Tavois mie inventé. Il est escript, et en avoDS 
loix, exemples, raisons et expériences quotidianes. 
Ayans ceste persuasion en leurs caboches, elles fe« 
font leurs mariz coquz infalliblement, par Dieu, 
sans jurer, deussent elles faire ce que feirent Semy- 
ramis, Pasiphaé, Egesta, les femmes de Tisle Mandés 
en iEgypte, blasonnées par Hérodote et Strabo, 
et aultres telles mastines. 

— Vrayement, dist Ponocrates, j'ay ouy compter 
que le pape JanXXII, passant un jour par Tabbaye 
de Coingnaufond , feut requis par l'Abbesse et 
mères discrètes leurs concéder un induit moyennant 
lequel se peussent confesser les unes es aultres, 
alléguantes que les femmes de religion ont quelques 
petites imperfections secrètes, les quelles honte in- 
supportable leurs est déceler aux homes confesseurs : 
plus librement, plus familièrement les diroient unes 



PANTAGRUEL 1 79 

aux aultres soubs le sceau de confession, a U n'y a 
a rien, respondit le pape, que voluntiers ne vous oui- 
« troye; mais jeyyoy un inconvénient, c'est que la 
« confession doibtestre tenue secrette. Vous aultres 
« femmes à poine la cèleriez. — Tresbien , dirent 
a elles, et plus que ne font les homes. » Au jour 
propre, le Père Sainct leur bailla une boyte en 
guarde, dedans laquelle il avoit faict mettre une 
petite linote, les priant doulcement qu'elles la ser- 
rassent en quelque lieu sceur et secret, leurs pro- 
mettant en foy de pape oultroyer ce que portoit 
leur requeste si elles la guardoient secrette, ce 
neantmoins leurs faisant défense ri guoreuse qu'elles 
ne eussent à l'ouvrir en façon quelconques, sus 
poine de censure ecclesiasticque et de excommuni- 
cation éternelle. La défense ne feut si tost faicte 
qu'elles grisloient en leurs entendemens d'ardeur 
de veoir qu'estoit dedans, et leurs tardoit que le 
pape ne feut ja hors la porte pour y vacquer. Le 
Père Sainct, avoir donné sa bénédiction sus elles, 
se retira en son logis. Il n'estoit encores trois pas 
hors l'abbaye quand les bonnes dames toutes à la 
fouUe accoururent pour ouvrir la boyte défendue et 
veoir qu'estoit dedans. Au lendemain, le pape les 
visita, en intention, ce leurs sembloit, de leurs 
depescher l'induit ; mais, avant entrer en propous, 
commanda qu'on luy apportast sa boyte. Elle luy 
feut apportée, mais l'oizillet n'y estoit plus. Adonc- 
ques leurs remonstra que chose trop difficile leurs 

seroit receller les confessions , y eu que n'avoient si 
peu de temps tenu en secret la boy te tant recom* 
mandée. 

— Monsieur nostre maistre, vous soyez le très 
bien venu. J'ay prins moult grand plaisir vous oyant, 
et loue Dieu de tout. Je ne vous avois oncques 
puys veu que jouastez à Monspellier avecques nos 
antiques amys Ant. Saporta, Guy Bouguier, Bal- 
thasar Noyer, Tollet, Jan Quentin, François Robinet, 
Jan Perdrier et François Rabelais, la morale comœdie 
de celluy qui avoit espousé une femme mute. — 
Je y estois, dist Epistcmon. Le bon mary voulut 
qu'elle parlast. Elle parla par l'art du medicin et 
du chirurgien, qui luy coupperent un encyliglotte 
qu'elle avoit soubs la langue. La parolle recouverte, 
elle parla tant et tant que son mary retourna au 
medicin pour remède de la faire taire. Le medicin 
respondit en son art bien avoir remèdes propres 
pour faire parler les femmes, n'en avoir pour les 
faire taire , remède unicque estre surdité du mary 
contre cestuy interminable parlement de femme. Le 
paillard devint sourd par ne sçay quelz charmes 
qu'ilz feirent. Sa femme , voyant qu'il estoit sourd 
devenu, qu'elle parloit en vain, de luy n'estoit en- 
tendue, devint enraigée. Puys, le medicin deman- 
dant son salaire, le mary respondit qu'il estoit 
vrayement sourd, et qu'il n'entendoit sa demande. 
Le medicin luy jecta on dours ne sçay quelle poul- 
dre, par vertus de la quelle il devint fol. Adonc- 

ques le fol mary et la femme enragée se raslierent 
ensemble, et tant bastirent les medicin et chirurgien 
qn'ilz les laissèrent à demy mors. Je ne riz oncques 
tant que je feis à ce patelinage. 

— Retournons à nos moutons, dist Panurge. 
Vos parolles, translatées de baragouin en françois, 
veulent dire que je me marie hardiment, et que ne 
me soucie d'estre coqu. C'est bien rentré de treufles 
noires. Monsieur nostre maistre, je croy bien qu'au 
jour de mes nopces vous serez d'ailleurs empesché 
à vos pratiques, et que n'y pourrez comparoistre ; 
je vous en excuse : 

Stercus et urina medici sunt prandia prima ; 
Ex aliis paleas, ex istis collige grana. 

— Vous prenez mal, dist Rondibilis; le vers 
subséquent est tel : 

Nobis sunt signa; vobis sunt prandia digna, 

— Si ma femme se porte mal... — J'en vouldrois 
veoir l'urine, dist Rondibilis, toucher le pouls et 
veoir la disposition du basventre et des parties umbi- 
licares, comme nous commende Hippo. , 2 Apho., 3 5, 
avant oultre procéder. — Non, nonr, dist Pa- 
nurge, cela ne faict à propous. C'est pour nous 
aultres légistes, qui avons la rubricque De ventre 
inspiciendo. Je luy appreste un clystere barbarin. 
Ne laissez vos affaires d'ailleurs plus urgens. Je vous 

envoiray du risié en vostre maisoa, et serez tous 
jours nostre atay. » 

Puys s'approcha de luy et luy mist en main sans 
mot dire quatre nobles à la rose. Rondibilis les 
print tresbien, puis luj dist en effroy, comme in- 
digné : Hé, hé, hé 1 Moaùeur, il ne failloit rien. 
Grand mercy touiestoys. De meschantes gens jamais 
je ne prens rien. Rien jamais des gens de bien je 
ne refuse. Je suys lonsjours à Tostre coromendement. 
— En poyant, dist Panurge. — Cela s'entend », 
respondit Kondibiiis. 

CHAPITRE XXXV 

Comitunt Trouillogan,'pkilrKopk(, traicUja difficulté 
de mariage. 

ES parolles achevées , Pan^gruet dist 
h Trouillogan, le philosophe : « Nostre 
féal, de main en main vous est la 
lampe baillée. C'est à vous mainte- 
nant de respondre. Panurge se doibt il marier, ou 
non ? — Tous les deux, respondit Trouillogan. — 
Que me dictez vous ? demanda Panurge . — Ce que 
avez ouy, respondit Trouillogan. — Que ay je 
ouy? demanda Panurge. — Ce que j'ay dict, res- 
pondit Trouillogan. — Ha 1 ha I en sommes nous 
la ! dist Panurge. Passé sans Sus. Et doncques, me 
doibz je marier ou non? — Ne l'un ne l'aultre. 

respondit Trouiilogan. — Le diable m'emport, 
dist Panurge, si je ne deviens resveur, et me puisse 
emporter si je vous entends! Attendez, je mettraj 
mes lunettes à ceste aureille guausche , pour vous 
ouyr plus clair. » 

En cestuy instant Pantagruel aperceut vers la 
porte de la salle le petit chien de Gargantua , le- 
quel il nommoit Kyne , pour ce que tel fut le nom 
du chien de Tobie. Adoncques dist à toute la corn- 
paignie : a Nostre roy n'est pas loing d'icy; levons 
nous. » Ce mot ne feut achevé quand Gargantua 
entra dedans la salle du banquet ; chascun se leva 
pour luy faire révérence. 
I Gargantua, ayant debonnairement salué toute 
Tassistence, dist: a Mes bons amys, vous me ferez 
ce plaisir, je vous en prie, de non laisser ne vos 
lieux ne vos propous. Apportez moy à ce bout de 
table une chaire. Donnez moy que je boive à toute 
la compaignie. Vous soyez les très bien venuz. Ores 
me dictez, sur quel propous estiez vous ? » 

Pantagruel luy respondit que, sus l'apport de la 
seconde table, Panurge avoit propousé une matière 
problematicque , à sçavoir s'il se doibvoit marier, 
ou non, et que le père Hippothadée et maistre 
Rondibilis estoient expédiez de leurs responses 
lors qu'il est entré, respondoit le féal Trouiilogan. 
Et premièrement , quand Panurge luy a demandé : 
a Me doibz je marier ou non ? » avoit respondu : 
« Tous les deux ensemblement. » A la seconde 

fojs avoit dict: « Ne l'un ne l'autre . » Panurge 
se complainct de telles répugnantes et contradic- 
toires responses, et proteste n'y entendre rien. 
« Je l'entends, dist Gargantua, en mon advis. La res- 
ponse est semblable à ce que dist un ancien philo- 
sophe interrogé s'il avoit quelque femme qu'on luy 
nommoit. « Je l'ay, dist il, à mie, mais elle ne me a 
a mie ; je la possède, d'elle ne sùys possédé. » — Pa- 
reille response, dist Pantagruel, feist une Fantesque 
de Sparte. On luy demanda si jamais elle avoit eu 
affaire à home. Responditque non jamais, bien que 
les homes quelques foys a voient eu affaire à elle. 

— Ainsi, dist Rondibilis, mettons nous neutre en 
medicine, et moyen en philosophie, par participation 
de l'une et l'aultre extrémité, par abnégation de 
l'une et l'aultre extrémité, et par compartiment du 
temps, maintenant en l'une, maintenant en l'aultre 
extrémité. 

— Le sainct Envoyé, dist Hippothadée, me 
semble l'avoir plus apertement declairé, quand il 
dict : Ceulxqui sont mariez soient comme non mariez; 
ceulx qui ont femme soient comme non ayans femme, 

— Je interprète, dist Pantagruel, avoir et n'avoir 
femme en ceste façon, que femme avoir est l'avoir 
à usaige tel que nature la créa, qui est pour Tayde, 
esbatement et société de l'home; n'avoir femme 
est ne soy apoiltronner au tour d'elle, pour elle ne 
contaminer celle unicque et suprême affection que 
doibt l'home à Dieu; ne laisser les offices qu'il 

doibt naturellement à sa patrie, à la Republicque, 
à ses amys, ne mettre en non chaloir ses estudes 
et négoces, pour continuellement à sa femme 
complaire. Prenant en ceste manière avoir et n'avoir 
femme, je ne voids répugnance ne contradiction es 
termes. » 

CHAPITRE XXXVI 

Continuation des rtsponsesdt Troaillogan, philosopht 

tphtctiqat tt pyrrhonUa. 

dictez d'orgues, respondit Pa- 

;, mais je croy que je suys des- 

11 on puiz ténébreux onquel disoit 

dytus estre Vérité cachée. Je ne 

soy goutte, je n'entends rien, je sens mes sens 

tous hebetez , et doubte grandement que je soye 

charmé. Je parleray d'aultre style. Nostre féal, ne 

bougez; n'embouraez rien. Muons de chanse et 

parlons sans disjunctives ; ces membres mal joinctz 

vous faschent, à ce que je voy. Or çà, de par Dieu, 

me doibz je marier ? 

Trooillogan, Il y a de l'apparence. — Panurge. 
Et si je ne me marie poinct? Trou. Je n'y voy in- 
convénient aulcun. Panur. Vous n'y en voyez 
poinct? Tro. Nul, ou la veue me déçoit. Pan. Je 
y en trouve plus de cinq cens. Tro. Comptez les. 
Pan. Je diz improprement parlant, et prenent 

nombre certain pour incertain , déterminé pour in- 
déterminé, c'est à dire beaucoup. Trouil. J'escoute. 
Panur. Je ne peuz me passer de femme, de par 
tous les diables. Trouil. Houstez ces viliaines 
bestes. Panur. De par Dieu soit, car mes Salmi- 
gondinoys disent coucher seul, ou sans femme, 
estre vie brutale , et telle la disoit Dido en ses la- 
mentations. Trouil. A vostre commandement. Pa- 
nur. Pé lé quau Dé, j'en suis bien. Doncques, me 
mariray je ? Trouil. Par adventure. Pan. M'en 
trouveray je bien? Tro. Scelon la rencontre. Pan. 
Aussi, si je rencontre bien, comme j'espère, seray 
je heureux ? Tro. Assez. Pan. Tournons à contre- 
poil. Et si rencontre mal? Tro. Je m'en excuse. 
Pan. Mais conseillez moy, de grâce. Que doibs je 
faire? Tro. Ce que vouldrez. Pan. Tarahin, tarabas! 
Tro. Ne invocquez rien, je vous prie. Pa. On 
nom de Dieu soit ; je ne veulx sinon ce que me 
conseillerez. Que m'en conseillez vous? Tro. Rien. 
Pan. Me mariray je? Trou. Je n'y estois pas. Pan. 
Je ne me mariray doncques poinct. Tro. Je n'en 
peux mais. Pan. Si je ne suys marié, je ne seray 
jamais coqu? Tro. Je y pensois. Pan. Mettons le 
cas que je sois marié. Tro. Où le mettrons nous? 
Pan. Je dis : prenez le cas que marié je soys. [Tro.] 
Je suys d'ailleurs empescbé. 

Pa. Merde en mon nez ; dea ! si je osasse jurer 
quelque petit coup en cappe , cela me soulageroit 
d'autant. Or bien, patience! £t doncques, si je 

sujs marié, je seray coqu? Tro. On le diroit. Pa. 
Si ma femme est preude et chaste, je ne seray ja- 
mais coqu ? Tro. Vous me semblez parler correct. 
Pa. Escoutez. Tro. Tant que vouidrez. Pan. Sera 
elle preude et chaste ? Reste seulement ce poinct. 
Trouil. J'en doubte. Pan. Vous ne la veistez ja- 
mais? Tro. Que je sache. Pan. Pourquoy doncques 
doubtez vous d'une chose que ne congnoissez ? 
Tro. Pour cause. Pa. Et si la congnoissiez ? Tro. 
Encores plus. 

Panu. Paige, mon mignon, tien icy mon bonnet : 
je le te donne, saulve les lunettes, et va en la basse 
court jurer une petite demie heure pour moy ; je 
jureray pour toy quand tu vouldras. Mais qui me 
fera coqu? Trouil. Quelqu'un. Panur. Parle ven- 
tre beuf de boys, je vous frotte ray bien, monsieur 
le quelqu'un. Trou. Vous le dictez. Pan. Le diantre, 
celluy qui n'a poinct de blanc en l'œil , m'emporte 
doncques ensemble si je ne boucle ma femme à la 
bergamasque, quand je partiray hors mon serrait. 
Tr. Discourez mieulx. Pa. C'est bien chien chié 
chanté pour les discours ! Faisons quelque resolution. 
Tr. Je n'y contrediz. Pa. Attendez. Puis que de 
cestuy endroict ne peuz sang de vous tirer, je vous 
saigneray d'aultre vene. Estez vous marié, ou 
non ? Tr. Ne l'un ne l'aultre, et tous les deux en- 
semble. Pa. Dieu nous soit en ayde ! Je sue^ par 
la mort beuf, d'ahan, et sens ma digestion inter- 
rompue. Toutes mes phrenes, metaphrenes et dia- 

« 

phragmes sont suspenduz et tenduz pour incornifis- 
tibuler en la gibbessiere de mon entendement ce 
que dictez et respondez. Tr. Je ne m'en empes- 
che. P. Trut avant I nostre féal, estez vous marié ? 
Tr. II me Test advis. Pa. Vous l'aviez esté une 
aultre foys? Tr. Possible est. Pa. Vous en trouvastez 
vous bien la première fois. Tr. Il n'est pas impos- 
sible. [Pa.] a ceste seconde fois, comment vous 
en trouvez vous?Tr. Comme porte mon sort fatal. 
Panur. Mais quoj I à bon esciant, vous en trouvez 
vous bien ? Trouil. Il est vray semblable. 

Panu. Or cà, de par Dieu, j'aymeroys, par le 
fardeau de sainct Christofle , jutant entreprendre 
tirer un pet d'un asne mort que de vous une reso- 
lution. Si vous auray je à ce coup. Nostre féal, 
faisons honte au diable d'enfer ; confessons vérité. 
Feustez vous jamais coqu? Je dy vous qui estez icy, 
je ne dizpas vous qui estez là bas au jeudepaulme. 
Trouil. Non, s'il n'estoit prsedestiné. Pan. Par la 
chair, je renie ; par le sang, je renague; par le 
corps, je renonce. Il m'eschappe. » 

A ces motz Gargantua se leva et dist : « Loué 
soit le bon Dieu en toutes choses ! A ce que je voy, 
le monde est devenu beau filzdepuys macongnois- 
sance première. En sommes nous là ? Doncques 
sont huy les plus doctes et prudens philosophes en- 
trez on Iphrontistere et escholle des pyrrhoniens, 
aporrheticques, scepticques et ephecticques ? Loué 
soit le bon Dieu ! Vrayement on pourra dorénavant 

prendre les iions par les jubés, les chevaulx par les 
crains, les bœufz par les cornes, les bufles par le 
museau , les loups par la queue , les chèvres par la 
barbe, les oiseaux par les piedz ; mais ja ne seront 
telz philosophes par leur parolles pris. Adieu, mes 
bons amys. » Ces motz prononcez, se retira de la 
compaignie. Pantagruel et les aultres le vouloient 
suyyre, mais il ne le voulut permettre. 

Issu Gargantua de la salle, Pantagruel dist es 
invitez : « Le Timé de Platon , au commencement 
de l'assemblée, compta les invitez ; nous^ au rebours, 
les compterons en la fin. Un, deux, trois. Où est 
le quart ? N'estoit ce nostre amy Brid'oye ? » Epis- 
temon respondit avoir esté en sa maison pour l'inviter, 
mais ne l'avoir trouvé. Un huissier du parlement 
Myrelinguoys en Myrelingues l'estoit venu quérir 
et adjourner pour personnellement comparoistre , 
et davant les sénateurs raison rendre de quelque 
sentence par luy donnée. Pourtant estoit il au jour 
praecedent departy affin de soy représenter au jour 
de l'assignation, et ne tomber en deffault ou con- 
tumace. 

« Je veulx, dist Pantagruel, entendre que c'est. 
Plus de quarante ans y a qu'il est juge de Fons- 
béton ; icelluy temps pendent a donné plus de 
quatre mille sentences difinitives. De deux mille 
trois cens et neuf sentences par luy données feut 
appelé par les parties condemnées en la Court 
souveraine du parlement Myrelinguoys en Mire- 

lingues ; toutes par arrestz d'icelie ont esté ratifiées, 
approuvées et confirmées, les appeaulx renversez 
et à néant mis. Que maintenant doncques soit 
personnellement adjoumé sus ses vieulx jours, il 
qui par tout le passé a vescu tant sainctement en 
son estât, ne peut estre sans quelque desastre. Je 
luy veulx de tout mon povoir estre aydant en 
aequité. Je sçaj huy tant estre la malignité du 
monde aggravée que bon droict a bien besoing 
d'aide. Et praesentement délibère y vacquer, de 
paour de quelque surprinse. » 

AUorsfeurent les tables levées. Pantagruel feist es 
invitez dons précieux et honorables de bagues, 
joyauk, et vaisselle tant d'or comme d'argent, et 
les avoir cordialement remercié, se retira vers sa 
chambre. 

CHAPITRE XXXVII 

Comment Pantagruel persuade à Panurge prendre 

conseil de quelque fol, 

ANTAGRUEL, soy retirant, apercent 
par la guallerie Panurge en maintien 
de un resveur ravassant et dodelinant 
de la teste, et luy dist : « Vous me 
semblez à une souriz empegée ; tant plus elle s'ef- 
force soy depestrer de la poix, tant plus elle s'en 
embrene. Vous semblablement efforsant issir hors 

les lacs de perplexité, plus que davant y demourez 
empestré, et n'y sçay remède fors un. Entendez: 
j*ay souvent ouy en proverbe vulguaire qu'un fol 
enseigne bien un saige. Puys que par les responses 
des saiges n'estez à plein satisfaict , conseillez vous 
à quelque fol. Pourra estre que, ce faisant, plus à 
vostre gré serez satisfaict et content. Par l'advis, 
conseil et praediction des folz, vous sçavez quants 
princes, roys et republicques ont esté conservez, 
quantes batailles guaingnées, quantes perplexitez dis- 
solues. Ja besoing n'est vous ramentevoir les exem- 
ples. Vous acquiescerez en cette raison. Car, comme 
celluy qui de prés reguarde à ses affaires privez et 
domesticques, qui est vigilant et attentif au gou- 
vernement de sa maison, duquel l'esprit n'est point 
esguaré , qui ne pert occasion queconques de ac- 
quérir et amasser biens et richesses, qui cautement 
sçayt obvier es inconveniens de paovreté, vous ap- 
pelez saige mondain, quoy que fat soit il en l'estima- 
tion des intelligences caelestes, ainsi faultil, pour da- 
vant icelles saige estre, je diz sage et praesage par 
aspiration divine, et apte à recepvoir bénéfice de 
divination, se oublier soy mesme, issir hors de soy 
mesmes, vuider ses sens de toute terrienne affection, 
purger son esprit de toute humaine sollicitude, et 
mettre tout en non chaloir. Ce que vulguairement 
est imputé à foUie. 

« En ceste manière feut du vulgue imperit appelé 
Fatucl le grand vaticinateur Faunus, filz de Picus, 

roy des Latins. En ceste manière voyons nous entre 
les jongleurs, à la distribution des roUes, le per- 
sonaige du Sot et du Badin estre tous jours repré- 
senté par le plus périt et parfaict joueur de leur corn- 
paignie. £n ceste manière disent les mathématiciens 
un mesmes horoscope estre à la nativité des roys et 
des sotz, et donnent exemple de yEneas et Chorœ- 
bus, lequel Euphorion dict avoir esté fol, qui eurent 
un mesme genethliaque. Je ne seray hors de pro- 
pous si je vous raconte ce que dict Jo. André sus 
un canon de certain rescript papal, addressé au maire 
et bourgeoys de la Rochelle, et après luy Panorme 
en ce mesmes canon, Barbatia sus les Pandectes^ et 
recentement Jason en ses Conseilz, de Seigny 
Joan, fol insigne de Paris, bisayeul de Caillette. 
Le cas est tel : 

« A Paris, en la roustisserie du Petit-Chastelet, 
au davant de Touvrouoir d'un roustisseur, un faquin 
mangeoit son pain à la fumée du roust, et le trou- 
voit, ainsi perfumé, grandement savoureux. Le 
roustisseur le laissoit faire. En fin, quand tout le 
pain feut baufré, le roustisseur happe le faquin au 
collet, et vouloit qu'il lui payast la fumée de son 
roust. Le faquin disoit en rien n'avoir ses viandes 
endommaigé, rien n'avoir du sien prins, en rien ne 
luy estre débiteur. La fumée dont estoit question 
evaporoit par dehors : ainsi comme ainsi se perdoit 
elle; jamais n'avoit esté ouy que dedans Paris on 
eust vendu fumée de roust en rue. Le roustis- 

seur replicquoît que de fumée de son roust n'estoit 
tenu nourrir les faquins, et renioit, en cas qu'il ne le 
pajast, qu'il lui housteroit ses crochetz. Le faquin 
tire son tribart et se mettoit en défense. L'alterca- 
tion feut grande. Le badault peuple de Paris 
accourut au débat de toutes pars. 

a Là se trouva à propous Seignj Joan le Fol, ci- 
tadin de Paris. L'ayant apperceu, le roustisseur de- 
manda au faquin : « Veulx-tu^ sus nostre différent, 
croire ce noble Seigny Joan ? — Ouy, par le sam- 
breguoy », respondit le faquin. Adoncques Seigny 
Joan, avoir leur discord entendu^ commenda au 
faquin qu'il luy tirast de son baudrier quelque pièce 
d'argent. Le faquin lui mist en main ung tournoys 
Philippus. Seigny Joan le print et le mist sus son 
espaule guausche, comme explorant s'il estoit de 
poys; puys le timpoit sus la paulme de sa main 
guausche, comme pour entendre s'il estoit de bon 
alloy; puys le posa sus la prunelle de son œil 
droict, comme pour veoir s'il estoit bien mar- 
qué. 

« Tout ce feut faict en grande silence de tout le 
badault peuple, en ferme attente du roustisseur et 
desespoir du faquin. En fin, le feist sus l'ouvroir 
sonner par plusieurs foys. Puys, en majesté prae- 
sidentale, tenent sa marote on poing, comme si 
feust un sceptre, et affeublant en teste son chapperon 
de martres cingesses à aureilles de papier fraizé à 
poincts d'orgues, toussant préalablement deux ou 
Rabelais, IIL a 5 

trois bonnes fojs, dist à haulte voix : « La cour 
(( vous dict que le faquin, qui a son pain mangé à 
« la fumée du roust, civilement a payé le roustisseur 
« au son de son argent. Ordonne ladicte court que 
« chascun se retire en sa chascuniere, sans despens, 
« et pour cause. » 

« Geste sentence du fol Parisien tant a semblé 
équitable , voire admirable , es docteurs susdictz, 
qu'iiz font doubte, en cas que la matière eust esté 
on Parlement dudict lieu, ou en la Rotte à Rome, 
voire certes entre les Areopagites, décidée, si 
plus juridicquement eust esté par eulx sententié. 
Pour tant advisez si conseil voulez de un fol 
prendre. » 

CHAPITRE XXXVIII 

Comment par Pantagruel et Panurge est Trihoullet 

blasonné. 

AR mon ame, respondit Panurge, je le 
veulx. Il m'est advis que le boyau 
m'eslargit; je Tavois nagueres bien 
serré et constipé. Mais, ainsi comme 
avons choizy la fine crème de sapience pour conseil, 
aussi vouldrois je qu'en nostre consultation prae- 
sidast quelqu'un qui feust fol en degré souverain. 
— Triboulet, dist Pantagruel, me semble competen- 

temeût fol. » Panurge respond : « Proprement et 
totailement fol. » 



Pantagruel 

f. fatal. 

f. de nature. 

f. céleste. 

f. jovial. 

f. mercurial. 

f. lunaticque. 

f. erraticque. 

f. ecentricque. 

f. seteré et Junonien. 

f. arcticque. 

f. héroîcque. 

f. génial. 

f. praedestiné. 

f. auguste. 

f. caesarin. 

f. impérial. 

f. royal. 

f. patriarchal. 

f. original. 

f. lojal. 

f. ducal. 

f. banerol. 

f. seigneurial. 

f. palatin. 

f. principal. 



Panurge 

f. de haulte game. 

f. debquarreetdebmol. 

f. terrien. 

f. joyeubc et folastrant. 

f. joUy et foUiant. 

f. à pompettes. 

f. àpilettes. 

f. à sonnettes. 

f. riant et vénérien. 

f. de soubstraicte. 

f. de mere-goutte. 

f. de la prime cuvée. 

f. de montaison. 

f. original. 

f. papal. 

f. consistorial. 

f. conclaviste. 

f. buliste. 

f. synodal. 

f. episcopal. 

f. doctoral. 

f. monachal. 

f. fiscal. 

f. extravaguant. 

f. à bourlet. 

Pantagruel 

f. pre tonal, 

f. total, 

f. eleu. 

f. curial. 

f. primipile. 

f. triumphant. 

f. vulguaire. 

f. domesticque. 

f. exemplaire, 
f. rare etperegrin. 

f. auiicque. 

f. civil, 

f. populaire, 

f. familier, 
f. insigne, 

f. favorit. 

f. latin, 

f. ordinaire, 

f. redoubté. 

f. transcendent, 

f. souverain, 

f. spécial, 

f. metaphysical. 

f. ecstaticque. 

f. categoricque. 

f. predicable. 

f. decumane. 



Panurge 

f. à simple tonsure. 

f. cotai. 

f. gradué nommé en follie. 

f. commensal. 

f. premier de sa^ licence. 

f. caudataire. 

f. de supererogation. 

f. collatéral. 

f. a lattrt altéré. 

f. niais. 

f. passagier. 

f. branchier. 

f. aguard. 

f. gentil. 

f. maillé. 

f. pillart. 

f. revenu de queue. 

f. griays. 

f. radotant. 

f. de soubarbade. 

f. boursouflé. 

f. supercoquelicantieux, 

f. corollaire. 

f. de levant. 

f. soubelin. 

f. cramoisy. 

f. tainct en graine. 

Pantagruel 

f. officieux, 
f. de perspective, 
f. d'algorisme. 
f. d'algebra. 
f. de caballe. 
f. talmudicque. 
f. d'Alguamala. 
f. compendieux. 
f. abrevié. 
f. hyperbolicque. 
f. antonomaticque. 
f. allegoricque. 
f. tropoiogicque. 
f. pleonasmicque. 
f. capital, 
f. cerebreux. 
f. cordial, 
f. intestin . 
f. epaticque. 
f. spleneticque. 
f. venteux, 
f. légitime, 
f. d'azimuth. 
f. d'Almicantarath. 
f. proportionné, 
f. d'architrave, 
f. de pedestal. 



Panurge 

f. bourgeoys. 

f. vistempenard. 

f. de gabie. 

f. modal. 

f. de seconde intention. 

f. tacuin. 

f. hétéroclite. 

f. sommiste. 

f. abreviateur. 

f. de morisque. 

f. bien bulle. 

f. mandataire. 

f. capussionnaire. 

f. titulaire. 

f. tapinois. 

f. rébarbatif. 

f. bien mentulé. 

f. mal empiété. 

f. couilart. 

f. grimault. 

f. esventé. 

f. culinaire. 

f. de haulte fustaie. 

f. contrehastier. 

f. marmiteux. 

f. catharré. 

f. braguart. 

Pantagruel 



Panurge 



parraguon. 

célèbre. 

alaigre. 

solennel. 

annuel. 

festival. 

récréatif. 

villaticque. 

plaisant. 

privilégié. 

rusticque. 

ordinaire. 

de toutes heures. 

en diapason. 

résolu. 

hieroglyphicque. 

autenticque. 

de valleur. 

précieux. 

fanaticque. 

fantasticque. 

lymphaticque. 

panicque. 

alambicqué. 

non fascheux. 



à xxiij caratz. 

bigearre. 

guinguoys. 
F. à la martingualle. 

à bastons. 

à marotte. 

de bons biés. 
P. à la grande laise. 

trabu chant. 

susanné. 

de rustrie. 
P. à plein bust. 

guourrier. 

guourgias. 
P. d'arrachepied. 

de rébus. 
P. à patron. 
P. à chapron. 

à double reb/as. 

à la damasquine. 

de tauchie. 

d'azemine. 
P. barytonaat. 

mouscheté. 

à espr^ve de hacque- 
butje. 

Pant. Si raison estoit pourquoj jadis en Rome 
les QuirinaUs on nommoit la feste des folz, jus- 
tement en France on pourroit instituer les Tnbou/* 
Utinales. Pan. Si tous folz portoient cropiere, il 
auroit les fesses bien escorchées. Pant. S'il estoit 
Dieu Fatuel, du quel avons parlé, mary de la dive 
Fatue, son père seroit Bona-Dies, sa grande mère 
Bone-Dée. Pan. Si tous folz alloient les ambles, 
quoy qu'il ait les jambes tortes, il passeroit de une 
grande toise. Allons vers luy sans séjourner. 
De iuy aurons quelque belle resolution, je m'y 
attends. 

— Je veux, dist Pantagruel, assister au jugement 
de Brid'oye. Ce pendent que je iray en Myre- 
lingues, qui est delà la rivière de Loyre, je depes- 
cheray Carpalim pour de Bloys icy amener Tri- 
bouUet. » 

Lors feut Carpalim depesché. Pantagruel, acom- 
paigné de ses domesticques, Panurge, Epistemon, 
Ponocrates, Frère Jan, Gymnaste, Rhizotome et 
aultres, print le chemin de Myrelingues. 

CHAPITRE XXXIX 

Comment Pantagnul assàtc au jagement du juge 
Brid'oyt, kqutl smtenlioit Us procès au sort des 
dn. 

.ubs«qn«iit, k heure de l'assi- 
, Pantagroel arriva en Mjre- 
Les preûdem, sénateurs et 
;rs le prièrent entier avecques 
eux, et oujT la deciùon des causes et raisons que 
allegueroit Brid'oje, pour quoy auroit donné cer- 
taine sentence contre l'esleuToucheronde, laquelle 
ne sentbloit du tout œquitable ft icelle court cen- 
tumvirate. 

Pantagruel entre Toluntiers, et là trouve Brid'oye 
on mjlieu du parquet assis, et, pour toutes raisons 
et excuses, rien plus ne respondent, si non qu'il 
estoit vieubt devenu, et qu'il n'avoit la veue tant 
bonne comme de cousiume, alléguant plusieurs 
misères et calamitez que vieillesse apporte avecques 
soj, lesquelles not. per Archid., d. Ixxxvj, c. 
Tanta; pour tant ne congnoissoit il tant distincte- 
ment les poinctz des dez comme avoit faict par le 
passé. Dont povoit estre qu'en la façon que Isaac, 
vieulx et mal voyant, print Jacob pour Esaft. ainsi 
à la décision du procès dont estoit question , il 
auroll prins un quatre pour un cinq, notamment 
réfèrent que lors il avoit usé de ses petits dez, et 

que par disposition de droict les imperfections de 
nature ne doibvent estre imputées à crime, comme 
apert /f. De re milit,, L Qui cum uno ; ff. De reg, 
jur., L Fere;ff,De edil, ed.(pertotum); ff.De term. 
mo., L Divus Adrianus, résolu, per Lud, Ko, in l, : 
SiverOj ff, Solv, matri,; et qui aultrement feroit, 
non rhome accuseroit, mais Nature, comme est 
évident m /. : Maximum vitium, c. De lib, prxter, 

a Quels dez, demandoit Trinquamelle, grand 
président d'icelle court, mon amy, entendez vous? 
— Les dez, respondit Brid'oye, des jugemens, aléa 
judiciorum, des quelz est escript par Decr,, c, 26, 
q, ij, c. Sors) l, Nec emptio, ff. De contrah, empt.j 
L Quod debetur, ff. De pecuî, , et ibi BarthoL, et 
desquelz dez vous aultres, Messieurs, ordinaire- 
ment usez en ceste vostre court souveraine, aussi 
font tous aultres juges, en décision des procès, 
suyvans ce qu'en a noté D. Henr, Ferrandat, et 
no, Gl, in c, fin. De sortit,, et l, Sed cum ambo, ff. 
De judi,, ubi Doct, notent que le Sort est fort bon, 
honeste, utile et nécessaire à la vuidange des procès 
et dissentions. Plus encores apertement l'ont dict 
Bal,, Bart, et Alex,, c. Communia, de l. Si duo, 

— Et comment, demandoit Trinquamelle, faictez 
vous, mon amy? — Je, respondit Brid'oye, respon- 
deray briefvement scelon l'enseignement de la 1. 
Ampliorem, J in refutatoriis, c. De appela,, et ce 
que dict Gl, l, j, ff. Quod met, caus, 

gaudtnt brevitate moderni, 

26 

« Je fays comme vous aultres , Messieurs , et 
comme est l'usance de judicature , à laquelle nos 
droictz commendent tousjours déférer, ut no. Extra., 
De consuet., c, ex literis, et ibi^ Innoc. 

« Ayant bien veu, reveu, leu, releu, paperasse et 
feueilleté les complainctes, adjournemens, compa- 
ritions, commissions, informations, avant procédez, 
productions, alleguations, intendictz, contredictz, 
requestes, enquestes, répliques, dupliques, triplic- 
ques, escriptures, reproches, griefz, salvations, 
recoUemens, confrontations, acarations, libelles, 
apostoles, lettres royaulx, compulsoires, declina- 
toires, anticipatoires, évocations, envoyz, renvoyz, 
conclusions, fins de non procéder, apoinctemens, 
reliefz, confessions, exploictz et aultres telles dragées 
et espisseries d'une part et d'aultre, comme doibt 
faire le bon juge, scelon qu'en a no. Spec, De 
ordinario, § iij, et tit. De offi. om. ju., § fi,, et De 
rescriptis prxsenta, § /, je pose sus le bout de la 
table, en mon cabinet, tous les sacs du défendeur, 
et luy livre chanse premièrement, comme vous 
aultres, Messieurs, et est not,, L Favorahiliores, ff. 
De reg, jur., et in c. Cum sunt, eod, tit., lib, vj, 
qui dict : Cum sunt partium jura obscura^ reo fa- 
vendum est potius quam actori. 

« Cela faict, je pose les sacs du^demandeur, comme 
vous aultres. Messieurs, sur Taultre bout, visum 
visu, car opposita, juxta se posita, magis elucescunt, 
ut not. in L j, % Videamus, ff. De fiis [qui sunt sui 

vel alit. jur,, et in L j, Munerum mixta, ff. Dt 
muner, et honor. ; pareillement et quant et quand 
je luj livre chanse. 

— Mais, demandoit Trinquamelle, mon amy, à 
quoy congnoissez vous Tobscurité des droictz 
prétendus par les parties playdoiantes? — Comme 
vous aultres, Messieurs, respondit Brid'oye, sçavoir 
est quand il y a beaucoup de sacs d'une part et de 
Taultre. £t lors je use de mes petiz dez, comme 
vous aultres, Messieurs, suyvant la loy : Semper in 
stipulationibus, ff. De reg, jur.^et la loi versale ver- 
sifiée^ q, eod. tit. 

Semper in obscuris quod minimum est sequimur, 

canonizée in c. In obscuris, eod, tit,, lib, vj. 

« J'ay d'aultres gros dez bien beaulx et harmo- 
nieux, des quelz je use, comme vous aultres. Mes- 
sieurs^ quand la matière est plus liquide, c'est à 
dire quand moins y a de sacs. 

— Cela faict, demandoit Trinquamelle, comment 
sententiez vous, mon amy? — Comme vous aultres, 
Messieurs, respondit Brid'oye : pour celluy je 
donne sentence duquel la chanse livrée par le sort 
du dez, judiciaire, tribunian, prsetorial, premier 
advient. Ainsi commendent nos droits ff. Qui po, 
in pig, l, Potior, leg, Creditor,, c. De consul,, l, j., 
et De reg, jur., in vj : Qui prior est tempore 
potior est jure, » 

CHAPITRE XL 

Contmtnl Brid'oyi txpose la causa pourquoy il vi- 

iitoil Us procès qu'il décidait par le sort des dtz. 

^OYRE mais, demaDdoit Trinquamelle , 
^mon amy, puis que par sort et ject 
> des dez vous faictez vos jugemens, 
s' pourquoy ne livrez tous ceste chanse 
le jour et heure propre que les parties controverses 
comparent par davant vous, sans aultre delaj P De 
quoy vous servent les escriptures et aultres procé- 
dures contenues dedans les sacsî — Comme à vous 
aultres. Messieurs, respoodit Brid'oye : elles me 
servent de trois choses exquises, requises et auten- 
ticques. 

n Premièrement, pour la Forme, en omission de 
laquelle ce qu'on a faict n'estre valable prouve 
très bien Spec, tit. De instr. edi., et lit. De rescrip. 
prxsint.; d'advantaige, vous sçavez trop mieux que 
souvent en procédures judiciaires les formatitez 
desiruisent les materialitez et substances, car, Forma 
mutala, mutatur Substantia, ff.adexhib., l. Jalianus; 
If. ad leg. Faleid.,i.Siisqui<juadringenta,(t Extra., 
De Deci., c. Adaudientiam, e( Dt ctlebra. Miss., c. 
în quadam. 

« Stcondemrnf, comme à vousaultres. Messieurs, 
me servent d'exercice honneste et salutaire. Feu 
M. Othoman Vandare, grand medicin commevous 

diriez, C. De comit. et archi,, lib, xij, m'a dict 
maintes foys que faulte d'exercitation corporelle 
est cause unicque de peu de santé et briefveté de 
vie de vous aultres, Messieurs, et tous officiers de 
justice. Ce que tresbien avant luy estoit noté par 
Bart. in L j,C. De senten, a qux » pro « eo quodn . Pour- 
tant sont comme à vous aultres, Messieurs, à nous 
consécutivement, quia accessorium naturam sequitur 
principalis, De reg. jur. lib.vj, et /.; Cum principalis, 
et L Nihil dolo.^ ff. eod, titu.; ff. De fîdejusso., L 
Fidejussor, et Extra, De offi. ddeg,, c. y., concédez 
certains jeulx d'exercice honneste et récréatif, ff. 
De al. lus. et aleat.y l. Soient, et Autent, Ut omnes 
ohediant, in princ, colL vij, et ff. Deprxscript. verb., 
l. Si gratuitam,, et l, [/, C. : De spect., lib. xj, et 
telle est l'opinion D. Thomx, in Secunda Secundx, 
quxst. clxviij, bien à pro pous alléguée par D. il Ib^r. 
de Kos., lequel fuit magnus practicus et docteur 
solennel, comme atteste Barbatia in prin. Consil. 
La raison est exposée per GL in Prœmio ff., % Ne 
autem tertii : 

Interpone tuis interdum gaudia curis. 

« De faict, un jour, en l'an 1489, ayant quelque 
affaire bursal en la chambre de Messieurs les gène- 
raulx, et y entrant par permission pécuniaire de 
l'huissier, comme vous aultres. Messieurs, sçavezque 
pecunix obediunt omnia, et l'a dict Bald. in L Sin- 
gularia, ff. Si certum pet., et Salie, in l. Keceptitia, 

C. De con$tit,ptcun., et Card.yin Cle. j. De baptis., 
je les trouvay tous jouans à la mousche par exer- 
cice salubre, avant le past ou après, il m'est indif- 
fèrent, pourveu que hic no, que le jeu de la mousche 
est honneste, salubre, antique et légal, à Musco m- 
ventore, de quo C, De petit, hxred,, l. Si post 
motam, et Muscarii^j,, ceulx qui jouent à la mousche 
sont excusables de droict, L j, C, De excus. artif., 
lih, X, Et pour lors estoit de mousche M. Tielman 
Picquet, il m'en soubvient, et rioyt de ce que 
Messieurs de la dicte chambre guastoient tous leurs 
bonnetz à force de luy dauber ses espaules; les 
disoit ce nonobstant n'estre de ce deguast de 
bonnetz excusables au retour du Palais envers leurs 
femmes^ par c. ;, Extra, De przsump.y et ihi Gl. 

« Or, resolutorie loquendo, je diroys, comme vous 
aultres. Messieurs, qu'il n'est exercice tel, ne plus 
aromatisan en ce monde palatin, que vuider sacs, 
feuilleter papiers, quotter cayers, emplir paniers et 
visiter procès, ex Bart. et Jo. de Pra,, in L Faha 
de condit, et de mon. jf. 

« Tiercementy comme vous aultres. Messieurs, 
je considère que le temps meurist toutes choses; 
par temps toutes choses viennent en évidence ; le 
temps est père de verîtè , G/, in L j, C. De Servit. 
Autent. , De restit. et ea qux pa., et Spec. cit.. De 
requis, cons. C'est pourquoy, comme vous aultres. 
Messieurs, je sursoye, délaye et diffère le jugement, 
affin que le procès, bien ventilé, grabelé et debatu, 

vieigne par succession de temps à sa maturité, et le 
sort par après advenent soit plus doulcettement 
porté des parties condemnées, comme no, Glo,^ ff. 
De excu. tut,, l. Tria onera : 

Portatur Uviter, quod portât quisque libtnter. 

Ci Le jugeant crud, verd et au commencement, 
dangier seroit de l'inconvénient que disent les me- 
dicins advenir quand on perse un aposteme avant 
qu'il soit meur, quand on purge du corps humain 
quelque humeur nuysant avant sa concoction. Car, 
comme est escript in Autant,, hxc Constit. Inno, 
const,, inprin,, et le répète Gl, in c. Cxttrum, Extra, y 
De jura, calum, : Quod medicamenta morbis exhi- 
bent, hoc jura negotiis. Nature d'adventaige nous 
instruict cuillir et manger les fruictz quand ils sont 
meurs, Instit., De re, di,, § h ad quem, etff. De acti. 
empt,, l, Julianus, marier les filles quand elles sont 
meures, ff, D, donat, int, vir, et uxo., l, Cum hic 
status, § Si quia spon^a, et xxvij Q,, je, sicut 
dict Gl. : 

Jam matura thoris plenis adoleverai annu 
Virginitas, 

a Rien ne faire qu'en toute maturité^ xxiij Q. , 
C, ij, § ult,, clxxxiij d,, c, ult, » 

CHAPITRE XLI 

Comment Brid'oye narre l'histoire de l'apoincteur 

de procès, 

L me soubvient à ce propous, dist 
Brid'oye continuant, que, on temps 
que j'estudiois à Poictiers en droict, 
'soubs Brocadium Jurisy estoit à Se- 
mervé un nommé Perrîn Dendin, home honorable, 
bon laboureur, bien chantant au letrain, home de 
crédit et aagé autant que le plus de vous aultres. 
Messieurs, lequel disoit avoir veu le grand bon 
home Concile de Latran, avecques son gros chap- 
peau rouge; ensemble la bonne dame Pragma- 
ticque Sanction, sa femme, avecques son large tissu 
de satin pers et ses grosses patenostres de gajet. 
« Cestuy home de bien apoinctoit plus de procès 
qu'il n'en estoit vuidé en tout le Palais de Poic- 
tiers, en l'Auditoire de Monsmorillon, en la Halle 
de Parthenay le Vieulx, ce que le faisoit vénérable 
en tout le voisinage, de Chauvigny, Nouaillé, 
Croutelles, Aisgne, Legugé, La Motte, Lusignan, 
Vivonne, Mezeaulx, Estables et lieux confins. Tous 
les debatz, procès et differens estoient par son de- 
vis vuidez, comme par juge souverain, quoy que 
juge ne feust, mais home de bien. Arg, in L Sed 
si unius, ff. De jureju,, et De verb, ohîig,, L Con- 
tinuas. 



PANTAGRUEL . 209 

« Il n'estoit tué pourceau en tout le voisinage 
dont il n'eust de la hastille et des boudins, et estoit 
presque tous les jours de banquet, de festin, de 
nopces, de commeraige, de relevailles, et en la ta- 
verne, pour faire quelque. apoinctement, entendez, 
car jamais n'apoinctoit les parties qu'il ne les feist 
boyre ensemble, par symbole de reconciliation, 
d'accord perfaict et de nouvelle joye, ut no, ptr 
Doct,, If. De péri, et Comm, Kei vend,, l. j, 

i( Il eut un filz nommé Tenot Dendin, grand 
bardeau et gualant bome, ainsi m'aist Dieu, lequel 
semblablement voulut s'entremettre d'apoincter les 
plaidoians, comme vous sçavez que 

Sxpe soUt iimilis fiUus esse patri. 
Et sequitur Itvittr filia matris iter. 

Ut ait Gl,, vj q,y j c, : Si quis; G. De cons,, q, v, 
c, j fi. ; et est no. per Doct,, c. De impu, et aliis 
suhst,, l, uît, et l. Legitimx, ff. De stat. hom,, GL 
in L Quod si nolit, ff. De edil. éd., L Quts, C. ad 
le, Jul. majest. — excipio filios a moniali susceptos ex 
monacho y — per GL in c. : Impudicas, xxvij , 
et se nommoit en ses tiltres : TApoincteur des 
procès. 

« En cestuy négoce tant estoit actif et vigilant, 
car vigilantibus jura suhveniunt, ex L Pupillus, ff, 
Qux in fraud, cred., et ibid. l, : Non enim, et In- 
stit. in Proamio, que, incontinent qu'il sentoit, ut 
ff. Si quad. pau. fec, l, Agaso, GL in verbo « O/- 
Rahelais, IIK a; 

feeit )» i. < nasum ad culum posait », et entendoit 
par pays estre meu procès ou débat, il se ingeroit 
d'apoincter les parties. 

a II est escript : Qui non laboraf, non manige» 
ducat, et le dict GL, ff. De dam, infect,, l, Quam- 
vis, et currere plus que le pas 

Yttulam compelUt tgtitoi; 

GL, /f. De lib. agnos,, L Si quis pro qua facit; l. Si 
plures, C. De cond, incer. 

« Mais en tel affaire il feut tant malheureux que 
jamais n'apoincta différent quelconques, tant petit 
feust il que sçauriez dire; en lieu de les apoincter, 
il les irritoit et aigrissoit d'adventaige. 

c Vous sçavez, Messieurs, que 

Sermo datur cunctit, anlmi sapientia paucis, 

GL, ff. De alie, ju. mu, cous, fa,, L ij, et disoient 
les taverniers de Semarvé que, soubs luy, en un an y 
ilz n'avoient tant vendu de vin d'apoinctation, 
ainsi nommoient ilz le bon vin de Legugé, comme 
ilz faisoient soubz son père en demie heure. Ad- 
vint qu'il s'en plaignit à son père, et referoit les 
causes de ce meshaing en la perversité des homes 
de son temps, franchement luj objectant que, si on 
temps jadis le monde eust esté ainsi pervers, plaj- 
doiart, detravé et inapoinctable, il son père n'eust 
acquis l'honneur et tiltre d'Âpoincteur tant irréfra- 
gable comme il avoit. 

« En quoy faisoit Tenot contre le droict, par 

lequel est es enfans défendu reprocher leurs propres 
pères, per GL et Bart, L «;, § Si quîs, ff. De condi. 
ob caus,, et Autent., De nup,, § Sed quod sanci" 
tum, ColL iiij. 

n II faut, respondit Perrin, faire aultrement, 
Dendin, mon filz. Or, 

Quand oportet vient en place. 
Il convient qu'ainsi se face. 

C. De appell. , L Eos etiam. Ce n'est là que gist 
le lièvre. 

a Tu n'^apoîncte jamais les differens. Pourquoj ? 
Tu les prens dés le commencement, estans encores 
verds et cruds. Je les apoîncte tous. Pourquoy? Je 
les prens sur leur fin, bien meurs et digérez. Ainsi 
dict Gl. : 

Dulcior e$t frucius post multa ptrieula ductus, 

L Non morituruSj C, De contrah. et commit, stip. 

a Ne sçais tu qu'on dict, en proverbe commun, 
heureux estre le médecin qui est appelé sus la de- 
clination de la maladie? La maladie de soy critic- 
quoit et tendoit à fin, encores que le médecin n'y 
survint. Mes plaidoieurs semblablement de soy 
mesmes declinoient on dernier but de playdoirie, 
car leurs bourses estoient vuides ; de soy cessoient 
poursuyvre et solliciter; plus d'aubert n'estoit en 
fouillouse pour solliciter et poursuyvre. 

Deficientt pecu, déficit omne, nia. 

« Manquoit seulement quelqu'un qui feust comme 
paranymphe et médiateur, qui premier parlast 
d'apainctement, pour soy saulver l'une et l'aultre 
partie de ceste pernicieuse honte qu'on eust dict : 
« Cestuy cj premier s'est rendu ; il a premier parlé 
a d'apoinctement; il a esté las le premier; il n'avoit 
« le meilleur droict ; il sentoit que le bast le blés- 
a soit. » Là, Dendin, je me trouve à propous, 
comme lard en poys; c'est mon heur, c'est mon 
guaing, c'est ma bonne fortune. 

(( Et te diz, Dendin, monfilz jolly, que par ceste 
méthode je pourrois paix mettre, ou trêves pour le 
moins, entre le grand Roy et les Vénitiens, entre 
l'empereur et les Suisses, entre les Anglois et 
Escossois, entre le pape et les Ferrarois. Iray je 
plus loing? Ce m'aist Dieu, entre le Turc et le 
Sophy, entre les Tartres et les Moscovites. Entends 
bien : je les prendrois sus l'instant que les uns et 
les aultres seroient las de guerroier, qu'ilz auroient 
vuidé leurs coffres, expulsé les bourses de leurs sub- 
jectz, vendu leur dommaine, hypothéqué leurs ter- 
res, consumé leurs vivres et munitions. Là, de par 
Dieu ou de par sa Mère, force forcée leurs est re- 
spirer et leurs felonnies modérer. C'est la doctrine 
in GL xxxvij, d. c : Si quando : 

Odtro si potcro; si non, invitas amabo. » 

CHAPITRE XLII 



Comment naUst^t Its procès, et cammtnt ih vimntnt 
à perfection. 

'est pourquoy, dist Brid'oye, conti- 
nuant, comme vous aultres. Messieurs, 
je temporize, attendant la matuiité 
du procès et sa perfection en tous 
membres : ce sont escriptures et sacs. Arg. in l. Si 
major., C. Commu. àivi. et De cane., d. j, C, So- 
lennilates, et ibt Gl. 

a Un procès à sa naissance première me semble, 
comme à tous aultres, Messieurs, informe et im- 
parfaict. Comme un ours naissant n'a pieds ne 
mains, peau, poil ne teste; ce n'est qu'une pièce 
de chair rude et informe ; l'ourse, i force de lei- 
cher, la mect en perfection des membres, ut no. 
Doct., ff. ad leg. AquiL, L ij, in fi. 

a Ainsi Toy je, comme tous aultres, Messieurs, 
naistre les procès, i. leurs commencemens, informes 
et sans membres; ilz n'ont qu'une pièce ou deux: 
c'est pour lors une laide beste. Mais, lors qu'ilz 
sont bien entassez, enchâssez' et ensachez, on les 
peut Trajement dire membruz et formez. Car forma 
dal esse ret, l. Si is qui, ff. ad. hg. Falci. in c. Cam 
dilecla, Extra.iDe rescrip.iBarbatia,ConsiL u, tib. 
1, et davant luy Bald. in c. Ult. Extra. De consuc, tl 

/. Julicuius, ff. Ad exib., et L Quxsiturriy ff. De 
Uga. iij. La manière est telle que dict GL^p, q,jc. 
Paulus : 

Dtbile princtpium mtUor fortuna tequttur» 

Comme vous aultres, Messieurs^ semblablement les 
sergens, huissiers, appariteurs, chiquaneurs, procu- 
reurs, commissaires, advocatz, enquesteurs, tabel- 
lions, notaires, grephiers et juges pedanées. De 
quihus tit. est Uh. iij Cod,, sugsants bien fort et 
continuellement les bourses des parties, engendrent 
à leurs procès teste, pieds, grjrphes, bec, dents, 
mains, venes, artères, nerfz, muscles, humeurs; ce 
sont les sacs; G/. De cons,, d. iiij, c. Accepisti. 

Qualis pestii erit, talia corda gerit. 

Hic no, qu'en ceste qualité plus heureux sont les 
plaidojans que les ministres de justice, car beatius 
est dare quam accipere, ff. Comm,, L iij. et Extra, 
De célébra. Miss,, c. Cum Marthx, et 2^ Q:> / c, 
c, Odi,, Gl. 

Affectum dantU pensât censura tonantis. 

« Ainsi rendent le procès perfaict, gualant et bien 
formé, comme dict Gl, Can, : 

Accipt, sume, cape, sunt verba placcnlia Papx. 

« Ce que. plus apertement a dict Alber, de Ko$., in 
verb, Koma : 

Roma manu» rodit;'qua8 rodere non valet, odH; 
Dantes custodit; non daniu tptrrut^ odit, 

« Raison pourquoy? 

Ad prxsens ova cras puUit tunt meliora, 

ut est Glo,, in l. Quum hi, ff. De transac. L'incon- 
vénient du contraire est mis in GL C. De allu., 
L fi. : 

Cum labor in damno etf« ereêdt mortaUs tgeitoi» 

« La vraje etjmologie de Procès est en ce qu'il 
doibt avoir en ses prochatz prou sacs. Et en avons 
brocards deificques : Utigando jura crescunt; Liti- 
gando jus acquiritur; Item G/, in c. Illud^ Ext, 'De 
prxsumpt., et C, De prob,, L Instrumenta, l. Non 
epistolisj l. Non nudis, 

Et^ cuffi non protunt $ingula, tnulta juvant, 

— Voyre mais , demandoit Trinquameile , mon 
amy, comment procédez vous en action criminelle, 
la partie coupable prinse flagrante criminel — 
Comme vous aultres, Messieurs, respondit Brid'oye : 
je laisse et commande au demandeur dormir bien 
fort pour l'entrée du procès, puys davant moy con- 
venir, me apportant bonne et juridicque attestation 
de son dormir, scelon la GL 32, Q. vij, c. ; Si 
quis cum, 

Quandoqut boniu dormitat Homerus, 

Cestuy acte engendre quelque aultre membre ; de 

celuy là naist un aultre, comme Maille à maille est 
faict U auhergeon. En fin, je trouve le procès bien 
par informations formé et perfaict en ses membres. 
Adoncques je retourne à mes dez. Et n'est par moj 
telle interpoUation sans raison faicte et expérience 
notable. 

a II me soubvient que on camp de Stokolm, un 
Guascon nommé Gratianauld, natif de Sain-Sever, 
ayant perdu au jeu tout son argent, et de ce gran- 
dement fasché, comme vous sçavez que pecunia est 
alter sanguis, ut ait Anto. de Butrio in c. accedens, 
ijy Extra., Ut lit, non contest., et Bald, in l. Si fuis, 
C. De op, li. per no., et L Advocati, C. De advo, 
div. jud, : Pecunia est vita hominis, et optimus fide- 
jussor in necessitatibus, à l'issue du berland, davant 
tous ses compaignons, disoit à haulte voix : « Pao 
« cap de bious, hillotz, que maulx de f>ippe bous 
a tresbyre; ares que pergudes sont les mies bingt 
<K et quouatte baguettes, ta pla donnerien picz, 
« trucz et patactz. Sey degun de bous aulx, qui 
« boille truquar ambe iou à belz embiz ? » Ne res- 
pondent personne, il passe on camp des Hondres- 
pondres, et reïteroit ces mesmes paroUes, les invi- 
tant à combattre avecques luy. Mais les susdictz 
disoient : « Der Guascongner thut schich usz mitt 
a eim jedem ze schlagen, aber er ist geneigter zu 
« staelen ; darumb , lieben frauven , bend serg zu 
« unserm hausraut. » Et ne se offrit au combat 
personne de leur ligue. 

« Pourtant passe le Guascon au camp des adven- 
turiers François, disant ce que dessus, et les invitant 
au combat guaillardement avecques petites gam- 
bades guasconiques. Mais personne ne luy respondit. 
Lors le Guascon au bout du camp se coucha, prés 
les tentes du gros Christian , chevallier de Crissé, 
et s'endormit. Sus l'heure un adventurier, ayant pa- 
reillement perdu tout son argent, sortit avecques 
son espée, en ferme délibération de combattre 
avecques le Guascon, veu qu'il avoit perdu comme 
luy : 

Ploratur lachrymis amissa pecunia vtris, 

dict G/o5. DepanitenU, dist. l, c. Suntplures, De faict, 
l'ayant cherché par my le camp, finabiement le 
trouva endormy. Adoncques luy dist : a Sus I ho ! 
a hillot de tous les diables, levé toy : j'ay perdu 
c mon argent aussi bien que toy. Allons nous 
<c battre guaillard, et bien à poinct frotter nostre 
(( lard. Advise que mon verdun ne soit poinct plus 
a long que ton espade. » Le Guascon tout es- 
blouy luy respondit : a Cap de Sainct Arnault, 
« quau seys tu, qui me rebeillez? Que mau de 
a taouerne te gyre 1 Ho ! Sainct Siobé, Cap de 
<c Guascoigne 1 ta pla dormie ïou, quand aquoest 
a taquain me bingut estée. » L'adventurier le invitoit 
derechef au combat; mais le Guascon lui dist: 
« Hé paovret, ïou te esquinerie, ares que son pla 
a reposât. Vayne un pauc qui te posar com ïou, 

28 

« puesse truqueren. » Avecques Toubliance de sa 
perte il avoit perdu l'envie de combatre. Somme, 
en lieu de se batre et soy par adventure entretuer, 
iiz allèrent boire ensemble, chascun sus son espée. 
Le sommeil avoit faict ce bien, et pacifié la fla- 
grante fureur des deux bons champions. 

« Là compete le mot doré de Joan. And. m c. 
ult. De sent, et re judic,^ lihro sexto : Sedendo et 
quiescendo fit anima prudens. 

CHAPITRE XLIII 

Comment Pantagruel excuse Brid'oye sus les jugemens 

faitz au sort des dez. 

TANT se teut Brid'oye. Trinquamelle 
luy commanda issir hors la chambre 
du parquet, ce que feut faict. Alors 
dist à Pantagruel : 
« Raison veult, Prince tresauguste, non par Pc- 
bligation seulement en laquelle vous tenez par 
infinis bien faictz cestuy parlement et tout le mar- 
quisat de Myrelingues, mais aussi par le bon sens, 
discret jugement et admirable doctrine que le 
grand Dieu dateur de tous biens a en vous posé, 
que vous présentons la décision de ceste matière 
tant nouvelle, tant paradoxe et extrange de Brid'oye, 
qui, vous présent, voyant et entendent, a confessé 
juger au sort des dez. Si vous prions que en veueiilez 

sententier comme vous semblera juridtcque et 
aequitable. » 

A ce respondit Pantagrael : 

« Messieurs, mon estât n'est en profession de 
décider procès, comme bien sçavez; mais, puysque 
vous plaist me faire tant d'honneur, en lieu de faire 
office de juge, je tiendraj lieu de suppliant. En 
Brid'oje je recongnois plusieurs qualitez , par les 
quelles me sembleroit pardon du cas advenu mé- 
riter : premièrement vieillesse, secondement sim- 
plesse, es quelles deux vous entendez trop mieulx 
quelle facilité de pardon et excuse de mesfaict nos 
droictz et nos loix oultrojent. Tiercement, je re- 
congnois un aultre cas pareillement en nos droictz 
deduict à la faveur de Brid'oye : c'est que ceste 
unicque faulte doibt estre abolie, extaincte et 
absorbée en la mer immense de tant d'équitables 
sentences, qu'il a donné 'par le passé, et que par 
quarante ans et plus on n'a en luy trouvé acte digne 
de reprehension, comme si en la rivière de Loyre 
je jectois une goutte d'eaue de mer, pour ceste 
unicque goutte, persone ne la sentiroit^ personne 
ne la diroit sallée. 

« £t me semble qu'il y a je ne sçay quoy de 
Dieu qui a faict et dispensé qu'à ces jugemens de 
sort toutes les précédentes sentences ayent esté 
trouvées bonnes en ceste vostre vénérable et sou- 
veraine court, lequel, comme sçavez, veult souvent 
sa gloire apparoistre en l'hebetation des saiges, 

en la dépression des puissans et en l'érection des 
simples et humbles. Je mettray en obmission toutes 
ces choses. Seulement vous priraj, non par celle 
obligation que prétendez à ma maison, laquelle je 
ne recongnois , mais par l'affection syncere que de 
toute ancienneté avez en nous congneue, tant deçà 
que delà Loyre, en la mainctenue de vostre estât 
et dignitez, que pour ceste fois luj veueiHez 
pardon oultroyer, et ce en deulx conditions : pre- 
mièrement, ayant satisfaict ou protestant satisfûre 
à la partie condemnée par la sentence dont est 
question, à cestuy article je donneray bon ordre 
et contentement; secondement, qu'en subside de 
son office vous lui bailliez quelqu'un plus jeune, 
docte, prudent, périt et vertueux conseiller, à Tad- 
vis duquel dorénavant fera ses procédures judi- 
ciaires. 

c( En cas que le voulussiez totalement de 
son office déposer, je vous priray bien fort me en 
faire un présent et pur don. Je trouveray par mes 
royaulmes lieux assez et estatz pour l'employer et 
me en servir. Â tant suppliray le bon Dieu créateur, 
servateur et dateur de tous biens, en sa saincte 
grâce perpétuellement vous maintenir. » 

Ces motz ditz, Pantagruel feist révérence à toute 
la court et sortit hors le parquet. A la porte trouva 
Panurge, Epistemon, Frère Jan et aultres. Là mon- 
tèrent à cheval pour s'en retourner vers Gargantua. 
Par le chemin, Pantagruel leur comptoit de point t 

en poinct l'histoire du jugement de Brid'oye. Frère 
Jan dist qu'il avoit cogneu Perrin Dendin on 
temps qu'il demouroit à la Fontaine-le-Conte, soubs 
le noble Abbé Ardillon. Gymnaste dist qu'il estoit 
en la tente du gros Christian, chevallier de Crissé, 
lors que le Guascon respondit à l'adventurier. Pa- 
nurge faisoit quelque difficulté de croire l'heur 
des jugemens par sort, mesmement par si long 
temps. 

Epistemon dist à Pantagruel: « Histoire parallèle 
nous compte l'on d'un prevost de Monsleherj. 
Mais que diriez vous de cestuy heur des dez con- 
tinué en succès de tant d'années ? Pour un ou deux 
jugemens ainsi donnez à l'adventure je ne me 
esbahirois, mesmement en matières de soy ambiguës, 
intrinquées, perplexes et obscures. » 

CHAPITRE XLIIII 

Comment Pantagruel racompte une esirange histoire 
des perplexitez du jugement humain. 

OMME feut, dist Pantagruel, la con- 
troverse débattue davant Cn. Dola- 
bella, proconsul en Asie. Le cas est 
tel: 

« Une femme, en Smyrne, de son premier mary 
eut un enfant nommé A-Bé-Cé. Le mary defunct, 
après certain temps elle se remaria, et de son 

second marj eut un filz nommé Effe-Gé. Advint, 
comme vous sçavez que rare est l'affection des 
peratres, vitrices, noverces et meratres envers les 
enfans des defuncts premiers pères et mères, que 
cestuj marj et son filz occultement, en trahison, 
de guet à pens, tuèrent A-Bé-Cé. La femme, en- 
tendent la trahison et meschanceté, ne voulut le 
forfaict rester impunj, etlesfeist mourir tous deux, 
vengeante la mort de son filz premier. Elle feut 
par la justice appréhendée et menée davant Cn. 
Dolabella« En sa présence, elle confessa le cas 
sans rien dissimuler, seulement alleguoit que de 
droîct et par raison elle les avoit occis. C'estoit 
Testât du procès. Il trouva l'affaire tant ambigu 
qu'il ne sçavoit en quelle partie incliner. Le crime 
de la femme estoit grand, laquelle avoit occis ses 
mary second et enfant; mais la cause du meurtre 
luj sembloit tant naturelle, et comme fondée en 
droict des peuples, veu qu'ilz avoient tué son fils 
premier, eulx ensemble, en trahison, de guet à 
pens, non par luj oultragez ne injuriez, seulement 
par avarice de occuper le total héritage, que pour 
la deciûon il envoya es Areopagites, en Athènes, 
entendre quel seroit sur ce leur advis et jugement. 
Les Areopagites feirent response que cent ans 
après personnellement on leurs envoiast les parties 
contendantes, affin de respondre à certains interro- 
guatoires qui n'estoient on procès verbal contenuz. 
C'estoit à dire que tant grande leurs sembloit la 

perplexité et obscurité de la matière qu'ilz ne sça- 
voient qu'en dire ne juger. Qui eust décidé le cas 
au sort des dez, il n'eusterré, advint ce quepouroit. 
Si contre la femme, elle meritoit punition, veu 
qu'elle avoit faict la vengence de soy, laquelle 
apartenoit à Justice. Si pour la femme, elle sem- 
bloit avoir eu cause de douleur atroce. Mais en 
Brid'oje la continuation de tant d'années me 
estonne. 

— Je ne sçaurois, respondit Epistemon, à votre 
demande categoricquement respondre ; force est 
que le confesse. Conjecturallement je refererois 
cestuj heur de jugement en l'aspect bénévole des 
deulx et faveur des Intelligences motrices, les 
quelles, en contemplation de la simplicité et affec- 
tion sjncere du juge Brid'oye^ qui, soy deffiant de 
son sçavoir et capacité, con gnoissant les antinomies et 
contrarietez des loix, des edictz, des coustumes et 
ordonnances, entendent la fraulde du Calumniateur 
infernal, lequel souvent se transfigure en messagier 
de lumière, par ses ministres, les pervers advocatz, 
conseilliers, procureurs et aultres telz suppoz, tourne 
le noir en blanc, faict phantastiquement sembler à 
Tune et l'aultre partie qu'elle a bon droict, comme 
vous sçavez qu'il n'est si maulvaise cause qui ne 
trouve son advocat, sans cela jamais ne seroit procès 
on monde, se recommanderoit humblement à Dieu 
le juste juge, invoqueroit à son ayde la grâce céleste, 
se deporteroit en l'esprit sacro-sainctdu hazard et 

perplexité de sentence définitive, et par ce sort 
exploreroit son décret et bon plaisir, que nous ap- 
pelions arrest; remueroient et tourneroient les dez 
pour tomber en chance de ceiluy qui, muny de 
juste complaincte, requeroit son bon droict estre 
par Justice maintenu, comme disent les Talmudistes, 
en sort n'estre mal aulcun contenu, seulement par 
sort estre en anxiété et doubte des humains mani- 
festée la volunté divine. 

« Je ne vouldrois penser ne dire, aussi certes ne 
croj je, tant anomale est l'iniquité et corruptele 
tant évidente de ceulx qui de droict respondent en 
icelluj parlement mjrelinguois en Mirelingues, 
que pirement ne seroit un procès décidé par ject 
des dez, advint ce que pourroit, qu'il est passant 
par leurs mains pleines de sang et de perverse 
affection; attendu mesmement que tout leur di- 
rectoire en judicature usuale a esté baillé par un 
Tribunian, home mescreant, infidèle, barbare, tant 
maling, tant pervers, tant avare et inique, qu'il vendoit 
les loix, les edictz, les rescriptz, les constitutions et 
ordonnances en purs deniers, à la partie plus offrante ; 
et ainsi leurs a taillé leurs morseaubc par ces petitz 
boutz et eschantillons des loix qu'ilz ont en usaige, le 
reste supprimant et abolissant qui faisoit pour la loj 
totale, de paour que, la loj entière restante et les 
livres des antiques jurisconsultes veuz [sus l'expo- 
sition des Douze Tables et edictz des prseteurs, 
feust du monde apertement sa meschanceté cogneue. 

« Pour tant seroit ce souvent meilleur, c'est à dire 
moins de nfôl en adviendroit es parties controverses 
marcher sus chausses trapes que de son droict soy 
déporter en leurs responses et jugemens, comme 
soubhaitoit Caton de son temps, et conseîlloit 
que la court judiciaire feust de chausses trappes 
pavée. » 



CHAPITRE XLV 

Comment Panurge se conseille à Triboullet. 

u sixième jour subséquent, Pantagruel 
feut de retour, en l'heure que par 
eaue de Blojs estoit arrivé Triboul- 
let. Panurge, à sa venue, luy donna 
une vessie de porc bien enflée, et resonnante à 
cause des poys qui dedans]estoient ; plus uneespée 
de boys bien dorée; plus une petite gibbessiere 
faicte d'une cocque de tortue; plus une bouteille 
clissée, pleine de vin breton, et un quarteron de 
pommes Blandureau. 

a Comment 1 dist Carpalim, est il fol comme un 
chou, à pommes? » Triboullet ceignit l'espée et la 
gibbessiere, print la vessie en main, mangea part 
des pommes, beut tout le vin. 

Panurge le reguardoit curieusement, et dist : « £n- 
cores ne veids je oncques fol, et si en ay veu pour 
Rabelais, III. 29 

plus de dix mille francs, qui ne beust voluntiers et 
à longs traictz. » 

Depuys luy exposa son affaire en paroUes rhéto- 
riques et eleguantes. Davant qu'il eust achevé, 
Triboullet lui bailla un grand coup de poing entre 
les deux espaules, luy rendit en main la bouteille, 
le nazardoit avecques la vessie de porc, et pour 
toute responce luy dist, branslant fort bien la teste : 
(( Par Dieu, Dieu, fol enraigé, guare moine, corne- 
muse de Buzançay 1 » 

Ces parolles achevées, s'esquarta delà compaignie, 
et jouoit de la vessie, se délectant au mélodieux son 
des poys. Depuys ne feut possible tirer de luy mot 
queconques. Et, le voulant Panurge d'adventaige 
interroger, Triboullet tira son espée de boys et l'en 
voulut ferir. 

(( Nous en sommes bien , vrayemeni ! dist Pa- 
nurge. Voylà belle resolution ! Bien fol est il, cela 
ne se peult nier; mais plus fol est celluy qui me 
l'amena, et je tresfol, qui luy ay communicqué mes 
pensées. 

— C'est, respondit Carpalim, droict visé à ma 
visière. 

— Sans nous esmouvoir, dist Pantagruel^ consi- 
dérons SCS gestes et ses dictz. En iceulx j'ay noté 
mystères insignes, et plus tant que je souioys ne 
m'esbahys de ce que les Turcs révèrent telz folz 
comme musaphiz et prophètes. Avez vous consi- 
déré comment sa teste s'est, avant qu'il ouvrist la 

bouche pour parler, crouslée et esbranslée ? Par la 
doctrine des antiques philosophes, par les cérémo- 
nies des mages et observations des jurisconsultes, 
povez juger que ce mouvement estoit suscité à la 
venue et inspiration de l'esprit fatidicque, lequel, 
brusquement entrant en débile et petite substance, 
comme vous sçavez que en petite teste ne peut 
estre grande cervelle contenue. Ta en telle manière 
esbranslée que disent les medicins tremblement 
advenir es membres du corps humain, sçavoir est, 
part pour la pesanteur et violente impétuosité du 
fajs porté, part pour l'imbécillité de la vertus et 
organe portant. Exemple manifeste est en ceulx 
qui à jeun ne peuvent en main porter un grand 
hanap plein de vin sans trembler des mains. Cecy 
jadis nous praefiguroit la divinatrice Pythie, quand, 
avant respondre par l'oracle, escrouUoit son laurier 
domesticque. Ainsi dict Lampridius que l'empereur 
Heliogabalus, pour estre réputé divinateur, par 
plusieurs festes de son grand Idole, entre les re- 
taillatz fanaticques, bransloit publicquement la 
teste. Ainsi déclare Plante en son Asntrit que 
Saurias cheminoit branslant la teste, comme furieux 
et hors du sens, faisant paour à ceulx qui le ren- 
controient ; et ailleurs, exposant pourquoy Charmi- 
des bransloit la teste, dict qu*il estoit en ecstase. 
Ainsi narre Catulle, en Berecynthia et Athys, du 
lieu on quel les Maenades, femmes bacchicques, 
prebstresses de Bacchus, forcenées, divinatrices. 

portantes rameaulx de lierre, bransloîent les testes, 
comme en cas pareil faisoient les Gais escouillez, 
prebstres de Cjbele, celebrans leurs offices, d'ont 
ainsi est dicte, scelon les antiques théologiens, car 
Ku^Aai signifie rouer, tortre, bransler la teste et 
faire le torti colli. Ainsi escript T. Live que, es 
Bacchanales de Rome, les hommes et femmes sem- 
bloient vaticiner, à cause de certain branslement et 
jectigation du corps par eux contrefaicte , car la 
voix commune des philosophes et Topinion du 
peuple estoient vaticination ne estre jamais des 
Cieulx donnée sans fureur et branslement du corps, 
tremblant et branslant non seulement lors qu'il la 
recevoit, mais lors aussi qu'il la manifestoit et de- 
clairoit. 

« De faict, Julian, jurisconsulte insigne, quel- 
ques foys interrogé si le serf seroit tenu pour sain 
lequel en compaignie de gens fanaticques et furieux 
auroit conversé, et par adventure vaticiné, sans 
toutesfojs tel branslement de teste, respondit estre 
pour sain tenu. Ainsi voyons nous de praesent les 
précepteurs et paedagogues esbransler les testes de 
leurs disciples, comme on. faict un pot par les anses, 
par vellication et érection des aureilles, qui est, 
scelon la doctrine des saiges ^Egyptiens, membre 
consacré à Mémoire, affin de remettre leurs sens, 
lors par adventure esguarez en pensemens estran- 
ges, et comme effarouchez par affections abhor- 
rentes, en bonne et philosophicque discipline ; ce 

que de soy confesse Virgile en Tesbranslement de 
Apollo Cynthius. » 

CHAPITRE XLVI 

Comment Pantagruel et Panurge diversement inter- 
prètent les par elles de Triboullet. 

L dict que vous estes fol. £t quel fol? 
Fol enragé, qui sus vos vieulx jours 
voulez en mariage vous lier et asser- 
vir. Il vous dict : « Guare moine. » 
Sus mon honneur, que par quelque moine vous 
serez faict coqu, je enguaige mon honneur; chose 
plus grande ne sçauroys, fusse je dominateur unie- 
que et pacifîcque en Europe, Africque et Asie. 
Notez combien je défère à nostre morosophe Tri- 
bouUet. Les aultres oracles et responses vous ont 
résolu pacificquement coqu, mais n'avoient encores 
apertement exprimé par qui seroit vostre femme 
adultère et vous coqu. Ce noble Triboullet le dict. 
Et sera le coqûage infâme et grandement scanda- 
leux. Faudra il que vostre lict conjugal soit inceste 
et contaminé par mojnerie? 

« Dict oultre que serez la cornemuse de Buzançay, 
c'est à dire bien corné, cornard et cornu. Et ainsi 
comme il, voulant au roy Loys douzième demandei 
pour un sien frère le contreroUe du sel à Buzançay, 
demanda une cornemuse, vous pareillement, cuy- 

dant quelque femme de bien et d'honneur espou- 
ser, espouserez une femme vuyde de prudence, 
pleine de vent, d'oultrecujdance , criarde et mal 
plaisante, comme une cornemuse. Notez oultre 
que de la vessie il vous nazardoit, et vous donna 
un coup de poing sus l'eschine. Cela prsesagist que 
d'elle serez battu, nazardé et desrobbé, comme 
desrobbé aviez la vessie de porc aux petitz enfans 
de Vaubreton. 

— Au rebours, respondit Panurge. Non que je 
me vueille impudentement exempter du territoire 
de FoUie; j'en tiens et en suys, je le confesse. 
Tout le monde est fol. En Lorraine Fou est prez 
Tou par bonne discrétion. Tout est fol. Salomon 
dict que infîny est des folz le nombre; à infinité 
rien ne peut decheoir, rien ne peut estre adjoinct, 
comme prouve Aristoteles, et fol enraigé serois si, 
fol estant, fol ne me reputois. C'est ce que pa- 
reillement faict le nombre des maniacques et enrai- 
gez infiny. Avicenne dict que de manie infinies 
sont les espèces. Mais le reste de ses dictz et ges- 
tes faict pour moy. 

« Il dict à ma femme : « Guare moyne. » C'est 
un moyneau qu'elle aura en délices, comme avoit 
la Lesbie de Catulle, lequel volera pour mousches, 
et y passera son temps autant joyeusement que feist 
oncques Domitian le croque-mousche. Plus, dict 
qu'elle sera villaticque et plaisante comme une belle 
cornemuse de Saulieu ou de Buzançay. Le veri- 

dicque Tribouliet bien a congneu mon naturel et 
mes internes affections, car je vous affie que plus 
me plaisent les guayes bergerottes eschevelées, es 
quelles le cul sent le serpoulet, que les dames des 
grandes cours avecques les riches atours et odorans 
perfums de mauljoinct; plus me plaist le son de la 
rusticque cornemuse que les fredonnemens des 
lucz, rebecz et violons auliques. Il m'a donné un 
coup de poing sus ma bonne femme d'eschine; 
pour l'amour de Dieu soit, et en déduction de 
tant moins des poines de Purgatoire. Il ne le faisoit 
par mal; il pensoit frapper quelque paige; il est 
fol de bien, innocent, je vous affie, et pèche qui 
de luy mal pense. Je luy pardonne de bien bon 
cœur. Il me nazardoit ; ce seront petites foUastries 
entre ma femme et moy, comme advient à tous 
nouveaulx mariez. » 

CHAPITRE XLVII 

Comment Pantagruel et Panurge délibèrent visiter 
VOracle de la Dive Bouteille» 

OYCY bien un aultre poinct, lequel ne 
consyderez; est toutesfoys le neu de 
la matière. Il m'a rendu en main la 
bouteille. Cela que signifie? Qu'est 
ce à dire ? — Par advcnture, respondit Pantagruel, 
^ signifie que vostre femme sera ivroigne. — Au re- 

bours, dist Panurge, car elle estoit vuide. Je vous 
jure Tespine de sainct Fiacre en Brje que nostre 
morosophe, l'unicque, non iunaticque, Triboullet, 
me remect à la bouteille, et je refraischiz de nou- 
veau mon veu premier, et jure Styx et Acheron, en 
vostre praesence, lunettes au bonnet porter, ne 
porter braguette à mes chausses, que sus mon en- 
treprinse je n*aye eu le mot de la Dive Bouteille. 
Je sçay homme prudent et amy mien qui sçait le 
lieu, le pays et la contrée en laquelle est son temple 
et oracle : il nous y conduira seurement. Allons y 
ensemble. Je voussupply ne me esconduire. Je vous 
seray un Achates, un Damis, et compaignon en 
tout le voyage. Je vous ay long-temps congneu 
amateur de peregrinité et desyrant tous jours veoir 
et tous jours apprendre. Nous voirons choses ad- 
mirables, et m'en croyez. 

— Voluntiers, respondit Pantagruel ; mais, avant 
nous mettre en ceste longue pérégrination, plene 
de hazard, plene de dangiers evidens... — Quelz 
dangiers ? dist Panurge , interrompant le propous. 
Les dangiers se refuyent de moy, quelque part que 
je soys, sept lieues à la ronde, comme, advenent le 
prince, cesse le magistrat, advenent le soleil esva- 
nouissent les ténèbres, et comme les maladies 
fuyoient à la venue du corps sainct Martin à 
Quandé. — A propous, dist Pantagruel, avant 
nous mettre en voye, de certains poincts nous fault 
expédier. 

« Premièrement, renvoyons Triboullet à Bloys, » 
ce que feut faict à l'heure, et luy donna Panta- 
gruel une robbe de drap frizé ; « secondement, nous 
fault avoir l'advis et congié du Roy mon père; 
plus, nous est besoing trouver quelque sibylle pour 
guyde et truchement. » 

Panurge respondit que son amy Xenomanes leur 
sufBroit, et d'abondant deliberoit passer par le pays 
de Lantemoys, et là prendre quelque docte et 
utile Lanterne, laquelle leurs seroit pour ce voyage 
ce que feut la Sibylle à i£neas descendent es 
Champs Elisiens. Carpalim, passant pour la con- 
duicte de Triboullet, entendit ce propous et s'es- 
cria, disant : « Panurge, ho ! monsieur le quitte, 
pren Millort Debitis à Calais, car il est goud fallot, 
et n'oublie Dthitorihus, ce sont lanternes; ainsi 
auras et fallot et lanternes. 

— Mon prognostic est, dist Pantagruel, que 
par le chemin nous ne engendrerons melancholie. 
Ja clairement je l'apperçois ; seulement me desplaist 
que ne parle bon Lanternoys. — Je, respondit Pa- 
nurge, le parleray pour vous tous, je l'entends 
comme le maternel; il m'est usité comme le vul- 
gaire : 

Briszmarg d'algotbric nubstzne zos, 
Isquebfz prusq alborcz crinqs zacbac. 
Misbe dilbarlkz morp nipp stancz bos, 
Strombtz, Panrge walmap quost grufz bac. 

« Or, devine, Epistemon, que c'est? 

3o 

— Ce sont, respondit Epistemon, noms de dia- 
bles errans, diables passans, diables rampans. — 
Tes paroUes sont brayes, dist Panurge, bel amy; 
c'est le courtisan languaige Lantemoys. Par le che- 
min je t*en feray un beau petit dictîonaire, lequel 
ne durera gueres plus qu'une paire de souliers 
neufz ; tu l'auras plus toust aprins que jour levant 
sentir. Ce que j'ay dict, translaté de Lanternoys en 
vulgaire, chante ainsi : 

Tout malheur, estant amoureux, 
M'accompaignoit, oncq n'y eu bien. 
Gens mariez plus sont heureux, 
Panurge Test, et le sçait bien. 

— Reste doncques, dist Pantagruel, le vouloir 
du Roy mon père entendre, et licence de luy 
avoir. » 



CHAPITRE XLVIII 

Comment Gargantua remonstre n^estre licite es en- 
fans soy marier sans le sceu et adveu de leurs pères 
et mères, 

NTRÂNT Pantagruel en la salle grande 
du chasteau, trouva le bon Gargantua 
I issant du Conseil, luy feist narré som- 
' maire de leurs adventures, exposa leur 
entreprinse , et le supplia que par son vouloir et 
congié la peussent mettre en exécution. Le bon 

home Gargantua tenoit en ses mains deax gros 
paqaetz de requestes respondues et mémoires de 
respondre; les bailla à Ulrich Gallet, son antique 
roaistre des libelles et requestes, tira à part Pan- 
tagruel, et, en face plus joyeuse que de coustume, 
lu y dist : 

« Je loue Dieu, filz trescher, qui vous conserve 
en désirs vertueux, et me plaist tresbien que par 
vous soit le voyaige perfaict; mais je vouldroysque 
pareillement vous vint en vouloir et désir vous 
marier. Me semble que dorénavant venez en aage 
à ce compétent. Panurge s'est assez efforcé rompre 
les difficultez qui luy pouvoient estre en empesche- 
ment; parlez pour vous. — Père tresdebonnaire, 
respondit Pantagruel, encores n'y avoys je pensé; 
de tout ce négoce je m'en deportoys sus vostre 
bonne volunté et paternel commendement. Plus 
tost prie Dieu estre à vos piedz veu roydde mort en 
votre desplaisir que sans vostre plaisir estre veu vif 
marié. Je n'ay jamais entendu que par loy aulcune, 
feust sacre, feust prophane et barbare, ayt esté en 
arbitre des enfans soy marier, non consentants, 
voulens et promovens leurs pères, mères et parens 
prochains. Tous législateurs ont es enfans ceste 
liberté tollue, es parens l'ont réservée. 

— Filz treschier, dist Gargantua, je vous en croy, 
et loue Dieu de ce que à votre notice ne viennent 
que choses bonnes et louables, et que , par les fe- 
nestres de vos sens, rien n'est on domicile 'de 



236 LIVRE III, CHAPITRE XLVIII 

vostre esprit entré, fors libéral sçavoir. Car de mon 
temps a esté par le continent trouvé pays on quel 
ne sçay quelz pastophores taulpetiers, aultant 
abhorrens de nopces comme les pontifes de Cybele, 
en Phrygie, si chappons feussent et non galls pleins 
de salacité et lascivie, les quelz ont dict loix es 
gens mariez sus le faict de mariage; et ne sçay 
que plus doibve abhominer, ou la tirannicque prae- 
sumption d'iceulx redoubtez taulpetiers , qui ne se 
contiennent dedans les treillis de leurs mystérieux 
temples^ et se entremettent des négoces contraires 
par diamètre entier à leurs estats, ou la supersti- 
tieuse stupidité des gens mariez, qui ont sanxi et 
preste obéissance à telles tant malignes et barba- 
ricques loigs ; et ne voyent, ce que plus clair est 
que l'estoille matute, comment telles sanxions con- 
nubiales toutes sont à l'adventaige de leurs mystes, 
nul au bien et proufict des mariez, qui est cause 
suffisante pour les rendre suspectes comme iniques 
et fraudulentes. 

« Par reciprocque témérité pourroient ilz loigs 
establir à leurs mystes sus le faict de leurs cérémo- 
nies et sacrifices, attendu que leurs biens ilz déci- 
ment et roignent du guaing prouvenent de leurs 
labeurs et sueur de leurs mains, pour en abondance 
les nourrir et entretenir; et ne seroient, scelon 
mon jugement, tant perverses et impertinentes 
comme celles sont les quelles d*eulx ilz ont receup. 
Car, comme tresbien avez dict, loy on monde 

n'estoit qui es eafans liberté de soy marier donnast 
sans le sceu, l'adveu et consentement de leurs pères. 
Moyenantes les loigs dont je vous parle, n'est ruf- 
fien, forfant, scélérat, pendart, puant, punais, ladre, 
briguant, voleur, meschant, en leurs contrées, qui 
violentement ne ravisse quelque fille il vouldra 
choisir, tant soit noble, belle, riche, honneste, pu- 
dicque que sçauriez dire, de la maison de son père, 
d'entre les bras de sa mère, maulgré tous ses pa- 
rens, si le ruffien se y ha une foys associé quelque 
myste, qui quelque jour participera de la praye. 
Feroient pis et acte plus cruel les Gothz, les Scythes, 
les Massagetes, en place ennemie par longtemps 
assiégée, à grands frays oppugnée, prinse par force ? 
« Et voyent les dolens perès et mères hors leurs 
maisons enlever et tirer par un incongneu, estrangier, 
barbare, mastin, tout pourry, chancreux, cadavéreux, 
paouvre, malheureux, leurs tant belles, délicates, 
riches et saines filles, les quelles tant chèrement 
avoient nourriez en tout exercice vertueux, avoient 
disciplinées en toute honesteté, esperans en temps 
opportun les colloquer par mariage avecques les 
enfans de leurs voisins et antiques amis, nourriz et 
instituez de mesme soing, pour parvenir à ceste 
félicité de mariage que d'eulx ilz veissent naistre 
Hgnaige raportant et hsereditant non moins aux 
mœurs de leurs pères et mères que à leurs biens 
meubles et haeritaiges. Quel spectacle pensez vous 
que ce leurs soit? 

« Ne croyez que plus énorme feust la désolation 
du peuple romain et ses confaederez entendens le 
decés de Germanicus Drusus ; ne croyez que plus 
pitoyable feust le desconfort des Lacedemoniens, 
quand de leurs pays veirent par l'adultère troian 
furtivement enlevée Hélène Grecque ; ne croyez 
leur deuil et lamentations estre moindres que de 
Gères, quand luy feust ravie Proserpine sa fille; 
que de Isis à la perte de Osyris, de Venus à la 
mort de Adonis, de Hercules à Tesguarement de 
Hylas, de Hecuba à la substraction de Polyxene. 

« Hz toutesfois tant sont de craincte du Daemon 
et superstitiosité espris que contredire ilz n'ausent, 
puis que le taulpetiery a esté praesent et contractant ; 
et restent en leurs 'maisons privez de leurs filles 
tant aimées, le peremauldissantle jouret Theure de 
ses nopces, la mère regrettant que n'estoit avortée 
en tel tant triste et malheureux enfantement, et en 
pleurs et lamentations fînent leur vie, laquelle 
estoit de raison finir en joye et bon tractement de 
icelles. Âultres tant ont esté ecstaticques et comme 
maniacques que eulx mesmes de deuil et regret 
se sont noyez, penduz, tuez, impatiens de telle 
indignité. 

« Aultres ont eu l'esprit plus heroicque, et, à 
l'exemple des enfans de Jacob vengeant le rapt de 
Dina, leur sœur, ont trouvé le ruffien associé de 
son taulpetier, clandestinement parlementans et 
subornans leurs filles, les ont sus l'instant mis en 

pièces et occis felonnement , leurs corps après 
jectans es loups et corbeaux parmj les champs; au 
quel acte tant viril et chevaleureuz ont les Sym- 
mystes taulpetiers fremj et lamenté misérablement, 
ont formé complainctes horribles, et en toute im- 
portunité requis et imploré le bras séculier et justice 
politicque, instans fièrement et contendens estre 
de tel cas faicte exemplaire punition. Mais ne en 
aequité naturelle, ne en droict des gens, ne en loy 
impériale quelconques, n'a esté trouvée rubricque, 
paragraphe, poinct ne tiltre par lequel feust poine 
ou torture à tel faict interminée, raison obsistante, 
nature répugnante : car homme vertueux on monde 
n'est qui naturellement et par raison plus ne soit 
en son sens perturbé, oyant les nouvelles du rapt, 
diffame et deshonneur de sa fille, que de sa mort. 
Ores est qu'un chascun, trouvant le meurtrier sus 
le faict de homicide en la persone de sa fille ini- 
quement et de guet à pens, le peut par raison, le 
doibt par nature, occire sus l'instant, et n'en sera 
par justice appréhendé. Merveilles doncques n'est 
si, trouvant le rufiîen, à la promotion du taulpetier, 
sa fille subornant, et hors sa maison ravissant, quoy 
qu'elle en feust consentente, les peut, les doibt à 
mort ignominieusement mettre, et leurs corps jecter 
en direption des bestes brutes, comme indignes de 
recepvoir le doub:, le desyré, le dernier embrasse- 
ment de l'aime et grande mère la Terre, lequel 
nous appelions Sépulture. 

« Fils trescher, après mon decés, guardez que 
telles loigs ne soient en cestuj royaume receues ; 
tant que seraj en ce corps spirant et vivent, je j 
donneray ordre tresbon, avec Tayde de mon 
Dieu. Puis doncques que de vostre mariage sus 
moy vous déportez, j'en suis d'opinion, je y pour- 
voiray. 

a Aprestez vous au voyage de Panurge. Prenez 
avecques vous Epistemon, frère Jan et aultres que 
choisirez. De mes thesaurs faictez à vostre plein 
arbitre. Tout ce que ferez ne pourra ne me plaire. 
En mon arsenac de Thalasse prenez équipage tel 
que vouldrez, telz pillotz, nauchiers^ trusche- 
mens que vouldrez, et à vent oportun faictez voile 
on nom et protection du Dieu servateur. Pendent 
vostre absence, je feray les apprestz et d'une femme 
vostre, et d'un festin que je veulx à vos nopces 
faire célèbre, si oncques en feut. » 

CHAPITRE XLIX 

Comment Pantagruel feist ses aprestz pour monter 
sus mer^ et de l'herbe nommée Pantagruelion, 

EU de jours après Pantagruel avoir 

prins congié du bon Gargantua, luy 

bien priant pour le voyage de sonfilz, 

arriva au port de Thalasse, prés Sa- 

malo, acompaigné de Panurge, Epistemon, frère 

Jan des Entommeures, abbé de Theleme, et aultres 
de la noble maison, notamment de Xenomanes, 
le grand voyagier et traverseur des voyes péril- 
leuses, lequel estoit venu au mandement de Panurge, 
par ce qu'il tenoit je ne sçay quoy en arrière fief 
de la chastellenie de Salmiguondin. Là arrivez, 
Pantagruel dressa equippage de navires à nombre 
de celles que Ajax de Salamîne avoit jadis menées 
en convoy des Gregoys à Troie : nauchiers, pilotz, 
hespaliers, truschemens, artisans, gens de guerre^ 
vivres, artillerie, munitions, robbes, deniers et 
aultres bardes print et chargea, comme estoit be- 
soing pour long et hazardeux voyage ; entre aultres 
choses, je veids qu'il feist charger grande foison de 
son herbe Pantagruelion, tant verde et crude que 
conficte et praeparée. 

L'herbe Pantagruelion ha racine petite, durette, 
rondelette, finante en poincte obtuse, blanche, à 
peu de fillamens, et ne profunde en terre plus d'une 
coubtée. De la racine procède un tige unicque, 
rond, ferulacé, verd au dehors, blanchissant au 
dedans, concave comme le tige de smyrnium^ olus 
atnim, febves et gentiane; ligneux, droict, friable, 
crénelé quelque peu à forme de columnes legie- 
rement striées; plein de fibres, es quelles consiste 
toute la dignité de l'herbe, mesmement en la partie 
dicte Mesa, comme moyenne, et celle qui est dicte 
Mylasea. Haulteur d'icelluy communément est de 
cinq à six pieds. Âulcunes foys excède la haulteur 
Si il R^belaU. III. 3i 



242 LIVRE III, C^IAPITRE XLIX 

d'une lance, sçavoir est quand il rencontre terrouoir 
doulx, uligineux, legier, humide sans froydure, 
comme est Olone et celluy de Rosea, prés Prse- 
neste, en Sabinie, et que pluye ne luy defFauit en- 
viron les feries des pécheurs et solstice aestival; et 
surpasse la haulteur des arbres , comme vous dictez 
Dendromalache par rauthorité de Theophraste, quoj 
que herbe soit par chascun an dépérissante, non 
arbre en racine, tronc, caiidice et rameaux perdu- 
rante ; et du tige sortent gros et fors rameaux. 

Les feueilles a longues trois foys plus que larges, 
verdes tous jours, asprettes, comme Torcanette, 
durettes, incisées au tour comme une faulcille et 
comme la betoine, finisantes en poinctes de larisse 
macedonicque, et comme une lancette dont usent 
les chirurgiens. La figure d'icelle peu est différente 
des feueilles de fresne et aigremoine, et tant sem- 
blable à eupatoire que plusieurs herbiers, l'ayant 
dicte domesticque, ont dict eupatoire estre Panta- 
gruelion saulvaginé; et sont par rancs en eguale 
distance esparses au tour du tige en rotondité, par 
nombre en chascun ordre ou de cinq ou de sept. 
Tant Ta chérie Nature qu'elle l'a douée en ses 
feueilles de ces deux nombres impars, tant divins 
et mystérieux. L'odeur d'icelles est fort et peu 
plaisant aux nez delicatz. 

La semence provient vers le chef du tige et peu 
au dessoubs. £lle est numereuse autant que d'herbe 
qui soit, sphœricque, oblongue, rhomboïde, noire 

claire et comme tannée, durette, couverte de robbe 
fragile, délicieuse à tous ojseaulx canores, comme 
linottes, chardriers, alouettes, serins, tarins et aul- 
tres; mais estainct en l'home la semence gênera- 
tive, qui en mangeroit beaucoup et souvent; et, 
quoj que jadis entre les Grecs d*i celle Ton feist cer- 
taines espèces de fricassées, tartres et beuignetz, les 
quelz ilz mangeoient après soupper, par friandise 
et pour trouver le vin meilleur, si est ce qu'elle est 
de difficile concoction, offense Testomach, engen- 
dre mauvais sang, et, par son excessive chaleur, 
ferist le cerveau et remplist la teste de fascheuses 
et douloreuses vapeurs. 

£t, comme en plusieurs plantes sont deux sexes, 
masle et femelle, ce que voyons es lauriers, palmes, 
chesnes, heouses, asphodèle, mandragore, fougère, 
agaric; aristolochie , cyprès, terebinthe, pouliot, 
pseone et aultres, aussi en ceste herbe y a masle, 
qui ne porte fleur aulcune, mais abonde en se- 
mence, et femelle qui foisonne en petites fleurs 
blanchâtres, inutiles, et ne porte semence qui vaille, 
et, comme est des aultres semblables, ha la feuille 
plus large, moins dure que le masle, et ne croist 
en pareille haulteur. On semé cestuy Pantagruelion 
à la nouvelle venue des hyrondelles; on le tire de 
terre lors que les cigalles commencent s'enrouer. 

CHAPITRE L 

Comment doibt atre prtpari tl mis tn auvrt 
It etlcbre PanlagrutUon. 

N pare le Paotagruelion soubs l'œqui- 
Qocte automnal en diverses manières, 
scelon la phantasie des peuples et di- 
versité des pays. 
L'enseignement premier de Paatagniel feut le 
tige d'icelle desvestir de feueilles et semence, le 
macérer en eaue stagnante, non courante, par cinq 
jours si le temps est sec et l'eaue chaulde, par 
neuf ou douze si le temps est nubileui et l'eaue 
froide; puys au soleil le seicher, puys à l'umbre le 
excordcquer et séparer les fibres, es quelles, comme 
avons dict, consiste tout son pris et valeur,"de la 
partie ligneuse, laquelle est inutile, fors qu'à faire 
flambe lumineuse, allumer le feu, et, pour l'esbat 
des petitz enfans, enfler les vessies de porc. D'elle 
usent aulcunes fojs les frians, à cacbetes, comme 
de sypbons, pour sugser et avecques l'haleine atti- 
rer le vin nouveau par le bondon. Quelques Panta- 
gruelistes modernes, evitans le labeur des mains 
qui seroit à faire tel départ, usent de certains in- 
struments catharactes composez à la forme que 
Juno la fascbeuse tenoit les doigtz de ses mains 
liez pour empescher l'enfantement de Alcmene, 
mère de Hercules. Et â travers icelluy conlundent 

et brisent la partie ligneuse, et la rendent inutile, 
pour en saulver les fibres. 

£n ceste seule praeparation acquiescent ceulx 
qui, contre l'opinion de tout le monde et en ma- 
nière paradoxe à tous philosophes, guaingnent leur 
vie à reculions. Ceulx qui à profîct plus évident la 
veulent avalluer font ce que Ton nous compte du 
passe temps des troys sœurs Parces, de l'esbatement 
nocturne de la noble Circé, et de la longue excuse 
de Pénélope envers ses muguetz amoureux, pen- 
dant l'absence de son mary Ulyxes. Ainsi est elle 
mise en ses inestimables vertus, des quelles vous 
expouseray partie, car le tout est à moy vous ex- 
pouser impossible, si davant vous interprète la 
dénomination d'icelle. 

Je trouve que les plantes sont nommées en di- 
verses manières. Les unes ont prins le nom de cel- 
luy qui premier les inventa, congneut, monstra, 
cultiva, aprivoisa et appropria, comme mercuriale, 
de Mercure ; panacea, de Panace, fille de i£scula- 
pius; armoise, de Artemis, qui est Diane; eupatoire, 
du roy Eupator; telephium, de Telephus; euphor- 
bium, de Euphorbus, medicin du roy Juba ; clyme- 
nos, de Clymenus; alcibiadion, de Alcibiades; 
gentiane, de Gentius, roy de Sclavonie ; et tant a 
esté jadis estimée ceste prserogative de imposer 
son nom aux herbes inventées que, comme feut 
controverse meue entre Neptune et Pallas de qui 
prendroit nom la terre par eulx deux ensemble- 

ment trouvée, qui depuys feut Athènes dicte, de 
Athené, c'est à dire Minerve, pareillement Ljncus, 
roy de Scythie, se mist en effort de occire en tra- 
hison le jeune Triptoleme, envoyé par Cerés pour 
es homes monstrer le froment, lors encore incon- 
gneu, affîn que par la mort d'icelluy il imposast 
son nom, et feust en honneur et gloire immortelle 
dict inventeur de ce grain tant utile et nécessaire à 
la vie humaine, pour laquelle trahison feut par 
Cerés transformé en oince ou loup-cervier ; pa- 
reillement, grandes et longues guerres feurent jadis 
meues entre certains roys de séjour en Cappadoce 
pour ce seul différent, du nom des quelz seroit une 
herbe nommée, laquelle pour tel débat feut dicte 
Polemonia, comme guerroyere. 

Les aultres ont retenu le nom des régions des 
quelles feurent ailleurs transportées, comme pom- 
mes medices, ce sont pondrefi de Medie, en la- 
quelle feurent premièrement trouvées; pommes 
punicques, ce sont grenades, apportées de Punicie, 
c'est Carthage ; ligusticum, c'est livesche, apportée 
de Ligurie, c'est la couste de Gènes ; rhabarbe, du 
fleuve barbare nommé Rha, comme atteste Am- 
mianus; santonicque, fœnu grec, castanes persic- 
ques, Sabine, stœchas, de mes isles Hieres, antic- 
quement dictez Stœchades; spica celticaet aultres. 

Les aultres ont leur nom par antiphrase et con- 
trariété, comme absynthe, au contraire de pynthe, 
car il est fascheux à boire ; holosteon, c'est tout de 

OS, au contraire ) car herbe n'est en nature plus 
fragile et plus tendre qu'il est. 

Aultres sont nommées par leurs vertus et opéra- 
tions, comme aristolochia, qui ayde les femmes en 
mal d'enfant ; lichen , qui guérit les maladies de 
son nom; maulve, qui mollifie; callithrichum, qui 
faict les cheveulx beaulx; alyssum, ephemerum, be- 
chium, nasturtium, qui est cresson alenojs; hyos- 
cyame, hanebanes et aultres. 

Les aultres par les admirables qualitez qu'on a 
veu en elles, comme héliotrope, c'est soulcil, qui 
suyt le soleil, car, le soleil levant, il s'espanouist ; 
montant, il monte; déclinant, il décline; soy ca- 
chant, il se cloust ; adiantum, car jamais ne retient 
humidité, quoy qu'il naisse prés les eaues, et quoy 
qu'on le plongeast en eaue par bien long temps ; 
hieracia, eryngion et aultres. 

Aultres par métamorphose d'homes et femmes 
de nom semblable; comme daphne, c'est laurier, 
de Daphné ; myrte, de Myrsine ; pytis, de Pytis ; 
cynara, c'est artichault; narcisse, saphran, smilax 
et aultres. 

Aultres par similitude, comme hippuris, c'est 
prelle, car elle ressemble à queue de cheval ; alope- 
curos, qui semble à la queue de renard; psylion, 
qui semble à la pusse; delphinium, au daulphin; 
buglosse, à langue de beuf ; iris, à l'arc en ciel, en 
ses fleurs; myosota, à l'aureil de souriz; corono- 
pous, au pied de corneille, et aultres. 

Par reciprocque dénomination sont dictz les 
Fabies, des febves; les Pisons, des poys; les Len- 
tules, des lentiles; les Cicerons, des poys-chices. 
Comme encores par plus haulte resemblance est 
dict le nombril de Venus, les cheveubc de Venus, 
la cuve de Venus, la barbe de Juppiter, l'œil de 
Juppiter, le sang de Mars, les doigtz de Mercure, 
hermodactyles, et aultres. 

Les aultres de leurs formes, comme trefeueil, 
qui ha trois feueilles; pentaphyllon , qui a cinq 
feueilles; serpoullet, qui herpe contre terre; bel- 
xine, petasites, mjrobalans, que les Arabes ap- 
pellent Been, car ilz semblent à gland et sont 
unctueux. 

CHAPITRE LI 

Pourquoy est dicte Pantagruelion, et des admirables 

vertus d^icelU. 

AR ces manières, exceptez la fabu- 
leuse, car de fable ja Dieu ne plaise 
ique usions en ceste tant véritable his- 
toire, est dicte Therbe Pantagruelion, 
car Pantagruel feut d'icelle inventeur : je ne diz 
pas quant à la plante, mais quant à un certain 
usaige, lequel plus est abhorré et hay des larrons, 
plus leurs est contraire et ennemy que n'est la 
teigne et cuscute au lin, que le rouseau à la fou- 

gère, que la presle aux fauscheurs, que orobanche 
aux pojs chices, aegjlops à l'orge, securidaca aux 
lentiUes, antranium aux febves, l'yvraye au froment, 
le lierre aux murailles ; que le nenufar et nymphéa 
heraclia aux ribaux moines; que n'est le férule et 
le boulas aux escholiers de Navarre ; que n'est le 
chou à la vigne, le ail à l'aimant, l'oignon à la 
veue, la graine de fougère aux femmes enceinctes, 
la semence de saule aux nonnains vitieuses, l'umbre 
de if aux dormans dessoubs, le aconite aux pards et 
loups, le flair du figuier aux taureaux indignez, la 
cigûe aux oisons, le poupiè aux dents, l'huille aux 
arbres. Car maintz d'iceux avons veu par tel usaige 
finer leur vie haut et court, à l'exemple de Phyllis, 
royne des Thraces; de Bonosus, empereur de 
Rome ; de Amate, femme du roy latin ; de Iphis, 
Auctolia, Lycambe, Arachne, Pheda, Leda, Acheus, 
roy de Lydie, et aultres ; de ce seulement indignez 
C[ue, sans estre aultrement malades, par le Panta- 
gruelion on leurs oppiloit les conduictz par les 
quelz sortent les bons motz et entrent les bons 
naorseaulx, plus villainement que ne feroit la maie 
angine et mortelle squinanche. 

Aultres avons ouy, sus l'instant que Atropos 
leurs couppoit le filletde vie, soy griefvement com- 
plaignans et lamentans de ce que Pantagruel les 
tenoit à la guorge. Mais, las ! cen'estoit mie Pan- 
tagruel ; il ne feut oncques rouart : c'estoit Panta- 
gruelion faisant office de hart etieurs servant de 

32 

cornette. Et parloient improprement et en solœ- 
cisme. Si non qu'on les excusast par figure synecdo- 
chique, prenens l'invention pour l'inventeur, 
comme on prend Cerés pour pain, Bacchus pour 
vin. Je vous jure icj par les bons motz qui sont 
dedans ceste bouteille là, qui refraischit dedans ce 
bac, que le noble Pantagruel ne print oncques à 
la guorge,sinon ceulx qui sont negligens de obvier 
à la soif imminente. 

Aultrement est dicte Pantagruelion par simili- 
tude : car Pantagruel, naissant on monde, estoit 
autant grand que l'herbe dont je vous parle, et en 
feut prinse la mesure aisément, veu qu'il nasqult on 
temps de altération, lors qu'on cuille ladicte herbe, 
et que le chien de Icarus, par les aboys qu'il faict 
au soleil, rend tout le monde Troglodyte, et con- 
trainct habiter es caves et lieux subterrains. 

Aultrement est dicte Pantagruelion par ses vertus 
et singularitez , car, comme Pantagruel a esté l'idée 
et exemplaire de toute joyeuse perfection, je croy 
que personne de vous aultres beuveurs n'endoubte, 
aussi en Pantagruelion je recongnoys tant de vertus, 
tant d'énergie , tant de perfection , tant d'effectz 
admirables, que, si elle eust esté en ses qualitez 
congneue lors que les arbres, par la relation du 
Prophète, feirent élection d'un roy de boys pour 
les régir et dominer, elle sans doubte eust emporté 
la pluralité des voix et suffrages. Diray je plus.^ Si 
Oxylus, filz de Orius, l'eust de sa sœur Hamadryas 

engendrée, plus en la seule valeur d'icelle se feust 
délecté qu'en tous ses huyct enfans tant célébrez 
par nos mythologes, qui ont leurs noms mis en mé- 
moire éternelle. La fille aisnée eut nom Vigne, le 
fîlz puysné eut nom Figuier, Taultre Noyer, l'aultre 
Chesne, Taultre Cormier, Taultre Fenabregue, 
l'aultre Peuplier; le dernier eut nom Ulmeau, et 
feut grand chirurgien en son temps. 

Je laisse à vous dire comment le jus d'icelle, 
exprimé et instillé dedans les aureilles^ tue toute 
espèce de vermine qui y seroit née par putréfaction, 
et tout aultre animal qui dedans seroit entré. Si 
d'icelluy jus vous mettez dedans un seilleau de 
eaue, soubdain vous verrez Peaue prinse, comme 
si feussent caillebotes, tant est grande sa vertus. 
Et est Teaue ainsi caillée remède praesent aux che- 
vaulx coliqueux et qui tirent des flans. La racine 
d'icelle, cuicte en eaue, remollist les nerfz retirez, 
les joinctures contractes, les podagres sclirrho- 
tiques et les gouttes nouées. Si promptement 
voulez guérir une bruslure, soit d*eaue, soit de feu, 
appliquez y du Pantagruelion crud, c'est à dire tel 
qui naist de terre, sans aultre appareil ne compo- 
sition, et ayez esguard de le changer ainsi que le 
voirez deseichant sus le mal. 

Sans elle seroient les cuisines infâmes, les tables 
détestables, quoy que couvertes feussent de toutes 
viandes exquises; les lictz sans délices, quoy que y 
feust en abondance or, argent, electre, ivoyre et 

porphyre. Sans elle ne porteroient les meusniers bled 
au moulin, n'en rapporteroient farine. Sans elle com- 
ment seroient portez les plaidoyers des advocatz 
à l'auditoire ? Comment seroit sans elle porté le 
piastre à Thastelier P Sans elle comment seroit tirée 
Teaue du puyz ? Sans elle que feroient les tabel- 
lions, les copistes, les secrétaires et escrivains? Ne 
periroient les pantarques et papiers rantiers? Ne 
periroit le noble art d'imprimerie? De quoy feroit 
on châssis ? Comment sonneroit on les cloches? 

D'elle sont les Isiacques ornez, les Pastophores 
revestuz, toute humaine nature couverte en pre- 
mière position. Tous les arbres lanificques des Seres, 
les gossampines de Tyle en la mer Persicque, les 
cynes des Arabes, les vignes de Malthe, ne ves- 
tissent tant de personnes que faict ceste herbe seu- 
le tte ; couvre les armées contre le froid et la pluye 
plus certes commodément que jadis ne faisoient les 
peaulx; couvre les théâtres et amphithéâtres contre 
la chaleur, ceinct les boys et taillis au plaisir des 
chasseurs, descend en eaue, tant douce que marine, 
au profict des pescheurs. Par elle sont bottes, bo- 
tines, botasses, houzeaulx, brodequins, souliers, 
escarpins, pantofles, savattes mises en forme et 
usaige. Parcelle sont les arcs tendus, les arbalestes 
bandées, les fondes faictes. £t, comme si feust 
herbe sacre, verbenicque et révérée des mânes et 
lémures, les corps humains morts sans elle ne sont 
inhumez. 

Je diray plus. I celle herbe moyenante, les sub- 
stances invisibles visiblem.ent sont arrestées, prinses, 
détenues et comme en prison mises. A leur prinse 
et arrest sont les grosses et pesantes moles tournées 
agillement à insigne profîct de la vie humaine. Et 
m'esbahys comment l'invention de tel usaige a esté 
par tant de siècles celé aux antiques philosophes, veue 
l'utilité impreciable qui en provient, veu le labeur 
intolérable que sans elle ilz supportoient en leurs 
pistrines. 

Icelle moyenant, par la rétention desflotz aérez, 
sont les grosses orchades, les amples thalameges, 
les forts guaillons, les naufz chiliandres et my- 
riandres de leurs stations enlevées et poulsées à 
l'arbitre de leurs gouverneurs. Icelle moyennant, 
sont les nations que Nature sembloit tenir absconses, 
imperméables et incongneues, à nous venues, nous 
à elles, chose que ne feroient les oyseaulx, quelque 
legiereté de pennaige qu'ilz aient, et quelque 
liberté de nager en l'aer que leurs soit baillée par 
Nature. Taprobrana a veu Lappia; Java a veu les 
mens Riphées; Phebol voyra Theleme; les Islan- 
doys et Engronelands boyront Euphrates. Par elle 
Boreas a veu le manoir de Auster; Eurus a visité 
Zephire. De mode que les Intelligences célestes, 
les dieux tant marins que terrestres, en ont esté 
tous effrayez, voyans par l'usaige de cestuy benedict 
Pantagruelion les peuples Arctîcques en plein aspect 
des Antarcticques franchir la mer Athlanticque, 

passer les deux Tropicques, voItersoubslaZone tor- 
ride, mesurer tout le Zodiacque, s'^esbattre soubs 
Tifiquinoctial, avoir l'un et l'autre Pôle en veue à 
fleur de leur orizon. 

Les dieux oljmpicques ont en pareil effroj dict : 
« Pantagruel nous a mis en pensement nouveau et 
tedieux plus que oncques ne feirent les Aloïdes, 
par Tusaige et vertus de son herbe. Il sera de brief 
marié, de sa femme aura enfans. A ceste destinée 
ne povons nous contrevenir, car elle est passée par 
les mains et fuseaulx des sœurs fatales, filles de 
Nécessité. Par ses enfans, peut estre, sera inventée 
herbe de semblable énergie, moyenant laquelle 
pourront les humains visiter les sources des gresles, 
les bondes des plujes et l'officine des fouldres; 
pourront envahir les régions de la lune, entrer le 
territoire des signes célestes, et là prendre logis, les 
uns à l'Aigle d'or, les aultres au Mouton, les 
aultres à la Couronne, les aultres à la Herpe, les 
aultres au Lion d'argent ; s'asseoir à table avecques 
nous, et nos déesses prendre à femmes, qui sont les 
seulx moyens d'estre déifiez. » En fin, ont mis le 
remède d'y obvier en délibération et conseil. 

CHAPITRE LU 

Comment certaine espèce de Pantagruelion ne peut 
estre par feu consommée. 

E que je vous ay dict est grand et ad- 
mirable; mais, si vous vouliez vous 
bazarder de croire quelque aultre di- 
vinité de ce sacre Pantagruelion, je la 
vous dirois. Croyez la ou non, ce m'est tout un; 
me suffist vous avoir dict vérité. Vérité vous diray. 
Mais, pour y entrer, car elle est d'accès assez 
scabreux et difficile, je vous demande : si j'avois en 
ceste bouteille mis deux cotyles de vin et une 
d'eaue, ensemble bien fort meslez, comment les 
demesleriez vous ? comment les sépareriez vous de 
manière que vous me rendriez Teau à part sans le 
vin, le vin sans Teau, en mesure pareille que les 
y auroys mis ? Aultrement, si vos cbartiers et nau- 
tonniers amenans pour la provision de vos maisons 
certain nombre de tonneaulx, pippes et bussars de 
vin de Grave, d'Orléans, de Beaulne, de Myre- 
vaulx, les avoient buffetez et beuz à demy, le reste 
emplissans d'eau, comme font les Limosins à belz 
esclotz, charroyans les vins d'Argenton et San- 
gaultier, comment en bousteriez vous l'eau entiè- 
rement ? comment les purifieriez vous ? 

J'entends bien : vous me parlez d'un entonnoir 
de lierre. Cela est escript, il est vray, et avéré par 

mille expériences, vous le sçaviez desja; maisceulx 
qui ne l'ont sceu et ne le veirent oncques ne le croy- 
roient possible. Passons oultre. 

Si nous estions du temps deSylla, Marius, Caesar 
et aultres romains empereurs, ou du temps de nos 
antiques Druydes, qui faisoient brusler les corps 
mors de leurs parens et seigneurs, et voulussiez les 
cendres de vos femmes ou petes boyre en infusion 
de quelque bon vin blanc , comme feist Ârtemisia 
les cendres de Mausolus, son mary, ou aultrement 
les reserver entières en quelque urne et reliquaire, 
comment saulveriez vous icelles cendres à part, et 
séparées des cendres du bust et feu funeral ? Res- 
pondez. Par ma figue, vous seriez bien empeschez. 
Je vous en despesche, et vous diz que, prenent de 
ce céleste Pantagruelion autant qu'en fauldroit 
pour couvrir le corps du defunct, et ledict corps 
ayant bien à poinct enclouz dedans, lié et cousu de 
mesmes matière, jectez le on feu tant grand, tant 
ardent que vouldrezj: le feu à travers le Panta- 
gruelion bruslera et rédigera en cendres le corps et 
les oz; le Pantagruelion non seulement ne sera 
consumé ne ards, et ne deperdera un seul atome 
des cendres dedans encloses, ne recepvra un seul 
atome des cendres bustuaires, mais sera en fin du 
feu extraict plus beau, plus blanc et plus net que 
ne l'y aviez jecté. Pourtant est il appelle Asbeston, 
Vous en trouverez foison en Carpasie et soubs le 
climat Bta Cyenes^ à bon marché 

O chose grande 1 chose admirable t Le feu, qui 
tout dévore, tout deguaste et consume, nettoyé, 
purge et blanchist ce seul Pantagruelion carpasien 
asbestin. Si de ce vous défiez et en demandez 
assertion et signe usual, comme Juifz et incrédules, 
prenez un œuf frais et le liez circulairement 
avecques ce divin Pantagruelion. Ainsi lié, mettez 
le dedans le brasier tant grand et ardent que 
vouldrez; laissez le si long temps que vouldrez. 
£n fin, vous tirerez l'œuf cuyt, dur et bruslë, sans 
altération, immutation ne eschauffement du sacré 
Pantagruelion. Pour moins de cinquante mille 
escuz Bourdelojs amoderez à la douzième partie 
d'une pithe vous en aurez faict l'expérience. Ne me 
parragonnez poinct îcy la salamandre, c'est abus. 
Je confesse bien que petit feu de paille la végète 
et resjouit, mais je vous asceure que en grande 
fournaise elle est, comme tout aultre animant, suf- 
foquée et consumée, nous en avons veuTexperience. 
Galen l'avoit, long temps a, confermé et demonstré, 
lÀb. 3, De temptramentisy et le maintient Dîosco- 
rides, Lib. 2. 

Icj ne me alléguez l'alum de plume , ne la tour 
de bojs en Pjrée, laquelle L. Sjlla ne peut oncques 
faire brasier, pour ce que Archelaus, gouverneur 
de la ville pour le roj Mithridates, l'avoit toute 
enduicte d'alum. Ne me comparez icy celle arbre 
que [Aiexander Cornélius nommoit Eoneniy et la 
disoit estre semblable au chesne qui porte le guj, 

Rabelais. IIL 33 

et ne povoir estre ne par eau ne par feu con- 
sommée ou endommagée, non plus que le guy de 
chesne, et d'icelle avoir été faicte et bastie la tant 
célèbre navire Argos. Cherchez qui le croye, je 
m'en excuse. 

Ne me parragonnez aussi, quoy que mirificque 
soit, celle espèce d'arbre que voyez par les mon- 
tagnes de Briançon et Ambrun, laquelle de sa racine 
nous produit le bon agaric, de son corps nous rend 
la résine tant excellente que Galen Tause aequi- 
parer à la terebinthine, sus ses feueilles délicates 
nous retient le fin miel du ciel, c'est la manne, et, 
quoy que gommeuse et unctueuse soit, est incon- 
sumptible par feu. Vous la nommez Larrix en Grec 
et Latin ; les Alpinois la nomment Melzt; les Ante- 
norides et Venitians, Larege, dont feut dict La-- 
rignum le chasteau en Piedmont lequel trompa Jule 
Caesar venant es Gaules. 

Jule Caesar avoit faict commendement à tous les 
manens et habitans des Alpes et Piedmont qu'ilz 
eussent à porter vivres et munitions es estappes 
dressées sus la voie militaire, pour son oust passant 
oultre. Au quel tous- feurent obéïssans, exceptez 
ceulx qui estoienl dedans Larigno, les quelz, soy 
confians en la force naturelle du lieu, refusèrent à la 
contribution. Pour les chastier de ce refus, l'em- 
pereur feist droict au lieu acheminer son armée. 
Davant la porte du chasteau estoit une tour bastie 
de gros chevrons de larix, lassez l'un sus l'autre 

alternativement comme une pyle de boys, conti- 
nuans en telle haulteur que des mâchicoulis facile- 
ment on poYoit avecques pierres et liviers débouter 
ceulx qui approcheroient. Quand Caesar entendit 
que ceulx du dedans n'avoient aultres défenses 
que pierres et liviers, et que à poine les povoient 
ilz darder jusques aux approches, commenda à ses 
soubdars jecter au tour force fagotz et y mettre le 
feu. Ce que feut incontinent faict. Le feu mis es 
fagotz, la flambe feut si grande et si haulte, qu'elle 
couvrit tout le chasteau. Dont pensèrent que bien 
tost après la tour seroit arse et demollie ; mais, cessant 
la flambe et les fagotz consumez, la tour apparut 
entière, sans en rien estre endommagée. Ce que 
consyderant, Caesar commenda que, hors le ject des 
pierres, tout au tour l'on feist une seine de fossez 
et bouclus. 

Adoncques les Larignans se rendirent à compo- 
sition, et par leur récit congneut Caesar l'admirable 
nature de ce boys, lequel de soy ne fait feu, 
flambe ne charbon, et seroit digne en ceste qua- 
lité d'estre on degré mis de vray Pantagruelion ; 
et d'autant plus que Pantagruel d'icelluy voulut 
estre faictz tous les huys , portes , fenestres , 
goustieres, larmiers et l'ambrun de Theleme. Pa- 
reillement d'icelluy feist couvrir les pouppes, prores, 
fougons, tillacs, coursies et rambades de ses car- 
racons, navires, gualeres, gualions, brigantins, 
fustes et aultres vaisseaulx de son arsenac de Tha- 

lasse; ne feust que larix, en grande fournaise de 
feu provenant d'aultres espèces de boys, est enfin 
comimpu et dissipé, comme sont les pierres en 
fourneau de chauBt; Pantagruelion asbeste plus tost 
y est renouvelé et nettoyé que corrompu ou altéré. 
Pour tant, 

Indes, cessez, Arabes, Sabiens, 

Tant collauder tos myrrhe, encent, ebene. 

Venez icy recongnoistre nos biens, 

Et emportez de nostre herbe la grene; 

Pais, si chez vous peut croistre, en bonne estrene 

Grâces rendez es Cieolx un million, 

Et affermez de France heureux le règne. 

On quel provient Pantagruelion. 



Fin du troisiesme Livrt des faits et dicts heroîcques 

du bon Pantagruel. 




VARIANTES 



Nous suivons le texte de l'édition de Paris, Michel Fezen- 
dat, i552^ petit in-B, et nous empruntons nos Variantes à 
l'édition de Paris, Chrestien Wechel, i556, in-S». Elle est 
désignée par la lettre A. 

Page 12, ligne 4. A : cuydé nos antiques r. 

— 60, 8. A : mocqueries, paronomasies, epanalepses et 
redicta» 

— 93, 8. A : six. 

— 93, 9. A : La septiesme. 

— 94, 27. A : rechignant. 

— 106, 9. A : surdité, quantes heures estoient j^l'horo- 
loge de la rocquette Tarpeïe. Elle, 

— 106, 24. A: à Brignoles. 

— 120, 5. A : asne. 

— 121, 4. A : asne. 

— i2iy 20. A : asne. 

- 139, 12. Dans A, cette liste est imprimée sur trois 

VARIANTES 



colonnes et dans l'ordre suivant, qui est le meilleur : Escoute» 
Couiilon mignon, 



Couillon moignon, 

c. pâté, c. natë, 

c. laicté, c. feutré, 

c. madré, c. relevé, 

c. crotesque, c. arabesques, 

c. troussé à la levresque, 

c. garance, c. calandre, 

c. diapré,' c. estamé, 

c. entrelardé, c. juré. 



c. grene, 
c. goildronné, 
c. lyrinipié, 
c. d'ebene, 
c. de passe, 
c. effréné, 
c. entassé, 
c. bouffj, 
c. poudrebif, 
c. gérondif, 
c. gigantal, 
c. magistral, 
c. viril, 
c. de relés, 
c. massif, 
c. goulu, 
c. membru, 
c. courtoys, 
c. brislant, 
c. gent, 
c. luisant, 
c. prompt, 
c. clabault, 
c. de haulte lisse, 
c. fallot, 
€. de raphe. 



c. d'esmorche, 
c. palletoqué, 
c. désiré, 
c. de bresil, 
c. à croc, 
c. forcené, 
c. compassé, 
c. polly, 
c. brandif, 
c. génitif, 
c. vital, 
c. claustral, 
c. subtil, 
c. de séjour, 
c. lassif, 
c. absolu, 
c. camus, 
c. turquoys, 
c. sifQant, 
c. urgent, 
c. duisant, 
c. prinsaultier, 
c. coyrault, 
c. exquis, 
c. cullot, 
c. guelfe, 



Couillon de renom, 

c. plombé, 

c. calfaté^ 

c. de stuc, 

c. asseré, 

c. asceuré, 

c. requamé, 

c. martelé, 

c. bourgeois, 

c. endesvé, 

c. aposté, 

c. vernissé, 

c. de bouys, 

c. d'estoc, 

c. affecté, 

c. farci, 

c. jolly, 

c. positif, 

c. actif, 

c. oval, 

c. monachal, 

c. de respect, 

c. d'audace, 

c. manuel, 

c. résolu, 

c. gémeau, 

c. fécond, 

c. estrillant, 

c. banier, 

c. brusquet, 

c. fortuné, 

c. ttsual, 

c. requis, 

c.^ picardent, 

c. ursin. 



VARIANTES 

c. patronimicqae, c. pouppin, 
c. d'alidada, c. d'algamala, 



c. robuste, 
c. insuperable, 
c. mémorable, 
c. musculeux, 
c. tragique, 
c. repercussif, 
c. incarnatif, 
c. musculinant, 
c. fumilnant, 
c. martelant, 
c. aromatisant, 
c. timpant, 
c. paillard, 
c. hochant, 
c. farfouillant, 



c. yenuste, 

c. secourable, 

c. notable, 

c. bardable, 

c. satyricque, 

c. digestif, 

c. restauratif, 

c. ronssinant, 

c. tonnant, 



c. guespin, 

c. d'algebra, 

c. d'appétit, 

c. agréable, 

c. palpable, 

c. subsidiaire, 

c. transpontin, 

c. convulsif, 

c. sigillatif, 

c. refaict, 

c. estincelant, , 

c. strident. 



c. anetant, 

c. diaspermatisant, 

c. pimpant, c. ronflant, 

c. pillard, c. gaillard, 

c. brochant, c. talochant, 

c. belutant, c. culbutant. 



Couillon hacquebutant, couillon culletant, frère Jan, etc 

Page 144, 19. A : troglodyte, braguettodyte, en. 

— 149, 16. Dans A, ce passage, évidemment écrit 
comme la liste analogue du chapitre précédent, pour être 
imprimé sur trois colonnes, est disposé de la manière sui- 
vante : 

Couillon flatry, Couillon moisy, Couillon rouy, Couillon 
chaumeny, Couillon transy, Couillon poitry d'eau froide, 
Couillon pendillant. 



c. avalié, 
c. fené, 
c. hallebrené, 
c. embrené, 
c. ecremé, 
c. cbetif, 
c. moulu, 
c. courbatu, 



c. gavaché, 
c. esgrené, 
c. lanterné, 
c. engroué, 
c. exprimé, 
c. rétif, 
c. vermoulu, 
c. morfondu, 



c. esrené, 

c. prosterné, 

c. amadoué, 

c. supprimé^ 

c. putatif, 

c. dissolu, 

c. malautru. 

VARIANTES 



c. dTScracié, 

c. liegé, 

c. etgoutté, 

c. escharbotté, 

c. mitre, 

c. baratté, 

c. eschaubonilléy 

c. Tuydé, 

c. haTe, 

c. véreux, 

c. forbeu, 

c. thlasié, 

c. sphacelé, 

c. farcineux, 

c. croasteleyé, 

c. franfreluchéy 

c. guoguelu, 

c. trépané, 

c. effillé, 

c. feuilleté, 

c. etrippé, 

c. greslé, 

c. souffleté, 

c. coraeté, 

c. fusté, 

c. frilieux, 

c. mortifié, 

c. diminutif, 

c. quinault, 

c. rouillé, 

c. paralyticque, 

c. manchot, 

c. de ratepenade, 

c. acablé, 

c. dessiré, 

c. décadent, 

c. appellant, 

c. assassiné, 



c. biscarié, 
c. fiacqué, 
c. desgoutté, 
c. eschalloté» 
c. chapitré, 
c. chicquané, 
c. entouiUé, 
c. riddé, 
c. démanché, 
c. pesneax, 
c. malandré, 
c. thibié» 
c. historié, 
c. hergneux, 
c. escloppé, 
c. mattéy 
c. farfelu, 
c. boucané, 
c. eTiré, 
c. fariné, 
c. constippé, 
c. syncopé, 
c. bufifeté, 
c. Yentousé, 
c. poulsé, 
c. fistuleux, 
c. malefidé, 
c. usé, 
c. marpault, 
c. macéré, 
c. antidaté, 
c. perclus, 
c. maussade, 
c. halle, 
c. désolé, 
c. cornant, 
c. mince. 
c. bobeltné, 



c. disgratié, 
c. diaphane, 
c. avorté, 
c. hallebotté, 
c. syndicqué, 
c. bimbelotté, 
c. barbouillé, 
c. chagrin, 
c. momé, 
c. veaneux, 

c. meshaigné, 
c. spadonicqne, 
c. deshinguandé, 

c. Taricqueux, 

c. dépenaillé, 

c. frelatté, 

c. trepelu, 

c. basané, 

c. Tietdazé, 

c. mariné, 

c. nieblé, 

c. ripoppé, 

c. dechicqueté, 

c. talemousé, 

c. de godalle, 

c. scrupuleux, 

c. rancc, 

c. tintalorisé, 

c. matagrabolisé, 

c. indague, 

c. dégradé, 

c. confus, 

c. depetarrade, 

c. assablé, 

c. hebeté, 

c. solœcisant, 

c. barré, 

c. devalizé. 



VARIANTES 

c. engourdely, c. anonchaly, 
c. de matafain, c. de zéro, 
c. frippë, c. extirpé, 

Couillonnas Panurge, etc. 



c. aneantj, 
c. badelorié, 
c. deschalandé, 



— 178, 21. A : par Fonshevrault, ftut. 

— 181, 8-9. A : de picques noires. 

— 182, 12. A : Chapitre XXXIV. 

— 186, 2o» A : Me doibs je marier? 

— 186, 28. A : en robbe, cela. 

— 188, 20. A : Par la chair, je renie, je renonce. Il 
m'eschappe. 

— 195, 20. A : Les deux colonnes de cette ligne et 
les deux suivantes sont remplacées par : 

f. royal. f. synodal, 

— 200, i2-i3. A : biscentumvirale. 

— 222, 3 . A : l'affection des privings et marâtres envers. 

— 2 36, 25. A : Nourrir et en aise les entretenir. 

